
VEDLEGG I

PREPARATOMTALE

[bookmark: _Hlk62568081]
1.	LEGEMIDLETS NAVN

Tysabri 300 mg konsentrat til infusjonsvæske, oppløsning


2.	KVALITATIV OG KVANTITATIV SAMMENSETNING

Hver ml konsentrat inneholder 20 mg natalizumab.

Etter fortynning (se pkt. 6.6) inneholder infusjonsvæsken ca. 2,6 mg/ml natalizumab.

Natalizumab er et rekombinant, humanisert anti‑alfa4-integrinantistoff som er produsert i en murin cellelinje ved rekombinant DNA-teknologi.

Hjelpestoffer med kjent effekt

Hvert hetteglass inneholder 2,3 mmol (eller 52 mg) natrium og 3 mg polysorbat 80 (se pkt. 4.4 for ytterligere informasjon).

For fullstendig liste over hjelpestoffer, se pkt. 6.1.


3.	LEGEMIDDELFORM

Konsentrat til infusjonsvæske, oppløsning.

Fargeløs, klar til svakt opaliserende oppløsning med en pH på 5,8–6,4 og en osmolalitet på 268–308 mOsm/kg.


4.	KLINISKE OPPLYSNINGER

4.1	Indikasjoner

Tysabri er indisert som sykdomsmodifiserende monoterapi hos voksne med svært aktiv relapserende remitterende multippel sklerose (RRMS) for følgende pasientgrupper:

· Pasienter med svært aktiv sykdom til tross for et fullstendig og adekvat behandlingsregime med minst én sykdomsmodifiserende behandling (for unntak og opplysninger om utvaskingsperioder, se pkt. 4.4 og 5.1).
eller
· Pasienter med raskt utviklende, alvorlig RRMS, definert ved to eller flere funksjonsnedsettende attakk i løpet av ett år, og med én eller flere gadoliniumladende lesjoner påvist ved magnetisk resonanstomografi (MR) av hjernen eller en signifikant økning i T2 lesjonmengden sammenlignet med tidligere MR av nyere dato.

4.2	Dosering og administrasjonsmåte

Behandling skal igangsettes og kontinuerlig overvåkes av spesialist med erfaring fra diagnostisering og behandling av nevrologiske lidelser, ved sykehus med rask tilgang til MR.

Pasientene som behandles med dette legemidlet må gis pasientkortet og informeres om risikoen forbundet med legemidlet (se også pakningsvedlegget). Etter 2 års behandling bør pasientene igjen informeres om risikoen, særlig om den økte risikoen for progressiv multifokal leukoencefalopati (PML), og de må informeres sammen med sine omsorgspersoner om tidlige tegn og symptomer på PML.

Ressurser til håndtering av overfølsomhetsreaksjoner og til å utføre MR skal være tilgjengelig.

Noen pasienter kan ha vært eksponert for immunsuppressive legemidler (f.eks. mitoksantron, cyklofosfamid, azatioprin). Disse legemidlene kan forårsake langvarig immunsuppresjon, selv etter at legemidlet er seponert. Legen må derfor bekrefte at slike pasienter ikke er immunkompromitterte før behandlingen startes (se pkt. 4.4).

Dosering

Tysabri 300 mg administreres ved intravenøs infusjon én gang hver 4. uke.

Fortsatt behandling må revurderes nøye hos pasienter som ikke viser tegn på terapeutisk nytte av behandlingen etter 6 måneder.

Data vedrørende sikkerhet og effekt av natalizumab ved 2 år kommer fra kontrollerte, dobbeltblinde studier. Etter to år bør fortsatt behandling kun overveies etter en revurdering av nytte/risikoforholdet. Pasientene bør informeres på nytt angående risikofaktorene for PML, som behandlingens varighet, bruk av immunsuppressiver før behandling med legemidlet, samt forekomst av antistoffer mot John-Cunningham-virus (JCV) (se pkt. 4.4).

Readministrering

Effekt ved readministrering har ikke blitt fastslått (se pkt. 4.4 vedrørende sikkerhet).

Spesielle populasjoner

Eldre

Dette legemidlet anbefales ikke til pasienter over 65 år på grunn av manglende data for denne populasjonen.

Nedsatt nyre- og leverfunksjon

Det er ikke utført studier for å undersøke effekten av nedsatt nyre- eller leverfunksjon.

Elimineringsmekanismen og resultater fra populasjonsfarmakokinetikk tyder på at dosejustering ikke er nødvendig hos pasienter med nedsatt nyre- eller leverfunksjon.

Pediatrisk populasjon

Sikkerhet og effekt av dette legemidlet hos barn og ungdom opptil 18 år har ikke blitt fastslått. For tiden tilgjengelige data er beskrevet i pkt. 4.8 og 5.1.

Administrasjonsmåte

Dette legemidlet er til intravenøs bruk.

For instruksjoner om fortynning av dette legemidlet før administrering, se pkt. 6.6.

Etter fortynning (se pkt. 6.6) skal infusjonen administreres over ca. 1 time, og pasientene skal observeres for tegn og symptomer på overfølsomhetsreaksjoner under infusjonen og i 1 time etter avsluttet infusjon.

Etter de første 12 intravenøse Tysabri-dosene, skal pasientene fortsatt observeres under infusjon. Hvis pasientene ikke får noen infusjonsreaksjoner, kan observasjonstiden etter dosering forkortes eller utelates etter klinisk skjønn.

Pasienter som starter behandling med natalizumab på nytt etter et behandlingsopphold ≥ 6 måneder, skal observeres under infusjonen og i 1 time etter avsluttet infusjon for tegn og symptomer på overfølsomhetsreaksjoner ved de første 12 intravenøse infusjonene etter gjenopptatt behandling.

Tysabri 300 mg konsentrat til infusjonsvæske, oppløsning må ikke administreres som en bolusinjeksjon.

4.3	Kontraindikasjoner

Overfølsomhet overfor virkestoffet eller overfor noen av hjelpestoffene listet opp i pkt. 6.1.

Progressiv multifokal leukoencefalopati (PML).

Pasienter med økt risiko for opportunistiske infeksjoner, inkludert immunkompromitterte pasienter (inkludert pasienter som får immunsuppressiv behandling eller pasienter som er immunkompromitterte på grunn av tidligere behandling (se pkt. 4.4 og 4.8)).

Kombinasjon med annen sykdomsmodifiserende behandling.

Kjent aktiv malignitet, unntatt pasienter med kutant basalcellekarsinom.

4.4	Advarsler og forsiktighetsregler

Sporbarhet

For å forbedre sporbarheten til biologiske legemidler skal navn og batchnummer til det administrerte legemidlet protokollføres.

Progressiv multifokal leukoencefalopati (PML)

Bruk av dette legemidlet har vært forbundet med en økt risiko for PML, en opportunistisk infeksjon forårsaket av JC-virus, som kan være dødelig eller føre til alvorlig funksjonsnedsettelse. På grunn av denne økte risikoen for å utvikle PML, bør fordelene og risikoen ved behandling revurderes individuelt av legespesialisten og pasienten. Pasienter må overvåkes regelmessig gjennom behandlingen og skal informeres, sammen med sine omsorgspersoner, om tidlige tegn og symptomer på PML. JC-virus forårsaker også granulacellenevropati (GCN), som er rapportert hos pasienter som har fått behandling med dette legemidlet. Symptomer på JCV-GCN ligner symptomer på PML (dvs. cerebellart syndrom).

Følgende risikofaktorer er forbundet med økt risiko for PML:

· Forekomst av anti-JCV-antistoffer.

· Behandlingsvarighet, særlig utover 2 år. Etter 2 år skal alle pasienter informeres på nytt om risikoen for PML ved bruk av legemidlet.

· Bruk av immunsuppressiver før behandling med legemidlet.

Pasienter som er positive for anti-JCV-antistoffer har økt risiko for å utvikle PML, sammenlignet med pasienter som er negative for anti-JCV-antistoffer. Pasienter som har alle tre risikofaktorene for PML (dvs. de er positive for anti-JCV-antistoffer og har fått behandling med dette legemidlet i mer enn 2 år og har tidligere fått immunsuppressiv behandling), har betydelig høyere risiko for PML.

Hos anti-JCV-antistoffpositive pasienter som får behandling med natalizumab og som ikke tidligere har fått behandling med immunsuppressiver, har nivået av anti-JCV-antistoffrespons (-indeks) sammenheng med risikonivået for PML.

Hos anti-JCV-antistoffpositive pasienter er det antydet at forlenget doseringsintervall for Tysabri (gjennomsnittlig doseringsintervall på ca. 6 uker) er forbundet med en lavere risiko for PML sammenlignet med godkjent dosering. Forsiktighet må utvises hvis det benyttes forlenget doseringsintervall, fordi effekten av forlenget doseringsintervall ikke er fastslått og nytte/risikoforholdet forbundet med dette per i dag ikke er kjent (se pkt. 5.1, Intravenøs administrering hver 6. uke). For ytterligere informasjon, se ”Veiledning for helsepersonellInformasjon til legen og retningslinjer for håndtering”.

Hos pPasienter som anses å ha høy risiko med denne behandlingen, skal behandlingen kun fortsette behandlingen hvis nytten er større enn risikoen. Se ”Veiledning for helsepersonellInformasjon til legen og retningslinjer for håndtering” for beregning av risiko for PML i de ulike undergruppene av pasienter.

Testing for anti-JCV-antistoffer

Testing for anti-JCV-antistoffer gir understøttende informasjon for klassifisering av risikoen ved behandling med dette legemidlet. Testing for anti-JCV-antistoffer i serum anbefales før behandling initieres og hos pasienter som får legemidlet og har ukjent antistoffstatus. Anti-JCV-antistoffnegative pasienter kan likevel ha risiko for PML, f.eks. på grunn av ny JCV-infeksjon, svingninger i antistoffstatus eller et falskt negativt testresultat. Det anbefales at anti-JCV-antistoffnegative pasienter testes på nytt hver 6. måned. Det anbefales at pasienter med lav indeks som ikke tidligere har fått behandling med immunsuppressiver testes på nytt hver 6. måned fra og med det tidspunktet de har fått behandling i 2 år.

[bookmark: _Hlk62564114]Tester for anti-JCV-antistoffer (ELISA) skal ikke brukes for å diagnostisere PML. Bruk av plasmaferese/plasmautskifting eller intravenøst immunglobulin (IVIg) kan påvirke tolkningen av tester for anti-JCV-antistoffer i serum. Pasienter skal ikke testes for anti-JCV-antistoffer de 2 første ukene etter plasmautskifting fordi antistoffer har blitt fjernet fra serum, eller de 6 første månedene etter bruk av IVIg (dvs. 6 måneder = 5 halveringstider for immunglobuliner).

Se ”Veiledning for helsepersonellInformasjon til legen og retningslinjer for håndtering” for ytterligere informasjon om testing for anti-JCV-antistoffer.

MR-undersøkelse for PML

Før behandling med dette legemidlet initieres, bør det foreligge en ny (vanligvis ikke eldre enn 3 måneder) MR, som skal brukes som referanse. Denne bør gjentas minst én gang i året. Hyppigere MR-undersøkelser (f.eks. hver 3. til 6. måned) ved bruk av en forkortet protokoll, bør vurderes for pasienter med høyere risiko for PML. Dette omfatter:

· Pasienter som har alle tre risikofaktorer for PML (dvs. er anti-JCV-antistoffpositive og har fått behandling med dette legemidlet i mer enn 2 år og har tidligere fått immunsuppressiv behandling),
eller
· Pasienter med en høy anti-JCV-antistoffindeks som har fått behandling med dette legemidlet i mer enn 2 år og som ikke tidligere har fått immunsuppressiv behandling.

Gjeldende data tyder på at risikoen for PML er lav ved en indeks på 0,9 eller lavere, og øker betydelig ved en indeks på over 1,5 hos pasienter som har fått behandling med dette legemidlet i mer enn 2 år (se ”Veiledning for helsepersonellInformasjon til legen og retningslinjer for håndtering” for ytterligere informasjon).

PML skal vurderes som en differensialdiagnose hos alle MS-pasienter som får Tysabri og som utvikler nevrologiske symptomer og/eller nye hjernelesjoner sett på MR. Tilfeller av asymptomatisk PML basert på MR og positiv JCV-DNA i cerebrospinalvæsken, er rapportert.

Leger henvises til ”Veiledning for helsepersonellInformasjon til legen og retningslinjer for håndtering” for ytterligere informasjon om håndtering av risikoen for PML hos pasienter som får behandling med natalizumab.

Dersom det er mistanke om PML eller JCV-GCN, må videre dosering utsettes til PML er utelukket.

Legespesialisten bør evaluere pasienten for å avgjøre om symptomene er tegn på nevrologisk dysfunksjon og, hvis dette er tilfelle, hvorvidt disse symptomene er typiske for MS eller er forenlig med PML eller JCV-GCN. Hvis det er tvil, bør det gjøres en ytterligere evaluering, inkludert MR-skanning, fortrinnsvis med kontrast (sammenlignet med MR ved baseline før behandling), testing av cerebrospinalvæske for JC-virus-DNA og gjentatt nevrologisk evaluering, som beskrevet i ”Veiledning for helsepersonellInformasjon til legen og retningslinjer for håndtering” (se Veiledning for opplæring). Når legen har utelukket PML og/eller JCV-GCN (om nødvendig ved gjentatt klinisk undersøkelse, bildedannende diagnostikk og/eller laboratorieundersøkelser hvis det fortsatt er klinisk mistanke), kan behandlingen gjenopptas.

Legen bør være spesielt oppmerksom på symptomer som kan tyde på PML eller JCV-GCN og som pasienten selv kanskje ikke legger merke til (f.eks. kognitive eller psykiatriske symptomer eller cerebellart syndrom). Pasientene bør også rådes til å informere sin partner eller sine omsorgspersoner om behandlingen, fordi de kan legge merke til symptomer som pasienten selv ikke er klar over.

PML er rapportert etter seponering av dette legemidlet hos pasienter som ikke har funn som tyder på PML ved seponering. Pasienter og leger bør fortsette å følge samme overvåkingsprotokoll og være oppmerksom på eventuelle nye tegn eller symptomer som kan tyde på PML i ca. 6 måneder etter seponering av Tysabri.

Hvis en pasient utvikler PML, må administrering av natalizumab avbrytes permanent.

Etter rekonstitusjon av immunsystemet hos immunkompromitterte pasienter med PML er det sett forbedring.

Basert på en retrospektiv analyse av pasienter som er behandlet med natalizumab etter godkjenning, ble det ikke observert noen forskjell i 2-års overlevelse etter PML-diagnose mellom pasienter som fikk plasmautskifting og de som ikke fikk det. For andre vurderinger omkring behandling av PML, se ”Veiledning for helsepersonellInformasjon til legen og retningslinjer for håndtering”.

PML og IRIS (immunrekonstitusjonssyndrom)

IRIS oppstår hos nesten alle pasienter med PML som har fått behandling med dette legemidlet, etter seponering eller fjerning av legemidlet. IRIS antas å skyldes gjenoppretting av immunfunksjonen hos pasienter med PML, noe som kan føre til alvorlige nevrologiske komplikasjoner, og som kan være dødelig. Det bør iverksettes overvåking med tanke på utvikling av IRIS og egnet behandling av assosiert inflammasjon under restitueringen etter PML (se ”Veiledning for helsepersonellInformasjon til legen og retningslinjer for håndtering” for ytterligere informasjon).

Infeksjoner, inkludert andre opportunistiske infeksjoner

Andre opportunistiske infeksjoner er rapportert ved bruk av dette legemidlet, hovedsakelig hos pasienter med Crohns sykdom som var immunkompromitterte, eller ved signifikant komorbiditet. Økt risiko for andre opportunistiske infeksjoner ved bruk av legemidlet hos pasienter uten slik komorbiditet kan imidlertid ikke utelukkes per i dag. Opportunistiske infeksjoner ble også funnet hos MS-pasienter som ble behandlet med dette legemidlet som monoterapi (se pkt. 4.8).

Denne behandlingen øker risikoen for å utvikle encefalitt og meningitt forårsaket av herpes simplex- og varicella zoster-virus. Alvorlige, livstruende og enkelte fatale tilfeller er rapportert hos MS-pasienter som har fått behandling etter markedsføring (se pkt. 4.8). Hvis herpesencefalitt eller -meningitt oppstår, skal legemidlet seponeres og egnet behandling mot herpesencefalitt eller -meningitt gis.

Akutt retinal nekrose (ARN) er en sjelden virusinfeksjon i retina forårsaket av herpesvirusfamilien (f.eks. varicella zoster). ARN kan utvikle seg svært raskt og kan potensielt føre til blindhet. ARN er observert hos pasienter som bruker dette legemidlet. Pasienter med øyesymptomer som redusert skarpsyn og røde og smertefulle øyne bør henvises til undersøkelse av retina med tanke på ARN. Dersom diagnosen ARN stilles, bør seponering av dette legemidlet vurderes.

Forskrivende lege bør være klar over muligheten for at andre opportunistiske infeksjoner kan oppstå under behandling, og bør inkludere disse i differensialdiagnosene av infeksjoner som oppstår hos pasienter som er behandlet med natalizumab. Hvis det foreligger mistanke om en opportunistisk infeksjon, skal behandlingen utsettes til slik infeksjon kan utelukkes gjennom ytterligere evaluering.

Hvis en pasient som får behandling med dette legemidlet utvikler en opportunistisk infeksjon, må behandlingen med legemidlet avbrytes permanent.

Veiledning for opplæring

Alle leger som skal forskrive legemidlet må forsikre seg om at de kjenner til ”Veiledning for helsepersonellInformasjon til legen og retningslinjer for håndtering”.

Legene må diskutere nytte og risiko av behandlingen med natalizumab med pasienten og gi dem et pasientkort. Pasientene bør informeres om at dersom de utvikler en infeksjon bør de informere legen om at de får behandling med dette legemidlet.

Legene bør informere pasientene om hvor viktig det er at de ikke avbryter doseringen, særlig i de første månedene av behandlingen (se Overfølsomhet).

Overfølsomhet

Overfølsomhetsreaksjoner har vært forbundet med dette legemidlet, inkludert alvorlige systemiske reaksjoner (se pkt. 4.8). Disse reaksjonene oppsto vanligvis under infusjon eller opptil 1 time etter avsluttet infusjon. Risikoen for overfølsomhet var størst i forbindelse med de første infusjonene og hos pasienter som ble reeksponert for behandling etter en innledende kort eksponering (én eller to infusjoner) og en lengre periode (tre måneder eller mer) uten behandling. Risikoen for overfølsomhetsreaksjoner bør imidlertid tas i betraktning ved alle infusjoner som administreres.

Pasientene skal observeres under infusjonen og i 1 time etter avsluttet infusjon (se pkt. 4.8). Ressurser til håndtering av overfølsomhetsreaksjoner bør være tilgjengelig.

Administrering av dette legemidlet skal avbrytes og egnet behandling igangsettes ved første symptomer eller tegn på overfølsomhet.

Hos pasienter som har opplevd en overfølsomhetsreaksjon må behandling med natalizumab avbrytes permanent.

Samtidig immunsuppressiv behandling

Sikkerhet og effekt av dette legemidlet ved bruk sammen med andre immunsuppressiver og antineoplastiske midler er ikke fullstendig fastlagt. Bruk av disse midlene samtidig med dette legemidlet kan øke risikoen for infeksjoner, inkludert opportunistiske infeksjoner, og er kontraindisert (se pkt. 4.3).

I kliniske fase III-studier med intravenøs infusjon av natalizumab hos MS-pasienter ble ikke samtidig behandling av attakk med en kort kur med kortikosteroider forbundet med økt infeksjonshyppighet. Korte kurer med kortikosteroider kan brukes i kombinasjon med dette legemidlet.

Tidligere immunsuppressiv eller immunmodulerende behandling

Pasienter som tidligere har vært behandlet med immunsuppressiver har økt risiko for å utvikle PML.

Data fra en observasjonsstudie viste at det ikke var noen økt risiko for PML i gruppen av pasienter som byttet til natalizumab fra fingolimod, dimetylfumarat eller teriflunomid, sammenlignet med gruppen av pasienter som enten byttet fra interferon beta eller fra glatirameracetat.

Det er ikke utført studier for å evaluere sikkerheten av natalizumab ved bytte fra annen sykdomsmodifiserende behandling enn interferon beta, glatirameracetat, fingolimod, dimetylfumarat og teriflunomid. Det er ikke kjent om pasienter som bytter fra annen behandling til natalizumab har økt risiko for PML, sammenlignet med pasienter som bytter fra tidligere nevnte sykdomsmodifiserende behandlinger, og disse pasientene bør derfor overvåkes hyppigere (dvs. på samme måte som pasienter som bytter fra immunsuppressiver til natalizumab).

Forsiktighet bør utvises hos pasienter som tidligere har fått immunsuppressiver, slik at immunfunksjonen får tilstrekkelig tid til å gjenopprettes. Legen må evaluere hvert enkelt tilfelle for å avgjøre om det er tegn på en immunkompromittert tilstand før behandlingen påbegynnes (se pkt. 4.3).

Når pasienter bytter fra en annen sykdomsmodifiserende behandling til dette legemidlet, må halveringstiden og virkningsmekanismen til den foregående behandlingen tas med i vurderingen for å unngå en additiv immuneffekt og samtidig minimere risikoen for reaktivering av sykdommen. Full blodcelletelling (inkludert lymfocytter) anbefales før oppstart av behandling for å sikre at immuneffektene av den foregående behandlingen (dvs. cytopeni) er opphørt.

Pasienter kan bytte direkte fra beta-interferon eller glatirameracetat til natalizumab, forutsatt at det ikke foreligger relevante behandlingsrelaterte unormale funn, f.eks. nøytropeni eller lymfopeni.

Ved bytte fra dimetylfumarat bør utvaskingsperioden være tilstrekkelig lang til at lymfocyttallet er gjenopprettet før oppstart av behandling.

Etter seponering av fingolimod vil lymfocyttallet gradvis komme tilbake til normalområdet innen 1‑2 måneder etter avsluttet behandling. Utvaskingsperioden bør være tilstrekkelig lang til at lymfocyttallet er gjenopprettet før oppstart av behandling.

Teriflunomid elimineres sakte fra plasma. Uten en prosedyre for akselerert eliminasjon kan clearance av teriflunomid fra plasma ta fra flere måneder opptil 2 år. En akselerert eliminasjonsprosedyre, som beskrevet i preparatomtalen for teriflunomid, anbefales, alternativt bør en utvaskingsperiode ikke være kortere enn 3,5 måneder. Forsiktighet vedrørende samtidige immuneffekter er nødvendig når pasienter bytter fra teriflunomid til dette legemidlet.

Alemtuzumab har betydelige, langvarige immunsuppressive effekter. Den faktiske varigheten av disse effektene er ikke kjent, og oppstart av behandling med dette legemidlet etter alemtuzumab anbefales ikke med mindre nytten klart oppveier risikoen for den enkelte pasient.

Immunogenisitet

Sykdomsforverring eller infusjonsrelaterte hendelser kan tyde på utvikling av antistoffer mot natalizumab. I slike tilfeller bør tilstedeværelse av antistoffer undersøkes. Dersom pasienten fortsatt er positiv for antistoffer i en bekreftende test etter minst seks uker, bør behandlingen avbrytes, fordi persisterende antistoffer er forbundet med en vesentlig reduksjon i effekten av dette legemidlet og en økt forekomst av overfølsomhetsreaksjoner (se pkt. 4.8).

Pasienter som har fått en innledende, kort eksponering for dette legemidlet og deretter har hatt en lengre periode uten behandling, har høyere risiko for å utvikle anti-natalizumab-antistoffer og/eller overfølsomhet ved gjenopptak av doseringen, og tilstedeværelse av antistoffer bør derfor undersøkes. Dersom resultatet fortsatt er positivt i en bekreftende test etter minst seks uker, bør pasienten ikke få videre behandling med natalizumab (se pkt. 5.1).

Hepatiske hendelser

Etter markedsføring er det rapportert spontane, alvorlige bivirkninger i form av leverskader (se pkt. 4.8). Disse leverskadene kan forekomme når som helst under behandlingen, også allerede etter den første dosen. I noen tilfeller oppsto bivirkningen på nytt etter at behandlingen ble gjenopptatt. Noen pasienter som tidligere har hatt unormale leverprøver har opplevd en forverring av unormale leverprøver under behandling. Pasientene bør overvåkes på egnet måte for svekket leverfunksjon, og må informeres om at de skal kontakte legen hvis det oppstår tegn og symptomer som gir mistanke om leverskade, f.eks. gulsott og oppkast. I tilfeller med betydelig leverskade bør behandlingen med dette legemidlet avbrytes.

Trombocytopeni

Trombocytopeni, inkludert immunologisk trombocytopeni (ITP), er rapportert ved bruk av natalizumab. Forsinket diagnostisering og behandling av trombocytopeni kan føre til alvorlige og livstruende følgetilstander. Pasienter bør instrueres om å umiddelbart rapportere det til legen dersom de får tegn på uvanlig eller langvarig blødning, petekkier eller spontane blåmerker. Hvis det blir funnet trombocytopeni, bør seponering av natalizumab vurderes.

Avbrutt behandling

Dersom det er bestemt at behandlingen med natalizumab skal avbrytes, må legen være klar over at natalizumab fortsatt er i blodet og har farmakodynamiske effekter (f.eks. økt lymfocyttall) i ca. 12 uker etter siste dose. Hvis annen behandling startes i løpet av denne perioden, vil dette resultere i samtidig eksponering for natalizumab. For legemidler som interferon og glatirameracetat ble samtidig eksponering av slik varighet ikke forbundet med noen sikkerhetsrisiko i kliniske studier. Det finnes ingen data fra MS-pasienter vedrørende samtidig eksponering for immunsuppressiver. Bruk av disse legemidlene kort tid etter seponering av natalizumab kan føre til en immunsuppressiv tilleggseffekt. Dette bør overveies nøye fra tilfelle til tilfelle, og en utvaskingsperiode for natalizumab kan være aktuelt. Korte steroidkurer for å behandle attakk var ikke forbundet med økt forekomst av infeksjoner i kliniske studier.

Innhold av polysorbat 80 (E 433)

Dette legemidlet inneholder 3 mg polysorbat 80 i hvert hetteglass. Polysorbater kan forårsake allergiske reaksjoner.

Natriuminnhold

Før fortynning inneholder dette legemidlet 52 mg natrium per hetteglass med legemiddel. Dette tilsvarer 2,6 % av WHOs anbefalte maksimale daglige inntak av natrium på 2 g for en voksen person. Når dette legemidlet fortynnes med 100 ml natriumklorid 9 mg/ml (0,9 %), inneholder det 406 mg natrium per dose. Dette må tas i betraktning dersom pasienter går på en kontrollert natriumdiett.

4.5	Interaksjon med andre legemidler og andre former for interaksjon

Natalizumab er kontraindisert i kombinasjon med annen sykdomsmodifiserende behandling (se pkt. 4.3).

Immuniseringer

I en randomisert, åpen studie med 60 pasienter med relapserende MS var det ingen signifikant forskjell i den humorale immunresponsen mot et recall-antigen (tetanustoksoid), og kun en noe langsommere og redusert humoral immunrespons mot et neoantigen (keyhole limpet hemocyanin) ble observert hos pasienter som ble behandlet med dette legemidlet i 6 måneder sammenlignet med en ubehandlet kontrollgruppe. Levende vaksiner er ikke undersøkt.

4.6	Fertilitet, graviditet og amming

Fertile kvinner

Hvis en kvinne blir gravid mens hun bruker dette legemidlet, bør seponering vurderes. I en nytte/risikovurdering av bruk av dette legemidlet under graviditet bør det tas hensyn til pasientens kliniske tilstand og mulig tilbakefall av sykdomsaktivitet etter seponering av legemidlet.

Graviditet

Dyrestudier har vist reproduksjonstoksisitet (se pkt. 5.3).

Data fra kliniske studier, fra et prospektivt graviditetsregister, fra tilfeller etter markedsføring og fra tilgjengelig litteratur, tyder ikke på at eksponering for natalizumab har noen effekt på utfallet av graviditeten.

I det avsluttede prospektive graviditetsregisteret for Tysabri var det registrert 355 graviditeter med kjent utfall. Det var 316 levendefødte, hvorav 29 hadde medfødte misdannelser. Av disse 29 var 16 klassifisert som omfattende misdannelser. Frekvensen av misdannelser tilsvarer det som er rapportert i andre graviditetsregistre for MS-pasienter. Det er ikke påvist et spesifikt mønster for medfødte misdannelser i forbindelse med bruk av dette legemidlet.

Det finnes ingen adekvate og velkontrollerte studier av natalizumabbehandling hos gravide kvinner.

Trombocytopeni og anemi hos spedbarn født av kvinner som ble eksponert for natalizumab under graviditeten er rapportert etter markedsføring. Overvåking av blodplatetall, hemoglobin og hematokrit anbefales hos nyfødte som er født av kvinner som har vært eksponert for natalizumab under graviditeten.

Dette legemidlet skal kun brukes under graviditet hvis det er klart behov for det. Hvis en kvinne blir gravid mens hun bruker natalizumab, bør seponering av natalizumab vurderes.

Amming

Natalizumab skilles ut i morsmelk hos mennesker. Effekten av natalizumab på nyfødte/spedbarn er ukjent. Amming skal opphøre ved behandling med natalizumab.

Fertilitet

Redusert fertilitet ble observert hos hunnmarsvin i én studie ved doser som overskrider human dose. Natalizumab påvirket ikke fertilitet hos hanndyr. Det anses som usannsynlig at natalizumab vil påvirke fertilitet hos mennesker ved maksimal anbefalt dose.

4.7	Påvirkning av evnen til å kjøre bil og bruke maskiner

Tysabri har en liten påvirkning på evnen til å kjøre bil og bruke maskiner. Svimmelhet kan forekomme etter administrering av dette legemidlet (se pkt. 4.8).

4.8	Bivirkninger

Sammendrag av sikkerhetsprofilen

I placebokontrollerte studier med 1 617 MS-pasienter som ble behandlet med natalizumab i opptil 2 år (placebo: 1 135), oppsto bivirkninger som førte til seponering av behandlingen hos 5,8 % av pasientene som ble behandlet med natalizumab (placebo: 4,8 %). I løpet av studieperioden på 2 år ble det rapportert bivirkninger hos 43,5 % av pasientene som ble behandlet med natalizumab (placebo: 39,6 %).

I kliniske studier med 6 786 pasienter som ble behandlet med natalizumab (intravenøs infusjon og subkutan injeksjon), var de hyppigst rapporterte bivirkningene forbundet med administrering av natalizumab hodepine (32 %), nasofaryngitt (27 %), fatigue (23 %), urinveisinfeksjon (16 %), kvalme (15 %), artralgi (14 %) og svimmelhet (11 %).

Bivirkninger i tabellform

Bivirkninger som oppsto i kliniske studier, sikkerhetsstudier etter markedsføring og ved spontanrapportering, er angitt i tabell 1 nedenfor. Innenfor hver organsystemklasse er de angitt under følgende overskrifter: Svært vanlige (≥ 1/10), vanlige (≥ 1/100 til < 1/10), mindre vanlige (≥ 1/1 000 til < 1/100), sjeldne (> 1/10 000 til < 1/1 000), svært sjeldne (< 1/10 000), ikke kjent (kan ikke anslås ut fra tilgjengelige data). Innenfor hver frekvensgruppering er bivirkninger presentert etter synkende alvorlighetsgrad.

Tabell 1. Bivirkninger

	MedDRA Organsystemklasse
	Bivirkningsfrekvens

	
	Svært vanlige
	Vanlige

	Mindre vanlige

	Sjeldne

	Ikke kjent


	Infeksiøse og parasittære sykdommer
	Nasofaryngitt 
Urinveisinfeksjon 
	Herpes-infeksjon 
	Progressiv multifokal leukoencefalopati
	Oftalmisk herpes
	Herpetisk meningoencefalitt 
JC-virus-granulacellenevropati 
Nekrotiserende herpetisk retinopati


	Sykdommer i blod og lymfatiske organer 
	
	Anemi
	Trombocytopeni
Immunologisk trombocytopeni (ITP)
Eosinofili
	Hemolytisk anemi 
Kjerneholdige røde blodceller
	

	Forstyrrelser i immunsystemet 
	
	Overfølsomhet
	Anafylaktisk reaksjon
Immunrekonstitusjonssyndrom 

	
	

	Nevrologiske sykdommer
	Svimmelhet Hodepine
	
	
	
	

	Karsykdommer
	
	Flushing
	
	
	

	Sykdommer i respirasjonsorganer, thorax og mediastinum
	
	Dyspné 
	
	
	

	Gastrointestinale sykdommer
	Kvalme
	Oppkast
	
	
	

	Sykdommer i lever og galleveier 
	
	
	 
	Hyperbilirubinemi

	Leverskade 

	Hud- og underhudssykdommer
	
	Kløe
Utslett
Urtikaria 
	
	Angioødem 
	

	Sykdommer i muskler, bindevev og skjelett
	Artralgi 
	
	
	
	

	Generelle lidelser og reaksjoner på administrasjonsstedet
	Fatigue
	Feber
Frysninger
Reaksjon på infusjonsstedet
Reaksjon på injeksjonsstedet
	Ansiktsødem
	
	

	Undersøkelser
	
	Økte leverenzymer
Forekomst av legemiddelspesifikt antistoff
	
	
	

	Skader, forgiftninger og komplikasjoner ved medisinske prosedyrer
	Infusjonsrelatert reaksjon
	
	
	
	



Beskrivelse av utvalgte bivirkninger

Infusjonsrelaterte reaksjoner

I kontrollerte kliniske utprøvinger over 2 år med MS-pasienter, ble et infusjonsrelatert tilfelle definert som en bivirkning som oppsto under infusjon eller innen 1 time etter avsluttet infusjon. Disse oppsto hos 23,1 % av MS-pasientene som ble behandlet med natalizumab (placebo: 18,7 %). Bivirkninger som ble rapportert hyppigere for natalizumab enn for placebo omfattet svimmelhet, kvalme, urtikaria og rigor.

Overfølsomhetsreaksjoner

I kontrollerte kliniske utprøvinger over 2 år med MS-pasienter, oppsto overfølsomhetsreaksjoner hos opptil 4 % av pasientene. Anafylaktiske/anafylaktoide reaksjoner oppsto hos mindre enn 1 % av pasientene som fikk dette legemidlet. Overfølsomhetsreaksjoner oppsto vanligvis i løpet av infusjonen eller innen én time etter avsluttet infusjon (se pkt. 4.4). Etter markedsføring er det rapportert overfølsomhetsreaksjoner som har oppstått med ett eller flere av følgende symptomer: hypotensjon, hypertensjon, brystsmerter, ubehag i brystet, dyspné, angioødem, i tillegg til mer vanlige symptomer, som utslett og urtikaria.

Immunogenisitet

Antistoffer mot natalizumab ble funnet hos 10 % av pasientene i 2-årige kontrollerte kliniske studier med MS-pasienter. Persisterende anti-natalizumab antistoffer (én positiv test som var reproduserbar ved retesting minst 6 uker senere) ble utviklet hos ca. 6 % av pasientene. Antistoffer ble påvist ved bare ett tilfelle hos ytterligere 4 % av pasientene. Persisterende antistoffer ble forbundet med en betydelig reduksjon i effekten av natalizumab og en økt forekomst av overfølsomhetsreaksjoner. Ytterligere infusjonsrelaterte reaksjoner forbundet med persisterende antistoffer omfattet rigor, kvalme, oppkast og flushing (se pkt. 4.4).

Hvis det etter ca. 6 måneders behandling foreligger mistanke om persisterende antistoffer, enten pga. redusert effekt eller pga. infusjonsrelaterte hendelser, kan dette påvises og bekreftes med en ny test 6 uker etter den første positive testen. Gitt at effekten kan reduseres eller forekomsten av overfølsomhetsreaksjoner eller infusjonsrelaterte reaksjoner kan øke hos en pasient med persisterende antistoffer, bør behandlingen avbrytes hos pasienter som utvikler persisterende antistoffer.

Infeksjoner, inkludert PML og opportunistiske infeksjoner

I kontrollerte kliniske utprøvinger over 2 år med MS-pasienter, var infeksjonsfrekvensen ca. 1,5 per pasientår både hos pasienter som ble behandlet med natalizumab og placebo. Infeksjonene var vanligvis av lignende type hos pasientene i begge behandlingsgruppene. Ett tilfelle av cryptosporidium-diaré ble rapportert i kliniske MS-studier. I andre kliniske studier ble det rapportert tilfeller av ytterligere opportunistiske infeksjoner, noen med dødelig utfall. De fleste pasientene avbrøt ikke natalizumabbehandlingen ved infeksjoner og ble restituert etter egnet behandling.

I kliniske studier forekom herpesinfeksjoner (varicella zoster-virus, herpes simplex-virus) litt hyppigere hos pasienter som ble behandlet med natalizumab enn hos pasienter som fikk placebo. Etter markedsføring er det rapportert alvorlige, livstruende og enkelte fatale tilfeller av encefalitt og meningitt forårsaket av herpes simplex eller varicella zoster hos pasienter med multippel sklerose som får natalizumab. Varigheten av behandlingen med natalizumab før utbruddet varierte fra noen måneder til flere år (se pkt. 4.4).

Rapportering av bivirkninger etter markedsføring viser at sjeldne tilfeller av akutt retinal nekrose (ARN) er observert hos pasienter som bruker dette legemidlet. Enkelte tilfeller har oppstått hos pasienter med herpesinfeksjon (f.eks. herpesmeningitt eller -encefalitt) i sentralnervesystemet (CNS). Alvorlige tilfeller av ARN, som berører enten ett eller begge øyne, har ført til blindhet hos noen pasienter. I disse tilfellene ble pasientene behandlet med antiviralia og i noen tilfeller operasjon (se pkt. 4.4).

Det er rapportert tilfeller av PML i kliniske utprøvinger, observasjonsstudier etter markedsføring og passiv overvåking etter markedsføring. PML fører vanligvis til alvorlig uførhet eller død (se pkt. 4.4). Tilfeller av JCV-GCN er også rapportert ved bruk av Tysabri etter markedsføring. Symptomer på JCV-GCN ligner symptomer på PML.

Hepatiske hendelser

Etter markedsføring er det rapportert spontane tilfeller av alvorlig leverskade, økning i leverenzymer og hyperbilirubinemi (se pkt. 4.4).

Anemi og hemolytisk anemi

Sjeldne, alvorlige tilfeller av anemi og hemolytisk anemi er rapportert hos pasienter som ble behandlet med dette legemidlet i observasjonsstudier etter markedsføring.

Effekter på laboratorieprøver

I kontrollerte kliniske studier over 2 år med MS-pasienter, var behandling med natalizumab forbundet med økning i sirkulerende lymfocytter, monocytter, eosinofile, basofile og kjerneholdige røde blodceller. Det ble ikke sett forhøyede verdier av nøytrofile. Økningen fra baseline for lymfocytter, monocytter, eosinofile og basofile var i området 35-140 % for de enkelte celletypene, men gjennomsnittlig celletall holdt seg innenfor normalområdet ved administrering som intravenøs infusjon. Ved behandling med den intravenøse formen av dette legemidlet ble det observert mindre reduksjoner i hemoglobin (gjennomsnittlig reduksjon 0,6 g/dl), hematokrit (gjennomsnittlig reduksjon 2 %) og antall røde blodceller (gjennomsnittlig reduksjon 0,1 x 106/liter). Alle endringer i hematologiske parametre gikk tilbake til verdiene før behandling, vanligvis innen 16 uker etter siste dose av legemidlet, og endringene var ikke forbundet med kliniske symptomer. Etter markedsføring har det også vært rapportert eosinofili (eosinofiltall > 1,5 x 109/liter) uten kliniske symptomer. I tilfellene der behandlingen ble seponert, gikk de forhøyede eosinofilnivåene tilbake til opprinnelig nivå.

Trombocytopeni

Etter markedsføring er trombocytopeni og immunologisk trombocytopeni (ITP) rapportert med frekvensen mindre vanlig.

Pediatrisk populasjon

Alvorlige bivirkninger ble evaluert hos 621 pediatriske MS-pasienter som var inkludert i en metaanalyse (se også pkt. 5.1). Gitt begrensningene til disse dataene, ble det ikke funnet nye bivirkningssignaler i denne pasientpopulasjonen. Ett tilfelle av herpesmeningitt ble rapportert i metaanalysen. Ingen tilfeller av PML ble funnet i metaanalysen, men PML er rapportert etter markedsføring hos pediatriske pasienter som er behandlet med natalizumab.

Melding av mistenkte bivirkninger

Melding av mistenkte bivirkninger etter godkjenning av legemidlet er viktig. Det gjør det mulig å overvåke forholdet mellom nytte og risiko for legemidlet kontinuerlig. Helsepersonell oppfordres til å melde enhver mistenkt bivirkning. Dette gjøres via det nasjonale meldesystemet som beskrevet i Appendix V.

4.9	Overdosering

Sikkerheten ved doser høyere enn 300 mg er ikke tilstrekkelig evaluert. Maksimal mengde natalizumab som kan administreres trygt, er ikke fastslått.

Det er ingen kjent antidot for overdoser av natalizumab. Behandling består av seponering av legemidlet og understøttende behandling etter behov.


5.	FARMAKOLOGISKE EGENSKAPER

5.1	Farmakodynamiske egenskaper

Farmakoterapeutisk gruppe: Immunsuppressive midler, monoklonale antistoffer, ATC-kode: L04A G03

Farmakodynamiske effekter

Natalizumab er en selektiv adhesjonsmolekylhemmer som bindes til alfa4-subenheten av humane integriner, som er sterkt uttrykt på overflaten av alle leukocytter, med unntak av nøytrofile. Natalizumab bindes spesifikt til alfa4beta1-integrinet og blokkerer interaksjonen med kognatreseptoren, VCAM-1 (vascular cell adhesion molecule-1), binder til osteopontin og et variantdomene (”alternatively spliced”) av fibronektin, CS-1 (connecting segment-1). Natalizumab blokkerer interaksjonen mellom alfa4beta7-integrin og MadCAM-1 (mucosal addressin cell adhesion molecule-1). Blokkering av disse molekylære interaksjonene forhindrer transmigrasjon av mononukleære leukocytter over endotelet til det parenkymale vevet med inflammasjon. En annen virkningsmekanisme av natalizumab kan være å undertrykke pågående inflammasjonsreaksjoner i sykt vev ved å hemme interaksjonen mellom alfa4‑uttrykkende leukocytter og deres ligander i ekstracellulær matriks og på parenkymale celler. Slik kan natalizumab undertrykke inflammasjonsaktivitet på sykdomsstedet og hemme ytterligere rekruttering av immunceller til inflammert vev.

Ved MS antas lesjoner å oppstå når aktiverte T-lymfocytter krysser blod-hjernebarrieren. Leukocyttmigrering over blod-hjernebarrieren omfatter interaksjon mellom adhesjonsmolekyler på inflammatoriske celler og endotelceller i karveggen. Interaksjonen mellom alfa4beta1 og bindingsstedet er en viktig del av patologisk inflammasjon i hjernen, og blokkering av disse interaksjonene fører til redusert inflammasjon. Under normale forhold uttrykkes ikke VCAM-1 i hjernens parenkym. I nærvær av proinflammatoriske cytokiner blir imidlertid VCAM-1 oppregulert på endotelceller og muligens på gliaceller i nærheten av inflammasjonsstedene. Ved inflammasjon i sentralnervesystemet (CNS) ved MS er det interaksjonen mellom alfa4beta1 og VCAM-1, CS-1 og osteopontin som medierer den sterke adhesjonen og transmigrasjonen av leukocytter til hjernens parenkym, og som kan få den inflammatoriske kaskaden i CNS-vevet til å vare. Blokkering av de molekylære interaksjonene mellom alfa4beta1 og bindingsstedene reduserer inflammasjonsaktiviteten i hjernen ved MS og hemmer ytterligere rekruttering av immunceller til inflammert vev. Dermed reduseres nydannelsen eller forstørringen av MS-lesjoner.

Klinisk effekt

Klinisk studie AFFIRM

Effekten som monoterapi er evaluert i én randomisert, dobbeltblindet, placebokontrollert studie over 2 år (AFFIRM-studien) med pasienter med RRMS som hadde opplevd minst ett klinisk attakk i løpet av året før inklusjon og hadde en score på mellom 0 og 5 på ”Kurtzke Expanded Disability Status Scale” (EDSS). Median alder var 37 år, og median sykdomsvarighet var 5 år. Pasientene ble randomisert i forholdet 2:1 og fikk Tysabri 300 mg (n = 627) eller placebo (n = 315) hver 4. uke, opptil 30 infusjoner. Nevrologisk evaluering ble utført hver 12. uke og ved mistenkt attakk. MR-evaluering av T1-vektede gadolinium (Gd)-ladende lesjoner og T2 hyperintense lesjoner ble utført hvert år.

Studiens innhold og resultater er vist i tabell 2.

	Tabell 2. AFFIRM-studien: Hovedtrekk og resultater

	Design

	Monoterapi; randomisert, dobbeltblindet, placebokontrollert parallellgruppe-studie i 120 uker

	Pasienter
	RRMS (McDonald-kriterier)

	Behandling
	Placebo / Natalizumab 300 mg i.v. hver 4. uke

	Endepunkt etter 1 år
	Attakkfrekvens

	Endepunkt etter 2 år
	Progresjon iht. EDSS

	Sekundære endepunkter
	Parametre som er avledet av attakkfrekvensen / Parametre som er avledet av MR

	Pasienter
	Placebo
	Natalizumab

	Randomiserte
	315
	627

	Gjennomført 1 år
	296
	609

	Gjennomført 2 år
	285
	589

	
	
	

	Alder, år, median (variasjon)
	37 (19-50)
	36 (18-50)

	MS-historie, år, median (variasjon)
	6,0 (0-33)
	5,0 (0-34)

	Tid siden diagnose, år, median (variasjon)
	2,0 (0-23)
	2,0 (0-24)

	Attakk foregående 12 måneder,
median (variasjon)
	
1,0 (0-5)
	
1,0 (0-12)

	EDSS ved baseline, median (variasjon)
	2 (0-6,0)
	2 (0-6,0)

	
	
	

	RESULTATER
	
	

	Årlig attakkfrekvens
	
	

	Etter ett år (primært endepunkt)
	0,805
	0,261

	Etter to år
	0,733
	0,235

	Ett år
	Frekvensratio 0,33 KI95% 0,26; 0,41

	To år
	Frekvensratio 0,32 KI95% 0,26; 0,40

	Ingen attakk
	
	

	Etter ett år
	53 %
	76 %

	Etter to år
	41 %
	67 %

	
	
	

	Funksjonsnedsettelse
	
	

	Andel med progresjon¹
(Bekreftet ved 12 uker; primærresultat)
	29 %
	17 %

	
	
	

	
	Hasardratio 0,58, KI95% 0,43; 0,73, p < 0,001

	Andel med progresjon¹ (Bekreftet ved 24 uker)
	23 %
	11 %

	
	
	

	
	Hasardratio 0,46, KI95% 0,33; 0,64, p < 0,001

	MR (0–2 år)
	
	

	Median %-vis endring i volum av T2 hyperintense lesjoner
	+8,8 %
	-9,4 %
(p < 0,001)

	Gjennomsnittlig antall nye eller nylig forstørrede T2 hyperintense lesjoner
	11,0
	1,9
(p < 0,001)

	Gjennomsnittlig antall T1 hypointense lesjoner
	4,6
	1,1
(p < 0,001)

	Gjennomsnittlig antall Gd-ladende lesjoner
	1,2
	0,1
(p < 0,001)

	¹ Progresjon av funksjonsnedsettelse ble definert som en økning på EDSS på minst 1,0 poeng fra en EDSS-verdi ved baseline på >= 1,0 vedvarende i 12 eller 24 uker eller en økning på EDSS på minst 1,5 poeng fra en EDSS-verdi ved baseline på 0 vedvarende i 12 eller 24 uker.



I undergruppen av pasienter som ble behandlet for indikasjonen raskt utviklende RRMS (pasienter med 2 eller flere attakk og 1 eller flere Gd+-lesjoner), var den årlige attakkfrekvensen 0,282 i gruppen behandlet med natalizumab (n = 148) og 1,455 i placebogruppen (n = 61) (p < 0,001). Hasardratio for progresjon av funksjonsnedsettelse var 0,36 (95 % KI: 0,17, 0,76) p=0,008. Disse resultatene ble oppnådd ved en post hoc-analyse og bør tolkes med forsiktighet. Ingen informasjon om alvorlighetsgraden av attakkene før inklusjon av pasientene i studien er tilgjengelig.

[bookmark: _Hlk210806709]Tysabri observasjonsprogram (TOP, IMA-06-02)

Observasjonsprogrammet for Tysabri (TOP, IMA-06-02) var en multisenter, enarmet studie som startet i 2007 for å undersøke virkelighetsdata for sikkerhet og effekt hos MS-pasienter behandlet med Tysabri, med oppfølgingsdata i opptil ca. 15 år. Studien genererte data fra 6 319 pasienter i 17 land, inkludert 1 145 pasienter med opptil 10 års eksponering og 102 pasienter med opptil 15 års eksponering.

Samlet sett samsvarte sikkerhetsfunnene fra TOP-analysene med den kjente sikkerhetsprofilen til natalizumab. Pasienter viste reduksjon i årlig attakkfrekvens før behandling uavhengig av antall tidligere attakker, EDSS ved baseline, tidligere bruk av immunsuppressiver og antall sykdomsmodifiserende legemidler brukt før oppstart av natalizumab. I den samlede populasjonen var årlig attakkfrekvens 0,17 (95 % KI: 0,17, 0,18) i løpet av den 15-årige oppfølgingsperioden. Gjennomsnittlige EDSS-score var omtrent de samme fra baseline (3,5, SD = 1,61) til år 15 (3,4, SD = 1,97) hos pasienter behandlet med natalizumab.

Totalt 5 635 pasienter hadde fått annen sykdomsmodifiserende behandling før oppstart av natalizumab. Pasienter som byttet fra interferon beta, glatirameracetat eller fingolimod hadde omtrent samme effektresultat som den samlede populasjonen behandlet med natalizumab.

Pediatrisk populasjon

En metaanalyse ble utført med data innhentet etter markedsføring fra 621 pediatriske MS-pasienter behandlet med natalizumab (median alder 17 år, variasjon 7 til 18 år, 91 % ≥ 14 år). Hos en begrenset undergruppe av pasienter som hadde tilgjengelige data før behandling (158 av de 621 pasientene), ble det i denne analysen vist en reduksjon i årlig attakkfrekvens fra 1,466 (95 % KI 1,337, 1,604) før behandling til 0,110 (95 % KI 0,094, 0,128).

Forlenget doseringsintervall

[bookmark: _Hlk20727790]I en forhåndsspesifisert, retrospektiv analyse av amerikanske anti-JCV-antistoffpositive pasienter der Tysabri ble administrert intravenøst (forskrivningsprogrammet TOUCH) ble risikoen for PML sammenlignet for pasienter som ble behandlet med godkjent doseringsintervall og pasienter behandlet med forlenget doseringsintervall (gjennomsnittlig doseringsintervall på ca. 6 uker), de siste 18 månedene av behandlingen. De fleste (85 %) pasientene som ble behandlet med forlenget doseringsintervall hadde fått den godkjente doseringen i ≥ 1 år før de byttet til forlenget doseringsintervall. Analysen viste en lavere risiko for PML hos pasienter behandlet med forlenget doseringsintervall (hasardratio = 0,06, 95 % KI for hasardratio = 0,01 til 0,22).

Effekt er modellert for pasienter som bytter til lengre doseringsintervall etter ≥ 1 år med godkjent dosering av dette legemidlet intravenøst, og som ikke hadde attakk i året før doseringsbytte. Statistisk modellering og simulering av farmakokinetikk/farmakodynamikk indikerer at risikoen for sykdomsaktivitet hos MS‑pasienter som bytter til lengre doseringsintervall kan være høyere hos pasienter med doseringsintervaller på ≥ 7 uker. Ingen prospektive kliniske studier er gjennomført for å validere disse funnene.

Effekten av natalizumab ved administrering med forlenget doseringsintervall er ikke fastslått, og nytte/risikoforholdet ved bruk av forlenget doseringsintervall er derfor ikke kjent (se “Intravenøs administrering hver 6. uke”).

Intravenøs administrering hver 6. uke

Effekt og sikkerhet ble evaluert i en prospektiv, randomisert, intervensjons-, kontrollert, åpen, bedømmerblindet, internasjonal fase 3-studie (NOVA, 101MS329), som inkluderte pasienter med relapserende remitterende MS i henhold til McDonald-kriteriene fra 2017, som fikk natalizumab intravenøst hver 6. uke. Studien var designet for å estimere en effektforskjell mellom dosering hver 6. uke og hver 4. uke.

499 pasienter i alderen 18–60 år ble randomisert i studien. Disse hadde en EDSS-score på ≤ 5,5 ved screening, fikk minst 1 års behandling med natalizumab intravenøst hver 4. uke og var klinisk stabile (ingen attakk siste 12 måneder, ingen gadolinium (Gd)-ladende T1-lesjoner ved screening). I studien ble pasienter som byttet til behandling hver 6. uke etter minst ett år med intravenøs behandling med natalizumab hver 4. uke, vurdert mot pasienter som fortsatte med intravenøs behandling hver 4. uke.

Behandlingsgruppene med dosering hver 6. uke og hver 4. uke var ved baseline like med hensyn til de demografiske parametrene alder, kjønn, varighet av eksponering for natalizumab, land, kroppsvekt, anti-JCV-status og antall attakk siste år før første dose, antall attakk under behandling med natalizumab, antall tidligere sykdomsmodifiserende behandlinger og type tidligere sykdomsmodifiserende behandlinger.

	Tabell 3. NOVA-studien: Hovedtrekk og resultater

	Design
	Monoterapi; fase 3b, prospektiv, randomisert, intervensjons-, kontrollert, åpen, bedømmerblindet, internasjonal studie

	Pasienter
	RRMS (McDonald-kriterier) 

	Administrering av behandling (del 1)
	Natalizumab hver 4. uke
300 mg i.v.
	Natalizumab hver 6. uke
300 mg i.v.

	Randomisert
	248
	251

	RESULTATER

	mITTa-populasjon for del 1 i uke 72
	242
	247

	Nye/nylig forstørrede T2-lesjoner fra baseline til uke 72
Pasienter med antall lesjoner = 0
	189 (78,1 %)
	202 (81,8 %)

	= 1
	7 (3,6 %)
	5 (2,0 %)

	= 2
	1 (0,5 %)
	2 (0,8 %)

	= 3
	0
	0

	= 4
	0
	0

	≥ 5
	0
	2* (0,8 %)

	manglende observasjon
	45 (18,6 %)
	36 (14,6 %)

	Justert gjennomsnitt for nye/nylig forstørrede T2 hyperintense lesjoner (primært endepunkt)*
95 % KIb,c
	0,05
(0,01, 0,22)
	0,20
(0,07, 0,63)

	
	p = 0,0755

	Andel pasienter som utviklet nye/nylig forstørrede T2-lesjoner
	4,1 %
	4,3 %

	Andel pasienter som utviklet T1 hypointense lesjoner
	0,8 %
	1,2 %

	Andel pasienter som utviklet Gd‑ladende lesjoner
	0,4 %
	0,4 %

	Justert årlig attakkfrekvens
	0,00010
	0,00013

	Andel pasienter uten attakk**
	97,6 %
	96,9 %

	Andel uten EDSS-forverring bekreftet i uke 24
	92 %
	90 %

	a mITT-populasjon, som omfattet alle randomiserte deltakere som fikk minst 1 dose studiebehandling (natalizumab med standard doseringsintervall eller natalizumab med forlenget doseringsintervall) og hadde minst ett resultat etter baseline fra følgende evalueringer av klinisk effekt: MR-evaluering av effekt, attakk, EDSS, 9-HPT, T25FW, SDMT, TSQM, CGI-skala.
b Estimert ved bruk av negativ binomial regresjon med behandling som klassifisering og kroppsvekt ved baseline (≤ 80 vs. > 80 kg), varighet av eksponering for natalizumab ved baseline (≤ 3 vs. > 3 år) og region (Nord-Amerika, Storbritannia, Europa og Israel samt Australia) som kovariater.
c Observerte lesjoner er tatt med i analysene uavhengig av mellomliggende hendelser, og manglende verdier grunnet effekt eller sikkerhet (6 pasienter byttet til dosering hver 4. uke og 1 pasient på dosering hver 6. uke og 1 pasient på dosering hver 4. uke seponerte behandlingen) er imputert etter dårligste tilfelle hos pasienter på behandling ved samme studiebesøk i samme behandlingsgruppe eller via multippel imputering.
* Den numeriske forskjellen sett i nye/nylig forstørrede lesjoner mellom de to behandlingsgruppene var forårsaket av et høyt antall lesjoner som forekom hos to pasienter i gruppen med dosering hver 6. uke – én pasient som utviklet lesjoner tre måneder etter seponering av behandlingen og en annen pasient som ble diagnostisert med asymptomatisk PML i uke 72.
** Attakk – kliniske attakk ble definert som nye eller tilbakevendende nevrologiske symptomer som ikke var forbundet med feber eller infeksjon, av minst 24 timers varighet.



5.2	Farmakokinetiske egenskaper

Etter gjentatt intravenøs administrasjon av en dose på 300 mg natalizumab til MS-pasienter var den observerte gjennomsnittlige maksimale serumkonsentrasjonen 110 ± 52 mikrog/ml. I løpet av behandlingsperioden var gjennomsnittlige minimumskonsentrasjoner (”trough”) av natalizumab ved steady state i området 23 til 29 mikrog/ml ved dosering hver 4. uke. Gjennomsnittlige minimumskonsentrasjoner ved dosering hver 6. uke var til enhver tid ca. 60 til 70 % lavere enn ved dosering hver 4. uke. Forventet tid til steady state var ca. 24 uker. Populasjonsfarmakokinetisk analyse omfattet 12 studier og 1 781 personer som fikk doser fra 1 til 6 mg/kg og faste doser på 150/300 mg.

Distribusjon

Mediant distribusjonsvolum ved steady state var 5,96 liter (5,59–6,38 liter, 95 % konfidensintervall).

Eliminasjon

Estimert median lineær clearance for populasjonen var 6,08 ml/time (5,75–6,33 ml/time, 95 % konfidensintervall) og estimert median halveringstid var 28,2 dager. Det 95. persentilintervallet for terminal halveringstid er fra 11,6 til 46,2 dager.

I populasjonsanalysene med 1 781 pasienter ble effekten av utvalgte kovariater (inkludert kroppsvekt, alder, kjønn, tilstedeværelse av anti-natalizumab-antistoffer og formulering) på farmakokinetikken undersøkt. Kun kroppsvekt, tilstedeværelse av anti-natalizumab-antistoffer og formuleringen brukt i fase 2-studier ble funnet å påvirke natalizumabfordelingen. Clearance av natalizumab økte med kroppsvekt på en måte som var mindre enn proporsjonal, slik at en endring i kroppsvekt på +/‑43 % førte til en endring i clearance på kun -33 % til 30 %. Tilstedeværelsen av persisterende anti-natalizumab-antistoffer økte clearance av natalizumab ca. 2,45 ganger. Dette er i samsvar med de reduserte serumkonsentrasjonene av natalizumab som ble observert hos pasienter som var persisterende antistoffpositive.

Spesielle populasjoner

Pediatrisk populasjon

Farmakokinetikken til natalizumab hos pediatriske MS-pasienter har ikke blitt fastslått. 

Nedsatt nyrefunksjon

Farmakokinetikken til natalizumab hos pasienter med nedsatt nyrefunksjon er ikke undersøkt.

Nedsatt leverfunksjon

Farmakokinetikken til natalizumab hos pasienter med nedsatt leverfunksjon er ikke undersøkt.

5.3	Prekliniske sikkerhetsdata

Prekliniske data indikerer ingen spesiell fare for mennesker basert på konvensjonelle studier av sikkerhetsfarmakologi, toksisitetstester ved gjentatt dosering og gentoksisitet.

I samsvar med den farmakologiske aktiviteten til natalizumab ble endret bevegelsesmønster for lymfocytter observert som økning i hvite blodceller og økt miltvekt i de fleste studier in vivo. Disse endringene var reversible, og så ikke ut til å ha noen toksikologiske konsekvenser.

I studier med mus ble det ikke vist noen økt vekst eller metastasering av melanom og lymfoblastiske leukemikreftceller ved administrasjon av natalizumab.

Ingen klastogene eller mutagene effekter av natalizumab ble observert i Ames test eller human kromosomavvikstest. Det ble ikke vist noen effekt av natalizumab på proliferasjon/cytotoksisitet av alfa4-integrin-positive tumorcellelinjer in vitro.

Det ble observert redusert fertilitet hos hunnmarsvin i én studie med høyere doser enn human dose. Natalizumab påvirket ikke fertiliteten til hannene.

Effekten av natalizumab på reproduksjon ble vurdert i fem studier, tre med marsvin og to med cynomolgus-aper. Disse studiene ga ingen bevis på teratogene effekter eller effekter på veksten til avkommet. I én studie med marsvin ble det registrert en liten reduksjon i overlevelsen til avkommet. I en studie med aper ble antallet aborter fordoblet i gruppen som fikk natalizumab 30 mg/kg sammenlignet med tilhørende kontrollgrupper. Dette var resultatet av en høy forekomst av abort i de behandlede gruppene i første kohort som ikke ble observert i andre kohort. Det er ikke registrert noen effekt på abortfrekvensen i noen andre studier. En studie av drektige cynomolgus-aper viste natalizumabrelaterte endringer hos fosteret som omfattet mild anemi, redusert blodplatetall, økt miltvekt og redusert lever- og thymusvekt. Disse endringene ble forbundet med økt ekstramedullær hematopoese i milten, thymusatrofi og redusert hematopoese i leveren. Blodplatetallet ble også redusert hos avkom av mordyr som ble behandlet med natalizumab frem til fødselen. Det var imidlertid ingen bevis på anemi hos dette avkommet. Alle endringene ble observert ved høyere doser enn human dose, og var reversible etter clearance av natalizumab.

Hos cynomolgus-aper behandlet med natalizumab frem til fødselen, ble lave nivåer av natalizumab funnet i brystmelken hos noen dyr.


6.	FARMASØYTISKE OPPLYSNINGER

6.1	Hjelpestoffer

Natriumdihydrogenfosfatmonohydrat
Dinatriumhydrogenfosfatheptahydrat
Natriumklorid
Polysorbat 80 (E 433)
Vann til injeksjonsvæsker

6.2	Uforlikeligheter

Tysabri 300 mg konsentrat til infusjonsvæske, oppløsning skal ikke blandes med andre legemidler enn de som er angitt i pkt. 6.6.

6.3	Holdbarhet

Uåpnet hetteglass

4 år

Fortynnet oppløsning

Kjemisk og fysisk stabilitet av den fortynnede oppløsningen er vist i 72 timer ved 2 °C – 8 °C og opptil 30 °C.
Av mikrobiologiske årsaker bør oppløsningen brukes umiddelbart etter fortynning med natriumklorid 9 mg/ml (0,9 %) injeksjonsvæske, oppløsning. Hvis den fortynnede oppløsningen ikke brukes umiddelbart, må den oppbevares ved 2 °C – 8 °C og infunderes innen 24 timer etter fortynning. Oppbevaringstider under bruk og oppbevaringsbetingelser før bruk er brukerens ansvar.

6.4	Oppbevaringsbetingelser

Oppbevares i kjøleskap (2 °C – 8 °C).
Skal ikke fryses.
Oppbevar hetteglasset i ytteremballasjen for å beskytte mot lys.

For oppbevaringsbetingelser etter fortynning av legemidlet, se pkt. 6.3.

6.5	Emballasje (type og innhold)

15 ml konsentrat i et hetteglass (glass type I) med propp (klorbutylgummi) og forsegling (aluminium) med ”flip-off”-hette.

Pakningsstørrelse: Eske med 1 hetteglass.

6.6	Spesielle forholdsregler for destruksjon og annen håndtering

Bruksanvisning:

· Undersøk hetteglasset for partikler før fortynning og administrasjon. Dersom det observeres partikler og/eller væsken i hetteglasset ikke er fargeløs eller klar til svakt opaliserende, må ikke hetteglasset brukes.

· Bruk aseptisk teknikk ved tilberedning av oppløsningen til intravenøs (i.v.) infusjon. Ta ”flip-off”-hetten av hetteglasset. Stikk kanylen inn i hetteglasset gjennom midten av gummiproppen og trekk ut 15 ml konsentrat til infusjonsvæske.

· Tilsett de 15 ml av konsentratet til 100 ml natriumklorid 9 mg/ml (0,9 %) injeksjonsvæske, oppløsning. Snu forsiktig på oppløsningen for å blande fullstendig. Må ikke ristes.

· Dette legemidlet skal ikke blandes med andre legemidler eller oppløsningsvæsker.

· Undersøk det fortynnede legemidlet visuelt for partikler eller misfarging før administrasjon. Bruk ikke oppløsningen hvis den er misfarget eller inneholder partikler.

· Det fortynnede legemidlet skal brukes så snart som mulig, og innen 24 timer etter fortynning. Hvis det fortynnede legemidlet oppbevares ved 2 °C til 8 °C (skal ikke fryses), la oppløsningen varmes til romtemperatur før infusjon.

· Den fortynnede oppløsningen skal infunderes intravenøst i løpet av 1 time ved en hastighet på ca. 2 ml per minutt.

· Etter avsluttet infusjon skylles infusjonsslangen med natriumklorid 9 mg/ml (0,9 %) injeksjonsvæske, oppløsning.

· Hetteglasset er kun til engangsbruk.

· Ikke anvendt legemiddel samt avfall skal destrueres i overensstemmelse med lokale krav.

[bookmark: _Hlk62568141]
1.	LEGEMIDLETS NAVN

Tysabri 150 mg injeksjonsvæske, oppløsning i ferdigfylt sprøyte


2.	KVALITATIV OG KVANTITATIV SAMMENSETNING

Hver ml inneholder 150 mg natalizumab.

Natalizumab er et rekombinant, humanisert anti‑alfa4-integrinantistoff som er produsert i en murin cellelinje ved rekombinant DNA-teknologi.

Hjelpestoff med kjent effekt

Hver ferdigfylte sprøyte inneholder 0,4 mg polysorbat 80 i 1 ml injeksjonsvæske, oppløsning (se pkt. 4.4 for mer informasjon).

For fullstendig liste over hjelpestoffer, se pkt. 6.1.


3.	LEGEMIDDELFORM

Injeksjonsvæske, oppløsning (injeksjonsvæske)

Fargeløs til svakt gult, svakt opaliserende til opaliserende oppløsning, med en pH på 5,8–6,4 og en osmolalitet på 114–144 mOsm/kg.


4.	KLINISKE OPPLYSNINGER

4.1	Indikasjoner

Tysabri er indisert som sykdomsmodifiserende monoterapi hos voksne med svært aktiv relapserende remitterende multippel sklerose (RRMS) for følgende pasientgrupper:

· Pasienter med svært aktiv sykdom til tross for et fullstendig og adekvat behandlingsregime med minst én sykdomsmodifiserende behandling (for unntak og opplysninger om utvaskingsperioder, se pkt. 4.4 og 5.1).
eller
· Pasienter med raskt utviklende, alvorlig RRMS, definert ved to eller flere funksjonsnedsettende attakk i løpet av ett år, og med én eller flere gadoliniumladende lesjoner påvist ved magnetisk resonanstomografi (MR) av hjernen eller en signifikant økning i T2 lesjonmengden sammenlignet med tidligere MR av nyere dato.

4.2	Dosering og administrasjonsmåte

Behandling skal igangsettes og kontinuerlig overvåkes av spesialist med erfaring fra diagnostisering og behandling av nevrologiske lidelser, med rask tilgang til MR. Pasienter skal overvåkes for tidlige tegn og symptomer på progressiv multifokal leukoencefalopati (PML). Pasientene som behandles med dette legemidlet må gis pasientkortet og informeres om risikoen forbundet med legemidlet (se også pakningsvedlegget).
[bookmark: _Hlk196819393]Når administrering utføres av helsepersonell utenfor spesialisthelsetjenesten, ved egenadministrering eller ved administrering utført av en omsorgsperson (se nedenfor), skal Sjekkliste til bruk før administrering utleveres (se pkt. 4.4 Veiledning for opplæring).

Etter 2 års behandling bør pasientene igjen informeres om risikoen, særlig om den økte risikoen for PML, og de må informeres sammen med sine omsorgspersoner om tidlige tegn og symptomer på PML.

Ressurser til håndtering av overfølsomhetsreaksjoner og til å utføre MR skal være tilgjengelig. Det er begrenset mengde data for den subkutane formuleringen i pasientpopulasjonen som ikke tidligere har fått Tysabri (se pkt. 4.4).

Noen pasienter kan ha vært eksponert for immunsuppressive legemidler (f.eks. mitoksantron, cyklofosfamid, azatioprin). Disse legemidlene kan forårsake langvarig immunsuppresjon, selv etter at legemidlet er seponert. Legen må derfor bekrefte at slike pasienter ikke er immunkompromitterte før behandlingen startes (se pkt. 4.4).

Dosering

Anbefalt dose for subkutan administrering er 300 mg hver 4. uke. Da hver ferdigfylte sprøyte inneholder 150 mg natalizumab, må to ferdigfylte sprøyter administreres.

Fortsatt behandling må revurderes nøye hos pasienter som ikke viser tegn på terapeutisk nytte av behandlingen etter 6 måneder.

Data vedrørende sikkerhet og effekt av natalizumab (intravenøs infusjon) ved 2 år kommer fra kontrollerte, dobbeltblinde studier. Etter to år bør fortsatt behandling kun overveies etter en revurdering av nytte/risikoforholdet. Pasientene bør informeres på nytt angående risikofaktorene for PML, som behandlingens varighet, bruk av immunsuppressiver før behandling med legemidlet, samt forekomst av antistoffer mot John-Cunningham-virus (JCV) (se pkt. 4.4).

Readministrering

Effekt ved readministrering har ikke blitt fastslått (se pkt. 4.4 vedrørende sikkerhet).

Alle bytter i administrasjonsvei for legemidlet skal gjøres 4 uker etter forrige dose.

Spesielle populasjoner

Eldre

Dette legemidlet anbefales ikke til pasienter over 65 år på grunn av manglende data for denne populasjonen.

Nedsatt nyre- og leverfunksjon

Det er ikke utført studier for å undersøke effekten av nedsatt nyre- eller leverfunksjon.

Elimineringsmekanismen og resultater fra populasjonsfarmakokinetikk tyder på at dosejustering ikke er nødvendig hos pasienter med nedsatt nyre- eller leverfunksjon.

Pediatrisk populasjon

Sikkerhet og effekt av dette legemidlet hos barn og ungdom opptil 18 år har ikke blitt fastslått. For tiden tilgjengelige data er beskrevet i pkt. 4.8 og 5.1.

Administrasjonsmåte

Tysabri 150 mg injeksjonsvæske, oppløsning i ferdigfylt sprøyte er kun til subkutan (s.c.) injeksjon. Den er ikke beregnet til intravenøs (i.v.) infusjon.

To ferdigfylte sprøyter skal administreres (total dose 300 mg), den ene like etter den andre uten vesentlig opphold. Den andre injeksjonen skal gis senest 30 minutter etter den første injeksjonen.

Steder for subkutan injeksjon er låret, abdomen (minst 6 cm fra navlen) eller bakre del av overarmen (sistnevnte kun når injeksjon utføres av helsepersonell eller en omsorgsperson). Injeksjonen skal ikke settes et sted på kroppen der huden på noen måte er irritert, rød, har blåmerker, er infisert eller har arr. Når sprøyten trekkes ut fra injeksjonsstedet, skal stempelet slippes og kanylen trekkes rett ut. Når stempelet slippes, vil kanyleskjoldet dekke kanylen. Den andre injeksjonen bør settes mer enn 3 cm fra det første injeksjonsstedet (se instruksjoner for administrering i slutten av pakningsvedlegget).

[bookmark: _Hlk77595741]Pasienter som ikke tidligere har fått natalizumab skal observeres under injeksjonen og i 1 time etterpå for tegn og symptomer på injeksjonsreaksjoner, inkludert overfølsomhet, ved de seks første natalizumabdosene. Hos pasienter som står på natalizumab og som allerede har fått minst seks doser, uavhengig av administrasjonsmåte for de seks første natalizumabdosene, kan observasjonstiden på 1 time etter injeksjon forkortes eller utelates etter klinisk skjønn for påfølgende subkutane injeksjoner hvis pasientene ikke har hatt noen reaksjoner på injeksjonen/infusjonen.

Administrering utenfor spesialisthelsetjenesten

Injeksjoner av natalizumab administrert av helsepersonell utenfor spesialisthelsetjenesten (f.eks. hjemme) kan vurderes hos pasienter som tidligere har tolerert minst seks doser med natalizumab godt, dvs. at de ikke har fått overfølsomhetsreaksjoner. Beslutningen om hvorvidt en pasient skal få injeksjoner utenfor spesialisthelsetjenesten eller ikke, skal tas etter vurdering og anbefaling fra legespesialist. Helsepersonell skal være spesielt oppmerksomme på tidlige tegn og symptomer på progressiv multifokal leukoencefalopati (PML) (se pkt. 4.4 for ytterligere informasjon om PML og Veiledning for opplæring).

Egenadministrering eller administrering utført av en omsorgsperson

Egenadministrering utført av pasienten eller administrering utført av en omsorgsperson kan vurderes hos pasienter som tidligere har tolerert minst seks doser med natalizumab godt, dvs. at de ikke har fått overfølsomhetsreaksjoner. Beslutningen skal tas etter vurdering og anbefaling fra legespesialist.

Pasienter eller omsorgspersoner må administrere minst to doser subkutant (to injeksjoner hver) under veiledning av helsepersonell. De skal informeres om at de må lese pasientkortet og gjennomgå Sjekkliste til bruk før administrering før hver dose. Pasienter eller omsorgspersoner skal rådes til å være spesielt oppmerksomme på tidlige tegn og symptomer på PML (se pkt. 4.4 for ytterligere informasjon om PML og Veiledning for opplæring), og avbryte administrering og søke legehjelp umiddelbart dersom det oppstår en overfølsomhetsreaksjon.

Etter et behandlingsopphold på 3 måneder eller mer, må seks påfølgende doser administreres under tilsyn av helsepersonell, på grunn av faren for overfølsomhetsreaksjoner.

4.3	Kontraindikasjoner

Overfølsomhet overfor virkestoffet eller overfor noen av hjelpestoffene listet opp i pkt. 6.1.

Progressiv multifokal leukoencefalopati (PML).

Pasienter med økt risiko for opportunistiske infeksjoner, inkludert immunkompromitterte pasienter (inkludert pasienter som får immunsuppressiv behandling eller pasienter som er immunkompromitterte på grunn av tidligere behandling (se pkt. 4.4 og 4.8)).

Kombinasjon med annen sykdomsmodifiserende behandling.

Kjent aktiv malignitet, unntatt pasienter med kutant basalcellekarsinom.

4.4	Advarsler og forsiktighetsregler

Sporbarhet

For å forbedre sporbarheten til biologiske legemidler skal navn og batchnummer til det administrerte legemidlet protokollføres.

Progressiv multifokal leukoencefalopati (PML)

Bruk av dette legemidlet har vært forbundet med en økt risiko for PML, en opportunistisk infeksjon forårsaket av JC-virus, som kan være dødelig eller føre til alvorlig funksjonsnedsettelse. På grunn av denne økte risikoen for å utvikle PML, bør fordelene og risikoen ved behandling revurderes individuelt av legespesialisten og pasienten. Pasienter må overvåkes regelmessig gjennom behandlingen og skal informeres, sammen med sine omsorgspersoner, om tidlige tegn og symptomer på PML. JC-virus forårsaker også granulacellenevropati (GCN), som er rapportert hos pasienter som har fått behandling med dette legemidlet. Symptomer på JCV-GCN ligner symptomer på PML (dvs. cerebellart syndrom).

Følgende risikofaktorer er forbundet med økt risiko for PML:

· Forekomst av anti-JCV-antistoffer.

· Behandlingsvarighet, særlig utover 2 år. Etter 2 år skal alle pasienter informeres på nytt om risikoen for PML ved bruk av legemidlet.

· Bruk av immunsuppressiver før behandling med legemidlet.

Pasienter som er positive for anti-JCV-antistoffer har økt risiko for å utvikle PML, sammenlignet med pasienter som er negative for anti-JCV-antistoffer. Pasienter som har alle tre risikofaktorene for PML (dvs. de er positive for anti-JCV-antistoffer og har fått behandling med dette legemidlet i mer enn 2 år og har tidligere fått immunsuppressiv behandling), har betydelig høyere risiko for PML.

Hos anti-JCV-antistoffpositive pasienter som får behandling med natalizumab og som ikke tidligere har fått behandling med immunsuppressiver, har nivået av anti-JCV-antistoffrespons (-indeks) sammenheng med risikonivået for PML.

Hos anti-JCV-antistoffpositive pasienter er det antydet at forlenget doseringsintervall for natalizumab (gjennomsnittlig doseringsintervall på ca. 6 uker) er forbundet med en lavere risiko for PML sammenlignet med godkjent dosering. Forsiktighet må utvises hvis det benyttes forlenget doseringsintervall, fordi effekten av forlenget doseringsintervall ikke er fastslått og nytte/risikoforholdet forbundet med dette per i dag ikke er kjent (se pkt. 5.1). Den reduserte risikoen for PML er basert på data for intravenøs administrering. Det er ingen kliniske data tilgjengelig verken for sikkerhet eller effekt ved slikt forlenget doseringsintervall ved subkutan administrering. For ytterligere informasjon, se ”Veiledning for helsepersonellInformasjon til legen og retningslinjer for håndtering”.

Hos pasienter som anses å ha høy risiko med denne behandlingen, skal behandlingen kun fortsette hvis nytten er større enn risikoen. Se ”Veiledning for helsepersonellInformasjon til legen og retningslinjer for håndtering” for beregning av risiko for PML i de ulike undergruppene av pasienter.

Testing for anti-JCV-antistoffer

Testing for anti-JCV-antistoffer gir understøttende informasjon for klassifisering av risikoen ved behandling med dette legemidlet. Testing for anti-JCV-antistoffer i serum anbefales før behandling initieres og hos pasienter som får legemidlet og har ukjent antistoffstatus. Anti-JCV-antistoffnegative pasienter kan likevel ha risiko for PML, f.eks. på grunn av ny JCV-infeksjon, svingninger i antistoffstatus eller et falskt negativt testresultat. Det anbefales at anti-JCV-antistoffnegative pasienter testes på nytt hver 6. måned. Det anbefales at pasienter med lav indeks som ikke tidligere har fått behandling med immunsuppressiver testes på nytt hver 6. måned fra og med det tidspunktet de har fått behandling i 2 år.

Tester for anti-JCV-antistoffer (ELISA) skal ikke brukes for å diagnostisere PML. Bruk av plasmaferese/plasmautskifting eller intravenøst immunglobulin (IVIg) kan påvirke tolkningen av tester for anti-JCV-antistoffer i serum. Pasienter skal ikke testes for anti-JCV-antistoffer de 2 første ukene etter plasmautskifting fordi antistoffer har blitt fjernet fra serum, eller de 6 første månedene etter bruk av IVIg (dvs. 6 måneder = 5 halveringstider for immunglobuliner).

Se ”Veiledning for helsepersonellInformasjon til legen og retningslinjer for håndtering” for ytterligere informasjon om testing for anti-JCV-antistoffer.

MR-undersøkelse for PML

Før behandling med dette legemidlet initieres, bør det foreligge en ny (vanligvis ikke eldre enn 3 måneder) MR, som skal brukes som referanse. Denne bør gjentas minst én gang i året. Hyppigere MR-undersøkelser (f.eks. hver 3. til 6. måned) ved bruk av en forkortet protokoll, bør vurderes for pasienter med høyere risiko for PML. Dette omfatter:

· Pasienter som har alle tre risikofaktorer for PML (dvs. er anti-JCV-antistoffpositive og har fått behandling med dette legemidlet i mer enn 2 år og har tidligere fått immunsuppressiv behandling),
eller
· Pasienter med en høy anti-JCV-antistoffindeks som har fått behandling med legemidlet i mer enn 2 år og som ikke tidligere har fått immunsuppressiv behandling.

Gjeldende data tyder på at risikoen for PML er lav ved en indeks på 0,9 eller lavere, og øker betydelig ved en indeks på over 1,5 hos pasienter som har fått behandling med dette legemidlet i mer enn 2 år (se ”Veiledning for helsepersonellInformasjon til legen og retningslinjer for håndtering” for ytterligere informasjon).

PML skal vurderes som en differensialdiagnose hos alle MS-pasienter som får natalizumab og som utvikler nevrologiske symptomer og/eller nye hjernelesjoner sett på MR. Tilfeller av asymptomatisk PML basert på MR og positiv JCV-DNA i cerebrospinalvæsken, er rapportert.

Leger henvises til ”Veiledning for helsepersonellInformasjon til legen og retningslinjer for håndtering” for ytterligere informasjon om håndtering av risikoen for PML hos pasienter som får behandling med natalizumab.

Dersom det er mistanke om PML eller JCV-GCN, må videre dosering utsettes til PML er utelukket.

Legespesialisten bør evaluere pasienten for å avgjøre om symptomene er tegn på nevrologisk dysfunksjon og, hvis dette er tilfelle, hvorvidt disse symptomene er typiske for MS eller er forenlig med PML eller JCV-GCN. Hvis det er tvil, bør det gjøres en ytterligere evaluering, inkludert MR-skanning, fortrinnsvis med kontrast (sammenlignet med MR ved baseline før behandling), testing av cerebrospinalvæske for JC-virus-DNA og gjentatt nevrologisk evaluering, som beskrevet i ”Veiledning for helsepersonellInformasjon til legen og retningslinjer for håndtering” (se Veiledning for opplæring). Når legen har utelukket PML og/eller JCV-GCN (om nødvendig ved gjentatt klinisk undersøkelse, bildedannende diagnostikk og/eller laboratorieundersøkelser hvis det fortsatt er klinisk mistanke), kan behandlingen gjenopptas.

Legen bør være spesielt oppmerksom på symptomer som kan tyde på PML eller JCV-GCN og som pasienten selv kanskje ikke legger merke til (f.eks. kognitive eller psykiatriske symptomer eller cerebellart syndrom). Pasientene bør også rådes til å informere sin partner eller sine omsorgspersoner om behandlingen, fordi de kan legge merke til symptomer som pasienten selv ikke er klar over.

PML er rapportert etter seponering av dette legemidlet hos pasienter som ikke har funn som tyder på PML ved seponering. Pasienter og leger bør fortsette å følge samme overvåkingsprotokoll og være oppmerksom på eventuelle nye tegn eller symptomer som kan tyde på PML i ca. 6 måneder etter seponering av natalizumab.

Hvis en pasient utvikler PML, må administrering av dette legemidlet avbrytes permanent.

Etter rekonstitusjon av immunsystemet hos immunkompromitterte pasienter med PML er det sett forbedring.

Basert på en retrospektiv analyse av pasienter som er behandlet med natalizumab, ble det ikke observert noen forskjell i 2-års overlevelse etter PML-diagnose mellom pasienter som fikk plasmautskifting og de som ikke fikk det. For andre vurderinger omkring behandling av PML, se ”Veiledning for helsepersonellInformasjon til legen og retningslinjer for håndtering”.

PML og IRIS (immunrekonstitusjonssyndrom)

IRIS oppstår hos nesten alle pasienter med PML som har fått behandling med dette legemidlet, etter seponering eller fjerning av legemidlet. IRIS antas å skyldes gjenoppretting av immunfunksjonen hos pasienter med PML, noe som kan føre til alvorlige nevrologiske komplikasjoner, og som kan være dødelig. Det bør iverksettes overvåking med tanke på utvikling av IRIS og egnet behandling av assosiert inflammasjon under restitueringen etter PML (se ”Veiledning for helsepersonellInformasjon til legen og retningslinjer for håndtering” for ytterligere informasjon).

Infeksjoner, inkludert andre opportunistiske infeksjoner

Andre opportunistiske infeksjoner er rapportert ved bruk av dette legemidlet, hovedsakelig hos pasienter med Crohns sykdom som var immunkompromitterte, eller ved signifikant komorbiditet. Økt risiko for andre opportunistiske infeksjoner ved bruk av legemidlet hos pasienter uten slik komorbiditet kan imidlertid ikke utelukkes per i dag. Opportunistiske infeksjoner ble også funnet hos MS-pasienter som ble behandlet med dette legemidlet som monoterapi (se pkt. 4.8).

Denne behandlingen øker risikoen for å utvikle encefalitt og meningitt forårsaket av herpes simplex- og varicella zoster-virus. Alvorlige, livstruende og enkelte fatale tilfeller er rapportert hos MS-pasienter som har fått behandling etter markedsføring (se pkt. 4.8). Hvis herpesencefalitt eller -meningitt oppstår, skal legemidlet seponeres og egnet behandling mot herpesencefalitt eller -meningitt gis.

Akutt retinal nekrose (ARN) er en sjelden virusinfeksjon i retina forårsaket av herpesvirusfamilien (f.eks. varicella zoster). ARN kan utvikle seg svært raskt og kan potensielt føre til blindhet. ARN er observert hos pasienter som bruker dette legemidlet. Pasienter med øyesymptomer som redusert skarpsyn og røde og smertefulle øyne bør henvises til undersøkelse av retina med tanke på ARN. Dersom diagnosen ARN stilles, bør seponering av dette legemidlet vurderes.

Forskrivende lege bør være klar over muligheten for at andre opportunistiske infeksjoner kan oppstå under behandling og bør inkludere disse i differensialdiagnosene av infeksjoner som oppstår hos pasienter som er behandlet med Tysabri. Hvis det foreligger mistanke om en opportunistisk infeksjon, skal behandlingen utsettes til slik infeksjon kan utelukkes gjennom ytterligere evaluering.

Hvis en pasient som får behandling med dette legemidlet utvikler en opportunistisk infeksjon, må behandlingen med legemidlet avbrytes permanent.

Veiledning for opplæring

Alle leger som skal forskrive legemidlet, må forsikre seg om at de kjenner til ”Veiledning for helsepersonellInformasjon til legen og retningslinjer for håndtering”.

Legene må diskutere nytte og risiko av behandlingen med natalizumab med pasienten og gi dem et pasientkort. Pasientene bør informeres om at dersom de utvikler en infeksjon bør de informere legen om at de får behandling med dette legemidlet.

Legene bør informere pasientene om hvor viktig det er at de ikke avbryter doseringen, særlig i de første månedene av behandlingen (se Overfølsomhet).

Helsepersonell som administrerer natalizumab som subkutan injeksjon utenfor spesialisthelsetjenesten (f.eks. hjemme) må gjennomgå Sjekkliste til bruk før administrering for hver pasient før hver administrering. Dersom administrering utføres av pasienten selv eller en omsorgsperson, skal de informeres om at de må gjennomgå Sjekkliste til bruk før administrering før hver dose.

Overfølsomhet

Overfølsomhetsreaksjoner har vært forbundet med dette legemidlet, inkludert alvorlige systemiske reaksjoner ved intravenøs infusjon (se pkt. 4.8).

Disse reaksjonene oppsto vanligvis innen 1 time etter administrering. Risikoen for overfølsomhet var størst i forbindelse med de første infusjonene og hos pasienter som ble reeksponert for behandling etter en innledende kort eksponering (én eller to infusjoner) og en lengre periode (3 måneder eller mer) uten behandling. Risikoen for overfølsomhetsreaksjoner bør imidlertid tas i betraktning ved alle administreringer.

Pasientene skal observeres under de subkutane injeksjonene og i 1 time etterpå, for tegn og symptomer på injeksjonsreaksjoner, inkludert overfølsomhet (se pkt. 4.2 og 4.8). Ressurser til håndtering av overfølsomhetsreaksjoner bør være tilgjengelig. Dersom administrering utføres av pasienten selv eller en omsorgsperson, skal de informeres om tegn og symptomer på overfølsomhetsreaksjoner. Pasienter eller omsorgspersoner skal rådes til å avbryte administrering og søke legehjelp umiddelbart dersom det oppstår en overfølsomhetsreaksjon.

Administrering av dette legemidlet skal avbrytes og egnet behandling igangsettes ved første symptomer eller tegn på overfølsomhet.

Hos pasienter som har opplevd en overfølsomhetsreaksjon må behandling med natalizumab avbrytes permanent.

Det er begrenset mengde data for den subkutane formuleringen i pasientpopulasjonen som ikke tidligere har fått Tysabri (se pkt. 5.1).

Samtidig immunsuppressiv behandling

Sikkerhet og effekt av dette legemidlet ved bruk sammen med andre immunsuppressiver og antineoplastiske midler er ikke fullstendig fastlagt. Bruk av disse midlene samtidig med dette legemidlet kan øke risikoen for infeksjoner, inkludert opportunistiske infeksjoner, og er kontraindisert (se pkt. 4.3).

I kliniske fase III-studier med intravenøs infusjon av natalizumab hos MS-pasienter ble ikke samtidig behandling av attakk med en kort kur med kortikosteroider forbundet med økt infeksjonshyppighet. Korte kurer med kortikosteroider kan brukes i kombinasjon med dette legemidlet.

Tidligere immunsuppressiv eller immunmodulerende behandling

Pasienter som tidligere har vært behandlet med immunsuppressiver har økt risiko for å utvikle PML.

Data fra en observasjonsstudie viste at det ikke var noen økt risiko for PML i gruppen av pasienter som byttet til natalizumab fra fingolimod, dimetylfumarat eller teriflunomid, sammenlignet med gruppen av pasienter som enten byttet fra interferon beta eller fra glatirameracetat.

Det er ikke utført studier for å evaluere sikkerheten av natalizumab ved bytte fra annen sykdomsmodifiserende behandling enn interferon beta, glatirameracetat, fingolimod, dimetylfumarat og teriflunomid. Det er ikke kjent om pasienter som bytter fra annen behandling til natalizumab har økt risiko for PML, sammenlignet med pasienter som bytter fra tidligere nevnte sykdomsmodifiserende behandlinger, og disse pasientene bør derfor overvåkes hyppigere (dvs. på samme måte som pasienter som bytter fra immunsuppressiver til natalizumab).

Forsiktighet bør utvises hos pasienter som tidligere har fått immunsuppressiver, slik at immunfunksjonen får tilstrekkelig tid til å gjenopprettes. Legen må evaluere hvert enkelt tilfelle for å avgjøre om det er tegn på en immunkompromittert tilstand før behandlingen påbegynnes (se pkt. 4.3).

Når pasienter bytter fra en annen sykdomsmodifiserende behandling til dette legemidlet, må halveringstiden og virkningsmekanismen til den foregående behandlingen tas med i vurderingen for å unngå en additiv immuneffekt og samtidig minimere risikoen for reaktivering av sykdommen. Full blodcelletelling (inkludert lymfocytter) anbefales før oppstart av behandling for å sikre at immuneffektene av den foregående behandlingen (dvs. cytopeni) er opphørt.

Pasienter kan bytte direkte fra beta-interferon eller glatirameracetat til natalizumab, forutsatt at det ikke foreligger relevante behandlingsrelaterte unormale funn, f.eks. nøytropeni eller lymfopeni.

Ved bytte fra dimetylfumarat bør utvaskingsperioden være tilstrekkelig lang til at lymfocyttallet er gjenopprettet før oppstart av behandling.

Etter seponering av fingolimod vil lymfocyttallet gradvis komme tilbake til normalområdet innen 1‑2 måneder etter avsluttet behandling. Utvaskingsperioden bør være tilstrekkelig lang til at lymfocyttallet er gjenopprettet før oppstart av behandling.

Teriflunomid elimineres sakte fra plasma. Uten en prosedyre for akselerert eliminasjon kan clearance av teriflunomid fra plasma ta fra flere måneder opptil 2 år. En akselerert eliminasjonsprosedyre, som beskrevet i preparatomtalen for teriflunomid, anbefales, alternativt bør en utvaskingsperiode ikke være kortere enn 3,5 måneder. Forsiktighet vedrørende samtidige immuneffekter er nødvendig når pasienter bytter fra teriflunomid til dette legemidlet.

Alemtuzumab har betydelige, langvarige immunsuppressive effekter. Den faktiske varigheten av disse effektene er ikke kjent, og oppstart av behandling med dette legemidlet etter alemtuzumab anbefales ikke med mindre nytten klart oppveier risikoen for den enkelte pasient.

Immunogenisitet

Sykdomsforverring eller injeksjonsrelaterte hendelser kan tyde på utvikling av antistoffer mot natalizumab. I slike tilfeller bør tilstedeværelse av antistoffer undersøkes. Dersom pasienten fortsatt er positiv for antistoffer i en bekreftende test etter minst seks uker, bør behandlingen avbrytes, fordi persisterende antistoffer er forbundet med en vesentlig reduksjon i effekten av dette legemidlet og en økt forekomst av overfølsomhetsreaksjoner (se pkt. 4.8).

Pasienter som har fått en innledende, kort eksponering for dette legemidlet og deretter har hatt en lengre periode uten behandling, har høyere risiko for å utvikle anti-natalizumab-antistoffer og/eller overfølsomhet ved gjenopptak av doseringen, og tilstedeværelse av antistoffer bør derfor undersøkes. Dersom resultatet fortsatt er positivt i en bekreftende test etter minst seks uker, bør pasienten ikke få videre behandling med natalizumab (se pkt. 5.1).

Hepatiske hendelser

Etter markedsføring er det rapportert spontane, alvorlige bivirkninger i form av leverskader (se pkt. 4.8). Disse leverskadene kan forekomme når som helst under behandlingen, også allerede etter den første dosen. I noen tilfeller oppsto bivirkningen på nytt etter at behandlingen ble gjenopptatt. Noen pasienter som tidligere har hatt unormale leverprøver har opplevd en forverring av unormale leverprøver under behandling. Pasientene bør overvåkes på egnet måte for svekket leverfunksjon, og må informeres om at de skal kontakte legen hvis det oppstår tegn og symptomer som gir mistanke om leverskade, f.eks. gulsott og oppkast. I tilfeller med betydelig leverskade bør behandlingen med dette legemidlet avbrytes.

Trombocytopeni

Trombocytopeni, inkludert immunologisk trombocytopeni (ITP), er rapportert ved bruk av natalizumab. Forsinket diagnostisering og behandling av trombocytopeni kan føre til alvorlige og livstruende følgetilstander. Pasienter bør instrueres om å umiddelbart rapportere det til legen dersom de får tegn på uvanlig eller langvarig blødning, petekkier eller spontane blåmerker. Hvis det blir funnet trombocytopeni, bør seponering av natalizumab vurderes.

Avbrutt behandling

Dersom det er bestemt at behandlingen med natalizumab skal avbrytes, må legen være klar over at natalizumab fortsatt er i blodet og har farmakodynamiske effekter (f.eks. økt lymfocyttall) i ca. 12 uker etter siste dose. Hvis annen behandling startes i løpet av denne perioden, vil dette resultere i samtidig eksponering for natalizumab. For legemidler som interferon og glatirameracetat ble samtidig eksponering av slik varighet ikke forbundet med noen sikkerhetsrisiko i kliniske studier. Det finnes ingen data fra MS-pasienter vedrørende samtidig eksponering for immunsuppressiver. Bruk av disse legemidlene kort tid etter seponering av natalizumab kan føre til en immunsuppressiv tilleggseffekt. Dette bør overveies nøye fra tilfelle til tilfelle, og en utvaskingsperiode for natalizumab kan være aktuelt. Korte steroidkurer for å behandle attakk var ikke forbundet med økt forekomst av infeksjoner i kliniske studier.

Innhold av polysorbat 80 (E 433)

Dette legemidlet inneholder 0,4 mg polysorbat 80 i hver ferdigfylte sprøyte. Dette tilsvarer 0,8 mg per dose. Polysorbater kan forårsake allergiske reaksjoner.

Natriuminnhold

Dette legemidlet inneholder mindre enn 1 mmol natrium (23 mg) per dose (300 mg natalizumab), og er så godt som “natriumfritt”.

4.5	Interaksjon med andre legemidler og andre former for interaksjon

Natalizumab er kontraindisert i kombinasjon med annen sykdomsmodifiserende behandling (se pkt. 4.3).

Immuniseringer

I en randomisert, åpen studie med 60 pasienter med relapserende MS var det ingen signifikant forskjell i den humorale immunresponsen mot et recall-antigen (tetanustoksoid), og kun en noe langsommere og redusert humoral immunrespons mot et neoantigen (keyhole limpet hemocyanin) ble observert hos pasienter som ble behandlet med dette legemidlet i 6 måneder sammenlignet med en ubehandlet kontrollgruppe. Levende vaksiner er ikke undersøkt.

4.6	Fertilitet, graviditet og amming

Fertile kvinner

Hvis en kvinne blir gravid mens hun bruker dette legemidlet, bør seponering av behandlingen vurderes. I en nytte/risikovurdering av bruk av dette legemidlet under graviditet bør det tas hensyn til pasientens kliniske tilstand og mulig tilbakefall av sykdomsaktivitet etter seponering av legemidlet.

Graviditet

Dyrestudier har vist reproduksjonstoksisitet (se pkt. 5.3).

Data fra kliniske studier, fra et prospektivt graviditetsregister, fra tilfeller etter markedsføring og fra tilgjengelig litteratur, tyder ikke på at eksponering for dette legemidlet har noen effekt på utfallet av graviditeten.

I det avsluttede prospektive graviditetsregisteret for Tysabri var det registrert 355 graviditeter med kjent utfall. Det var 316 levendefødte, hvorav 29 hadde medfødte misdannelser. Av disse 29 var 16 klassifisert som omfattende misdannelser. Frekvensen av misdannelser tilsvarer det som er rapportert i andre graviditetsregistre for MS-pasienter. Det er ikke påvist et spesifikt mønster for medfødte misdannelser i forbindelse med bruk av dette legemidlet.

Det finnes ingen adekvate og velkontrollerte studier av natalizumabbehandling hos gravide kvinner.

Trombocytopeni og anemi hos spedbarn født av kvinner som ble eksponert for natalizumab under graviditeten er rapportert etter markedsføring. Overvåking av blodplatetall, hemoglobin og hematokrit anbefales hos nyfødte som er født av kvinner som har vært eksponert for natalizumab under graviditeten.

Dette legemidlet skal kun brukes under graviditet hvis det er klart behov for det. Hvis en kvinne blir gravid mens hun bruker natalizumab, bør seponering av natalizumab vurderes.

Amming

Natalizumab skilles ut i morsmelk hos mennesker. Effekten av natalizumab på nyfødte/spedbarn er ukjent. Amming skal opphøre ved behandling med natalizumab.

Fertilitet

Redusert fertilitet ble observert hos hunnmarsvin i én studie ved doser som overskrider human dose. Natalizumab påvirket ikke fertilitet hos hanndyr. Det anses som usannsynlig at natalizumab vil påvirke fertilitet hos mennesker ved maksimal anbefalt dose.

4.7	Påvirkning av evnen til å kjøre bil og bruke maskiner

Tysabri har en liten påvirkning på evnen til å kjøre bil og bruke maskiner. Svimmelhet kan forekomme etter administrering av natalizumab (se pkt. 4.8).

4.8	Bivirkninger

Sammendrag av sikkerhetsprofilen

Sikkerhetsprofilen som ble sett ved subkutan administrering av natalizumab var i samsvar med den kjente sikkerhetsprofilen for natalizumab administrert intravenøst, med unntak av smerte på injeksjonsstedet. Den totale hyppigheten av smerte på injeksjonsstedet var vanlig 4 % (3/71) for studiepersoner som fikk natalizumab 300 mg hver 4. uke, ved subkutan administrering.

I placebokontrollerte studier med 1 617 MS-pasienter som ble behandlet med natalizumab (intravenøs infusjon) i opptil 2 år (placebo: 1 135), oppsto bivirkninger som førte til seponering av behandlingen hos 5,8 % av pasientene som ble behandlet med natalizumab (placebo: 4,8 %). I løpet av studieperioden på 2 år ble det rapportert bivirkninger hos 43,5 % av pasientene som ble behandlet med natalizumab (placebo: 39,6 %).

I kliniske studier med 6 786 pasienter som ble behandlet med natalizumab (intravenøs infusjon og subkutan injeksjon), var de hyppigst rapporterte bivirkningene forbundet med administrering av natalizumab hodepine (32 %), nasofaryngitt (27 %), fatigue (23 %), urinveisinfeksjon (16 %), kvalme (15 %), artralgi (14 %) og svimmelhet (11 %).

Bivirkninger i tabellform

Bivirkninger som oppsto i kliniske studier, sikkerhetsstudier etter markedsføring og ved spontanrapportering, er angitt i tabell 1 nedenfor. Innenfor hver organsystemklasse er de angitt under følgende overskrifter: Svært vanlige (≥ 1/10), vanlige (≥ 1/100 til < 1/10), mindre vanlige (≥ 1/1 000 til < 1/100), sjeldne (≥ 1/10 000 til < 1/1 000), svært sjeldne (< 1/10 000), ikke kjent (kan ikke anslås ut fra tilgjengelige data). Innenfor hver frekvensgruppering er bivirkninger presentert etter synkende alvorlighetsgrad.

Tabell 1. Bivirkninger

	MedDRA Organsystemklasse
	Bivirkningsfrekvens

	
	Svært vanlige
	Vanlige

	Mindre vanlige

	Sjeldne 

	Ikke kjent 

	Infeksiøse og parasittære sykdommer
	Nasofaryngitt 
Urinveisinfeksjon 
	Herpes-infeksjon 
	Progressiv multifokal leukoencefalopati
	Oftalmisk herpes
	Herpetisk meningoencefalitt 
JC virus-granulacellenevropati 
Nekrotiserende herpetisk retinopati


	Sykdommer i blod og lymfatiske organer 
	
	Anemi
	Trombocytopeni
Immunologisk trombocytopeni (ITP)
Eosinofili
	Hemolytisk anemi 
Kjerneholdige røde blodceller
	

	Forstyrrelser i immunsystemet 
	
	Overfølsomhet
	Anafylaktisk reaksjon
Immunrekonstitusjonssyndrom 

	
	

	Nevrologiske sykdommer 
	Svimmelhet Hodepine
	
	
	
	

	Karsykdommer
	
	Flushing
	
	
	

	Sykdommer i respirasjonsorganer, thorax og mediastinum
	
	Dyspné 
	
	
	

	Gastrointestinale sykdommer
	Kvalme
	Oppkast
	
	
	

	Sykdommer i lever og galleveier 
	
	
	 
	Hyperbilirubinemi

	Leverskade 

	Hud- og underhudssykdommer 
	
	Kløe
Utslett
Urtikaria 
	
	Angioødem 
	

	Sykdommer i muskler, bindevev og skjelett 
	Artralgi 
	
	
	
	

	Generelle lidelser og reaksjoner på administrasjonsstedet
	Fatigue
	Feber
Frysninger
Reaksjon på infusjonsstedet
Reaksjon på injeksjonsstedet
	Ansiktsødem
	
	

	Undersøkelser
	
	Økte leverenzymer
Forekomst av legemiddelspesifikt antistoff
	
	
	

	Skader, forgiftninger og komplikasjoner ved medisinske prosedyrer 
	Infusjonsrelatert reaksjon 
	
	
	
	



Beskrivelse av utvalgte bivirkninger

Overfølsomhetsreaksjoner

Overfølsomhetsreaksjoner oppsto vanligvis innen én time etter avsluttet subkutan injeksjon. Antall pasienter som ble analysert i studiene DELIVER og REFINE var lavt (se pkt. 5.1).

I kontrollerte kliniske utprøvinger over 2 år med MS-pasienter som fikk natalizumab intravenøst, oppsto overfølsomhetsreaksjoner hos opptil 4 % av pasientene. Anafylaktiske/anafylaktoide reaksjoner oppsto hos mindre enn 1 % av pasientene som fikk dette legemidlet. Overfølsomhetsreaksjoner oppsto vanligvis i løpet av infusjonen eller innen én time etter avsluttet infusjon (se pkt. 4.4). Etter markedsføring er det rapportert overfølsomhetsreaksjoner som har oppstått med ett eller flere av følgende symptomer: hypotensjon, hypertensjon, brystsmerter, ubehag i brystet, dyspné, angioødem, i tillegg til mer vanlige symptomer, som utslett og urtikaria.

Immunogenisitet

Antistoffer mot natalizumab ble funnet hos 10 % av pasientene i 2-årige kontrollerte kliniske studier med MS-pasienter som fikk natalizumab intravenøst. Persisterende anti-natalizumab antistoffer (én positiv test som var reproduserbar ved retesting minst 6 uker senere) ble utviklet hos ca. 6 % av pasientene. Antistoffer ble påvist ved bare ett tilfelle hos ytterligere 4 % av pasientene. Persisterende antistoffer ble forbundet med en betydelig reduksjon i effekten av natalizumab og en økt forekomst av overfølsomhetsreaksjoner. Ytterligere infusjonsrelaterte reaksjoner forbundet med persisterende antistoffer omfattet rigor, kvalme, oppkast og flushing (se pkt. 4.4). I den 32 uker lange DELIVER-studien med MS-pasienter uten tidligere eksponering for natalizumab, ble vedvarende antistoffer mot natalizumab utviklet hos én av 26 studiepersoner (4 %) som fikk natalizumab subkutant. Antistoffer ble påvist ved kun ett tilfelle hos fem andre studiepersoner (19 %). I den 60 uker lange REFINE-studien med MS-pasienter hadde ingen studiepersoner (av 136) som byttet fra intravenøs til subkutan administrering av natalizumab detekterbare antistoffer mot legemidlet i løpet av studien (se pkt. 5.1).

Hvis det etter ca. 6 måneders behandling foreligger mistanke om persisterende antistoffer, enten pga. redusert effekt eller pga. infusjonsrelaterte hendelser, kan dette påvises og bekreftes med en ny test 6 uker etter den første positive testen. Gitt at effekten kan reduseres eller forekomsten av overfølsomhetsreaksjoner eller infusjonsrelaterte reaksjoner kan øke hos en pasient med persisterende antistoffer, bør behandlingen avbrytes hos pasienter som utvikler persisterende antistoffer.

Infeksjoner, inkludert PML og opportunistiske infeksjoner

I kontrollerte kliniske utprøvinger over 2 år med MS-pasienter, var infeksjonsfrekvensen ca. 1,5 per pasientår både hos pasienter som ble behandlet med natalizumab (intravenøst) og placebo. Infeksjonene var vanligvis av lignende type hos pasientene i begge behandlingsgruppene. Ett tilfelle av cryptosporidium-diaré ble rapportert i kliniske MS-studier. I andre kliniske studier ble det rapportert tilfeller av ytterligere opportunistiske infeksjoner, noen med dødelig utfall. De fleste pasientene avbrøt ikke natalizumabbehandlingen ved infeksjoner og ble restituert etter egnet behandling.

I kliniske studier (intravenøs formulering) forekom herpesinfeksjoner (varicella zoster-virus, herpes simplex-virus) litt hyppigere hos pasienter som ble behandlet med natalizumab enn hos pasienter som fikk placebo. Etter markedsføring er det rapportert alvorlige, livstruende og enkelte fatale tilfeller av encefalitt og meningitt forårsaket av herpes simplex eller varicella zoster hos pasienter med multippel sklerose som får natalizumab. Varigheten av behandlingen med natalizumab før utbruddet varierte fra noen måneder til flere år (se pkt. 4.4).

Rapportering av bivirkninger etter markedsføring viser at sjeldne tilfeller av akutt retinal nekrose (ARN) er observert hos pasienter som bruker dette legemidlet. Enkelte tilfeller har oppstått hos pasienter med herpesinfeksjon (f.eks. herpesmeningitt eller -encefalitt) i sentralnervesystemet (CNS). Alvorlige tilfeller av ARN, som berører enten ett eller begge øyne, har ført til blindhet hos noen pasienter. I disse tilfellene ble pasientene behandlet med antiviralia og i noen tilfeller operasjon (se pkt. 4.4).

Det er rapportert tilfeller av PML i kliniske utprøvinger, observasjonsstudier etter markedsføring og passiv overvåking etter markedsføring. PML fører vanligvis til alvorlig uførhet eller død (se pkt. 4.4). Tilfeller av JCV-GCN er også rapportert ved bruk av dette legemidlet etter markedsføring. Symptomer på JCV-GCN ligner symptomer på PML.

Hepatiske hendelser

Etter markedsføring er det rapportert spontane tilfeller av alvorlig leverskade, økning i leverenzymer og hyperbilirubinemi (se pkt. 4.4).

Anemi og hemolytisk anemi

Sjeldne, alvorlige tilfeller av anemi og hemolytisk anemi er rapportert hos pasienter som ble behandlet med natalizumab i observasjonsstudier etter markedsføring.

Effekter på laboratorieprøver

I kontrollerte kliniske studier over 2 år med MS-pasienter, var behandling med natalizumab forbundet med økning i sirkulerende lymfocytter, monocytter, eosinofile, basofile og kjerneholdige røde blodceller. Det ble ikke sett forhøyede verdier av nøytrofile. Økningen fra baseline for lymfocytter, monocytter, eosinofile og basofile var i området 35–140 % for de enkelte celletypene, men gjennomsnittlig celletall holdt seg innenfor normalområdet ved administrering som intravenøs infusjon. Ved behandling med dette legemidlet ble det observert mindre reduksjoner i hemoglobin (gjennomsnittlig reduksjon 0,6 g/dl), hematokrit (gjennomsnittlig reduksjon 2 %) og antall røde blodceller (gjennomsnittlig reduksjon 0,1 x 106/liter). Alle endringer i hematologiske parametre gikk tilbake til verdiene før behandling, vanligvis innen 16 uker etter siste dose av legemidlet, og endringene var ikke forbundet med kliniske symptomer. Etter markedsføring har det også vært rapportert eosinofili (eosinofiltall > 1,5 x 109/liter) uten kliniske symptomer. I tilfellene der behandlingen ble seponert, gikk de forhøyede eosinofilnivåene tilbake til opprinnelig nivå.

Trombocytopeni

Etter markedsføring er trombocytopeni og immunologisk trombocytopeni (ITP) rapportert med frekvensen mindre vanlig.

Pediatrisk populasjon

Alvorlige bivirkninger ble evaluert hos 621 pediatriske MS-pasienter som var inkludert i en metaanalyse (se også pkt. 5.1). Gitt begrensningene til disse dataene, ble det ikke funnet nye bivirkningssignaler i denne pasientpopulasjonen. Ett tilfelle av herpesmeningitt ble rapportert i metaanalysen. Ingen tilfeller av PML ble funnet i metaanalysen, men PML er rapportert etter markedsføring hos pediatriske pasienter som er behandlet med natalizumab.

Melding av mistenkte bivirkninger

Melding av mistenkte bivirkninger etter godkjenning av legemidlet er viktig. Det gjør det mulig å overvåke forholdet mellom nytte og risiko for legemidlet kontinuerlig. Helsepersonell oppfordres til å melde enhver mistenkt bivirkning. Dette gjøres via det nasjonale meldesystemet som beskrevet i Appendix V.

4.9	Overdosering

Sikkerheten ved doser høyere enn 300 mg er ikke tilstrekkelig evaluert. Maksimal mengde natalizumab som kan administreres trygt, er ikke fastslått.

Det er ingen kjent antidot for overdoser av natalizumab. Behandling består av seponering av legemidlet og understøttende behandling etter behov.


5.	FARMAKOLOGISKE EGENSKAPER

5.1	Farmakodynamiske egenskaper

Farmakoterapeutisk gruppe: Immunsuppressive midler, monoklonale antistoffer, ATC-kode: L04A G03

Farmakodynamiske effekter

Natalizumab er en selektiv adhesjonsmolekylhemmer som bindes til alfa4-subenheten av humane integriner, som er sterkt uttrykt på overflaten av alle leukocytter, med unntak av nøytrofile. Natalizumab bindes spesifikt til alfa4beta1-integrinet og blokkerer interaksjonen med kognatreseptoren, VCAM-1 (vascular cell adhesion molecule-1), binder til osteopontin og et variantdomene (”alternatively spliced”) av fibronektin, CS-1 (connecting segment-1). Natalizumab blokkerer interaksjonen mellom alfa4beta7-integrin og MadCAM-1 (mucosal addressin cell adhesion molecule-1). Blokkering av disse molekylære interaksjonene forhindrer transmigrasjon av mononukleære leukocytter over endotelet til det parenkymale vevet med inflammasjon. En annen virkningsmekanisme av natalizumab kan være å undertrykke pågående inflammasjonsreaksjoner i sykt vev ved å hemme interaksjonen mellom alfa4‑uttrykkende leukocytter og deres ligander i ekstracellulær matriks og på parenkymale celler. Slik kan natalizumab undertrykke inflammasjonsaktivitet på sykdomsstedet og hemme ytterligere rekruttering av immunceller til inflammert vev.

Ved MS antas lesjoner å oppstå når aktiverte T-lymfocytter krysser blod-hjernebarrieren. Leukocyttmigrering over blod-hjernebarrieren omfatter interaksjon mellom adhesjonsmolekyler på inflammatoriske celler og endotelceller i karveggen. Interaksjonen mellom alfa4beta1 og bindingsstedet er en viktig del av patologisk inflammasjon i hjernen, og blokkering av disse interaksjonene fører til redusert inflammasjon. Under normale forhold uttrykkes ikke VCAM-1 i hjernens parenkym. I nærvær av proinflammatoriske cytokiner blir imidlertid VCAM-1 oppregulert på endotelceller og muligens på gliaceller i nærheten av inflammasjonsstedene. Ved inflammasjon i sentralnervesystemet (CNS) ved MS er det interaksjonen mellom alfa4beta1 og VCAM-1, CS-1 og osteopontin som medierer den sterke adhesjonen og transmigrasjonen av leukocytter til hjernens parenkym, og som kan få den inflammatoriske kaskaden i CNS-vevet til å vare. Blokkering av de molekylære interaksjonene mellom alfa4beta1 og bindingsstedene reduserer inflammasjonsaktiviteten i hjernen ved MS og hemmer ytterligere rekruttering av immunceller til inflammert vev. Dermed reduseres nydannelsen eller forstørringen av MS-lesjoner.

EC50 for binding av natalizumab til α4β1-integrin er estimert til 2,04 mg/liter basert på en populasjonsfarmakokinetisk/farmakodynamisk modell. Det var ingen forskjell i binding til α4β1-integrin mellom subkutan og intravenøs administrering av natalizumab 300 mg hver 4. uke. Gjennomsnittlig farmakodynamikk (alfa-4-metning på mononukleære lymfocytter) var lik i gruppene med intravenøs administrering hver 6. uke og hver 4. uke, og forskjellen i gjennomsnittlig prosentvis alfa-4-metning varierte fra 9 til 16 %.

Klinisk effekt

Basert på likheter i farmakokinetikk og farmakodynamikk mellom intravenøs og subkutan administrering, oppgis effektdata fra intravenøs infusjon i tillegg til effektdata fra pasienter som får den subkutane injeksjonen.

Klinisk studie AFFIRM

Effekten som monoterapi ved intravenøs infusjon er evaluert i én randomisert, dobbeltblindet, placebokontrollert studie over 2 år (AFFIRM-studien) med pasienter med RRMS som hadde opplevd minst ett klinisk attakk i løpet av året før inklusjon og hadde en score på mellom 0 og 5 på ”Kurtzke Expanded Disability Status Scale” (EDSS). Median alder var 37 år, og median sykdomsvarighet var 5 år. Pasientene ble randomisert i forholdet 2:1 og fikk natalizumab 300 mg (n = 627) eller placebo (n = 315) hver 4. uke, opptil 30 infusjoner. Nevrologisk evaluering ble utført hver 12. uke og ved mistenkt attakk. MR-evaluering av T1-vektede gadolinium (Gd)-ladende lesjoner og T2 hyperintense lesjoner ble utført hvert år.

Studiens innhold og resultater er vist i tabell 2.

	Tabell 2. AFFIRM-studien: Hovedtrekk og resultater

	Design

	Monoterapi; randomisert, dobbeltblindet, placebokontrollert parallellgruppe-studie i 120 uker

	Pasienter
	RRMS (McDonald-kriterier)

	Behandling
	Placebo / Natalizumab 300 mg i.v. hver 4. uke

	Endepunkt etter 1 år
	Attakkfrekvens

	Endepunkt etter 2 år
	Progresjon iht. EDSS

	Sekundære endepunkter
	Parametre som er avledet av attakkfrekvensen / Parametre som er avledet av MR

	Pasienter
	Placebo
	Natalizumab

	Randomiserte
	315
	627

	Gjennomført 1 år
	296
	609

	Gjennomført 2 år
	285
	589

	
	
	

	Alder, år, median (variasjon)
	37 (19-50)
	36 (18-50)

	MS-historie, år, median (variasjon)
	6,0 (0-33)
	5,0 (0-34)

	Tid siden diagnose, år, median (variasjon)
	2,0 (0-23)
	2,0 (0-24)

	Attakk foregående 12 måneder,
median (variasjon)
	
1,0 (0-5)
	
1,0 (0-12)

	EDSS ved baseline, median (variasjon)
	2 (0-6,0)
	2 (0-6,0)

	
	
	

	RESULTATER
	
	

	Årlig attakkfrekvens
	
	

	Etter ett år (primært endepunkt)
	0,805
	0,261

	Etter to år
	0,733
	0,235

	Ett år
	Frekvensratio 0,33 KI95% 0,26; 0,41

	To år
	Frekvensratio 0,32 KI95% 0,26; 0,40

	Ingen attakk
	
	

	Etter ett år
	53 %
	76 %

	Etter to år
	41 %
	67 %

	
	
	

	Funksjonsnedsettelse
	
	

	Andel med progresjon¹
(Bekreftet ved 12 uker; primærresultat)
	29 %
	17 %

	
	
	

	
	Hasardratio 0,58, KI95% 0,43; 0,73, p < 0,001

	Andel med progresjon¹ (Bekreftet ved 24 uker)
	23 %
	11 %

	
	
	

	
	Hasardratio 0,46, KI95% 0,33; 0,64, p < 0,001

	MR (0–2 år)
	
	

	Median %-vis endring i volum av T2 hyperintense lesjoner
	+8,8 %
	-9,4 %
(p < 0,001)

	Gjennomsnittlig antall nye eller nylig forstørrede T2 hyperintense lesjoner
	11,0
	1,9
(p < 0,001)

	Gjennomsnittlig antall T1 hypointense lesjoner
	4,6
	1,1
(p < 0,001)

	Gjennomsnittlig antall Gd-ladende lesjoner
	1,2
	0,1
(p < 0,001)

	¹ Progresjon av funksjonsnedsettelse ble definert som en økning på EDSS på minst 1,0 poeng fra en EDSS-verdi ved baseline på >= 1,0 vedvarende i 12 eller 24 uker eller en økning på EDSS på minst 1,5 poeng fra en EDSS-verdi ved baseline på 0 vedvarende i 12 eller 24 uker.



I undergruppen av pasienter som ble behandlet for indikasjonen raskt utviklende RRMS (pasienter med 2 eller flere attakk og 1 eller flere Gd+-lesjoner), var den årlige attakkfrekvensen 0,282 i gruppen behandlet med natalizumab (n = 148) og 1,455 i placebogruppen (n = 61) (p < 0,001). Hasardratio for progresjon av funksjonsnedsettelse var 0,36 (95 % KI: 0,17, 0,76) p=0,008. Disse resultatene ble oppnådd ved en post hoc-analyse og bør tolkes med forsiktighet. Ingen informasjon om alvorlighetsgraden av attakkene før inklusjon av pasientene i studien er tilgjengelig.

[bookmark: _Hlk210806844]Tysabri observasjonsprogram (TOP, IMA-06-02)

Observasjonsprogrammet for Tysabri (TOP, IMA-06-02) var en multisenter, enarmet studie som startet i 2007 for å undersøke virkelighetsdata for sikkerhet og effekt hos MS-pasienter behandlet med Tysabri, med oppfølgingsdata i opptil ca. 15 år. Studien genererte data fra 6 319 pasienter i 17 land, inkludert 1 145 pasienter med opptil 10 års eksponering og 102 pasienter med opptil 15 års eksponering.

Samlet sett samsvarte sikkerhetsfunnene fra TOP-analysene med den kjente sikkerhetsprofilen til natalizumab. Pasienter viste reduksjon i årlig attakkfrekvens før behandling uavhengig av antall tidligere attakker, EDSS ved baseline, tidligere bruk av immunsuppressiver og antall sykdomsmodifiserende legemidler brukt før oppstart av natalizumab. I den samlede populasjonen var årlig attakkfrekvens 0,17 (95 % KI: 0,17, 0,18) i løpet av den 15-årige oppfølgingsperioden. Gjennomsnittlige EDSS-score var omtrent de samme fra baseline (3,5, SD = 1,61) til år 15 (3,4, SD = 1,97) hos pasienter behandlet med natalizumab.

Totalt 5 635 pasienter hadde fått annen sykdomsmodifiserende behandling før oppstart av natalizumab. Pasienter som byttet fra interferon beta, glatirameracetat eller fingolimod hadde omtrent samme effektresultat som den samlede populasjonen behandlet med natalizumab.

Pediatrisk populasjon

En metaanalyse ble utført med data innhentet etter markedsføring fra 621 pediatriske MS-pasienter behandlet med natalizumab (median alder 17 år, variasjon 7–18 år, 91 % ≥ 14 år). Hos en begrenset undergruppe av pasienter som hadde tilgjengelige data før behandling (158 av de 621 pasientene), ble det i denne analysen vist en reduksjon i årlig attakkfrekvens fra 1,466 (95 % KI 1,337, 1,604) før behandling til 0,110 (95 % KI 0,094, 0,128).

Forlenget doseringsintervall

[bookmark: _Hlk62820379]I en forhåndsspesifisert, retrospektiv analyse av amerikanske anti-JCV-antistoffpositive pasienter der Tysabri ble administrert intravenøst (forskrivningsprogrammet TOUCH) ble risikoen for PML sammenlignet for pasienter som ble behandlet med godkjent doseringsintervall og pasienter behandlet med forlenget doseringsintervall (gjennomsnittlig doseringsintervall på ca. 6 uker), de siste 18 månedene av behandlingen. De fleste (85 %) pasientene som ble behandlet med forlenget doseringsintervall hadde fått den godkjente doseringen i ≥ 1 år før de byttet til forlenget doseringsintervall. Analysen viste en lavere risiko for PML hos pasienter behandlet med forlenget doseringsintervall (hasardratio = 0,06, 95 % KI for hasardratio = 0,01 til 0,22). Effekten av dette legemidlet ved administrering med forlenget doseringsintervall er ikke fastslått, og nytte/risikoforholdet ved bruk av forlenget doseringsintervall er derfor ikke kjent (se pkt. 4.4).

Effekt er modellert for pasienter som bytter til lengre doseringsintervall etter ≥ 1 år med godkjent dosering av dette legemidlet intravenøst og som ikke hadde attakk i året før doseringsbytte. Statistisk modellering og simulering av farmakokinetikk/farmakodynamikk indikerer at risikoen for sykdomsaktivitet hos MS‑pasienter som bytter til lengre doseringsintervall kan være høyere hos pasienter med doseringsintervaller på ≥ 7 uker. Ingen prospektive kliniske studier er gjennomført for å validere disse funnene.

Ingen kliniske data foreligger verken vedrørende sikkerhet eller effekt for forlenget doseringsintervall med den subkutane administreringsveien.

Klinisk studie REFINE (subkutan formulering, populasjon som på forhånd var behandlet med natalizumab (intravenøs infusjon) i minst 12 måneder)

Subkutan administrering ble evaluert i en randomisert, blindet, parallellgruppe, fase 2-studie (REFINE) der sikkerhet, tålbarhet og effekt av flere regimer av natalizumab (300 mg intravenøst hver 4. uke, 300 mg subkutant hver 4. uke, 300 mg intravenøst hver 12. uke, 300 mg subkutant hver 12. uke, 150 mg intravenøst hver 12. uke og 150 mg subkutant hver 12. uke) ble undersøkt i en periode på 60 uker hos voksne studiepersoner (n = 290) med relapserende remitterende multippel sklerose. Studiepersonene hadde fått natalizumab i minst 12 måneder og var uten attakk i 12 måneder før randomisering. Hovedformålet med denne studien var å undersøke effektene av flere regimer med natalizumab på sykdomsaktivitet og sikkerhet hos pasienter med RRMS. Det primære endepunktet i studien var det kumulative antallet kombinerte unike aktive (CUA) MR-lesjoner (summen av nye Gd+-lesjoner på MR av hjernen og nye eller nylig forstørrede T2 hyperintense lesjoner som ikke var forbundet med Gd+ på T1-vektede skanninger). Gjennomsnittlig CUA for armen med 300 mg subkutant hver 4. uke var lav (0,02) og er sammenlignbar med armen med 300 mg intravenøst hver 4. uke (0,23). CUA i armene med behandling hver 12. uke var signifikant høyere enn armene med behandling hver 4. uke, og resultere i tidlig avslutning av behandling i armene med behandling hver 12. uke. Fordi denne studien var eksplorativ, ble det ikke gjort formelle sammenligninger av effekt.

[bookmark: _Hlk58448027]Klinisk studie DELIVER (subutan formulering, populasjon som ikke tidligere hadde fått natalizumab)

Effekten og sikkerheten av subkutan administrering av natalizumab i populasjonen av natalizumab-naïve MS-pasienter ble undersøkt i en fase 1-, randomisert, åpen, dosefinnende studie (DELIVER). Tolv personer med RRMS og 14 personer med sekundær progressiv MS ble inkludert i behandlingsarmene med subkutan administrering. Hovedformålet med studien var å sammenligne farmakokinetikken og farmakodynamikken ved en subkutan eller intramuskulær enkeltdose av natalizumab 300 mg med intravenøs infusjon av natalizumab 300 mg hos pasienter med MS. Sekundære mål var å undersøke sikkerhet, tålbarhet og immunogenisitet ved gjentatte subkutane og intramuskulære doser av natalizumab. Et eksplorativt endepunkt i denne studien var antall nye Gd+-lesjoner på MR av hjernen fra baseline til uke 32. Ingen av forsøkspersonene som ble behandlet med natalizumab hadde noen Gd+-lesjoner etter baseline, uavhengig av sykdomsstadium (RRMS eller sekundær progressiv MS), administreringsvei og forekomst av Gd+-lesjoner ved baseline. På tvers av populasjonene med RRMS og sekundær progressiv MS, ble det sett attakk hos to pasienter i gruppen med natalizumab 300 mg gitt subkutant sammenlignet med tre pasienter i gruppen som fikk natalizumab 300 mg ved intravenøs infusjon. Små grupper og inter- og intra-pasientvariasjoner forhindret meningsfylte sammenligninger av effektdata mellom gruppene.

5.2	Farmakokinetiske egenskaper

Farmakokinetikken til natalizumab etter subkutan administrering ble evaluert i to studier. DELIVER var en fase 1-, randomisert, åpen, dosefinnende studie for å evaluere farmakokinetikken ved subkutan og intramuskulær administrering av natalizumab hos studiepersoner med MS (RRMS eller sekundær progressiv MS) (n = 76) (se pkt. 5.1 for en beskrivelse av REFINE-studien).

En oppdatert populasjonsfarmakokinetisk analyse ble utført med 11 studier (utført med natalizumab administrert subkutant og intravenøst) og data fra serieprøvetaking av PK-prøver målt ved bruk av en kommersiell standardtest. Den omfattet mer enn 1 286 personer som fikk doser fra 1 til 6 mg/kg og faste doser på 150/300 mg.

Absorpsjon

Absorpsjonen fra injeksjonsstedet til systemisk sirkulasjon etter subkutan administrering var karakterisert av førsteordens absorpsjon med en modell-estimert forsinkelse på 3 timer. Ingen kovariater ble funnet.

Biotilgjengeligheten av natalizumab etter subkutan administrering var 84 % estimert ved bruk av den oppdaterte populasjonsfarmakokinetiske analysen. Etter subkutan administrering av 300 mg natalizumab ble maksimumsverdier (Cmaxks) nådd innen ca. 1 uke (tmaxks: 5,8 dager, i området 2 til 7,9 dager).

Gjennomsnittlig Cmaxks for deltakere med RRMS var 35,44 μg/ml (i området 22,0 til 47,8 μg/ml), som var 33 % av maksimumsverdier som ble oppnådd etter intravenøs administrering.

Flere subkutane doser på 300 mg administrert hver 4. uke resulterte i Ctrough som var sammenlignbar med den for 300 mg administrert intravenøst hver 4. uke. Estimert tid til steady state var ca. 24 uker. Ved både intravenøs og subkutan administrering av natalizumab (hver 4. uke) resulterte Ctrough-verdiene i sammenlignbar α4β1-integrinbinding.

Distribusjon

Den intravenøse og subkutane administrasjonsveien hadde de samme fordelingsparametrene (Cl, Vss og t½) og samme sett med kovariater som beskrevet i den oppdaterte populasjonsfarmakokinetiske analysen.

Mediant distribusjonsvolum ved steady state var 5,58 liter (5,27 til 5,92 liter, 95 % konfidensintervall).

Eliminasjon

Estimert median lineær clearance for populasjonen var 6,21 ml/time (5,60 til 6,70 ml/time, 95 % konfidensintervall) og estimert median halveringstid var 26,8 dager. Det 95. persentilintervallet for terminal halveringstid er fra 11,6 til 46,2 dager.

I populasjonsanalysene med 1286 pasienter ble effekten av utvalgte kovariater (inkludert kroppsvekt, alder, kjønn, tilstedeværelse av anti-natalizumab-antistoffer og formulering) på farmakokinetikken undersøkt. Kun kroppsvekt, tilstedeværelse av anti-natalizumab-antistoffer og formuleringen brukt i fase 2-studier ble funnet å påvirke natalizumabfordelingen. Clearance av natalizumab økte med kroppsvekt på en måte som var mindre enn proporsjonal, slik at en endring i kroppsvekt på +/‑ 43 % førte til en endring i clearance på kun -38 % til 36 %. Tilstedeværelsen av persisterende anti-natalizumab-antistoffer økte clearance av natalizumab ca. 2,54 ganger. Dette er i samsvar med de reduserte serumkonsentrasjonene av natalizumab som ble observert hos pasienter som var persisterende antistoffpositive.

5.3	Prekliniske sikkerhetsdata

Prekliniske data indikerer ingen spesiell fare for mennesker basert på konvensjonelle studier av sikkerhetsfarmakologi, toksisitetstester ved gjentatt dosering og gentoksisitet.

I samsvar med den farmakologiske aktiviteten til natalizumab ble endret bevegelsesmønster for lymfocytter observert som økning i hvite blodceller og økt miltvekt i de fleste studier in vivo. Disse endringene var reversible, og så ikke ut til å ha noen toksikologiske konsekvenser.

I studier med mus ble det ikke vist noen økt vekst eller metastasering av melanom og lymfoblastiske leukemikreftceller ved administrasjon av natalizumab.

Ingen klastogene eller mutagene effekter av natalizumab ble observert i Ames test eller human kromosomavvikstest. Det ble ikke vist noen effekt av natalizumab på proliferasjon/cytotoksisitet av alfa4-integrin-positive tumorcellelinjer in vitro.

Det ble observert redusert fertilitet hos hunnmarsvin i én studie med høyere doser enn human dose. Natalizumab påvirket ikke fertiliteten til hannene.

Effekten av natalizumab på reproduksjon ble vurdert i fem studier, tre med marsvin og to med cynomolgus-aper. Disse studiene ga ingen bevis på teratogene effekter eller effekter på veksten til avkommet. I én studie med marsvin ble det registrert en liten reduksjon i overlevelsen til avkommet. I en studie med aper ble antallet aborter fordoblet i gruppen som fikk natalizumab 30 mg/kg sammenlignet med tilhørende kontrollgrupper. Dette var resultatet av en høy forekomst av abort i de behandlede gruppene i første kohort som ikke ble observert i andre kohort. Det er ikke registrert noen effekt på abortfrekvensen i noen andre studier. En studie av drektige cynomolgus-aper viste natalizumabrelaterte endringer hos fosteret som omfattet mild anemi, redusert blodplatetall, økt miltvekt og redusert lever- og thymusvekt. Disse endringene ble forbundet med økt ekstramedullær hematopoese i milten, thymusatrofi og redusert hematopoese i leveren. Blodplatetallet ble også redusert hos avkom av mordyr som ble behandlet med natalizumab frem til fødselen. Det var imidlertid ingen bevis på anemi hos dette avkommet. Alle endringene ble observert ved høyere doser enn human dose, og var reversible etter clearance av natalizumab.

Hos cynomolgus-aper behandlet med natalizumab frem til fødselen, ble lave nivåer av natalizumab funnet i brystmelken hos noen dyr.


6.	FARMASØYTISKE OPPLYSNINGER

6.1	Hjelpestoffer

Natriumdihydrogenfosfatmonohydrat
Dinatriumhydrogenfosfatheptahydrat
Natriumklorid
Polysorbat 80 (E 433)
Vann til injeksjonsvæsker

6.2	Uforlikeligheter

Dette legemidlet skal ikke blandes med andre legemidler da det ikke er gjort studier på uforlikelighet.

6.3	Holdbarhet

3 år

6.4	Oppbevaringsbetingelser

Oppbevares i kjøleskap (2 °C–8 °C).
Skal ikke fryses.
Oppbevar sprøyten i ytteremballasjen for å beskytte mot lys.

De ferdigfylte sprøytene kan oppbevares ved romtemperatur (opptil 30 °C) i en samlet periode på maksimalt 24 timer, inkludert tid som er brukt til oppvarming til romtemperatur før administrering. Sprøytene kan legges tilbake i kjøleskap og brukes før utløpsdatoen som er angitt på etiketten og esken. Dato og klokkeslett pakningen tas ut av kjøleskapet skal noteres på esken. Kast sprøyter som har ligget utenfor kjøleskap i mer enn 24 timer. Ikke bruk eksterne varmekilder som varmt vann for å varme opp de ferdigfylte sprøytene.

6.5	Emballasje (type og innhold)

Hver ferdigfylte sprøyte er laget av glass (Type 1A) med en gummipropp og en stiv kanylebeskyttelse av termoplast, som inneholder 1 ml oppløsning. En 27 gauge kanyle er forhåndsfestet til sprøyten. Hver ferdigfylte sprøyte har et kanyleskjoldsystem som automatisk vil dekke den eksponerte kanylen når stempelet er trykt helt inn.

Pakningsstørrelser:
Pakning som inneholder to 150 mg ferdigfylte sprøyter, til én dose.
Multipakning som inneholder seks 150 mg ferdigfylte sprøyter (3 pakninger à 2), til tre doser.

Ikke alle pakningsstørrelser vil nødvendigvis bli markedsført.

6.6	Spesielle forholdsregler for destruksjon og annen håndtering

Ikke anvendt legemiddel samt avfall bør destrueres i overensstemmelse med lokale krav.


7.	INNEHAVER AV MARKEDSFØRINGSTILLATELSEN

Biogen Netherlands B.V.
Prins Mauritslaan 13
1171 LP Badhoevedorp
Nederland


8.	MARKEDSFØRINGSTILLATELSESNUMRE

EU/1/06/346/002
EU/1/06/346/003


9.	DATO FOR FØRSTE MARKEDSFØRINGSTILLATELSE / SISTE FORNYELSE

Dato for første markedsføringstillatelse: 27. juni 2006
Dato for siste fornyelse: 18. april 2016


10.	OPPDATERINGSDATO

Detaljert informasjon om dette legemidlet er tilgjengelig på nettstedet til Det europeiske legemiddelkontoret (the European Medicines Agency) https://www.ema.europa.eu.



























VEDLEGG II

A.	TILVIRKERE AV BIOLOGISK VIRKESTOFF OG TILVIRKER ANSVARLIG FOR BATCH RELEASE

B.	VILKÅR ELLER RESTRIKSJONER VEDRØRENDE LEVERANSE OG BRUK

C.	ANDRE VILKÅR OG KRAV TIL MARKEDSFØRINGSTILLATELSEN

D.	VILKÅR ELLER RESTRIKSJONER VEDRØRENDE SIKKER OG EFFEKTIV BRUK AV LEGEMIDLET

A.	TILVIRKERE AV BIOLOGISK VIRKESTOFF OG TILVIRKER ANSVARLIG FOR BATCH RELEASE

Navn og adresse til tilvirkere av biologisk virkestoff

Biogen MA Inc.
5000 Davis Drive
Morrisville
North Carolina 27560
USA

FUJIFILM Diosynth Biotechnologies Denmark ApS
Biotek Allé 1
DK-3400 Hillerød
Danmark


Navn og adresse til tilvirker ansvarlig for batch release:

Biogen Netherlands B.V.
Prins Mauritslaan 13
1171 LP Badhoevedorp
Nederland


B.	VILKÅR ELLER RESTRIKSJONER VEDRØRENDE LEVERANSE OG BRUK

Legemiddel underlagt begrenset forskrivning (se Vedlegg I, Preparatomtale, pkt. 4.2).


C.	ANDRE VILKÅR OG KRAV TIL MARKEDSFØRINGSTILLATELSEN

· Periodiske sikkerhetsoppdateringsrapporter (PSUR-er)

Kravene for innsendelse av periodiske sikkerhetsoppdateringsrapporter (PSUR-er) for dette legemidlet er angitt i EURD-listen (European Union Reference Date list), som gjort rede for i Artikkel 107c(7) av direktiv 2001/83/EF og i enhver oppdatering av EURD-listen som publiseres på nettstedet til Det europeiske legemiddelkontoret (the European Medicines Agency).


D. VILKÅR ELLER RESTRIKSJONER VEDRØRENDE SIKKER OG EFFEKTIV BRUK AV LEGEMIDLET

· Risikohåndteringsplan (RMP)

Innehaver av markedsføringstillatelsen skal gjennomføre de nødvendige aktiviteter og intervensjoner vedrørende legemiddelovervåkning spesifisert i godkjent RMP presentert i Modul 1.8.2 i markedsføringstillatelsen samt enhver godkjent påfølgende oppdatering av RMP.

En oppdatert RMP skal sendes inn:
· på forespørsel fra Det europeiske legemiddelkontoret (the European Medicines Agency);
· når risikohåndteringssystemet er modifisert, spesielt som resultat av at det fremkommer ny informasjon som kan lede til en betydelig endring i nytte/risikoprofilen eller som resultat av at en viktig milepel (legemiddelovervåkning eller risikominimering) er nådd.

· Andre risikominimeringsaktiviteter

På grunnlag av hvordan pasienter som behandles med Tysabri for tiden overvåkes på nasjonalt nivå, skal innehaveren av markedsføringstillatelsen diskutere og bli enig med nasjonale legemiddelmyndigheter om aktuelle tiltak for ytterligere å forbedre denne overvåkingen (f.eks. registrering, overvåkingsstudier etter markedsføring). Innehaveren av markedsføringstillatelsen skal iverksette avtalte tiltak for overvåking innenfor en tidsramme som avtales med nasjonale legemiddelmyndigheter.

Opplæringsprogrammet tar sikte på å lære opp helsepersonell og pasienter/omsorgspersoner med tanke på potensialet og risikofaktorene for utvikling av PML, diagnose og behandling, samt identifisering og håndtering av mulige følgesykdommer.
Innehaveren av markedsføringstillatelsen skal sørge for at alt helsepersonell og pasienter/omsorgspersoner i medlemslandet, som forventes å forskrive/bruke Tysabri, har tilgang til / får opplæringsmateriellet som er angitt nedenfor. Før implementering skal innehaveren av markedsføringstillatelsen bli enig med nasjonale legemiddelmyndigheter om innhold og utforming av opplæringsmateriellet, inkludert kommunikasjonsmedier, distribusjonsmåter og eventuelle andre aspekter ved programmet.
· Opplæringsmateriell til helsepersonell:
· Preparatomtale
· Veiledning for helsepersonellInformasjon til legen og retningslinjer for håndtering
· Til helsepersonell som administrerer Tysabri subkutant utenfor spesialisthelsetjenesten: 
· Sjekkliste til bruk før administrering
· Tilleggsinformasjon til helsepersonell

· Informasjonspakke til pasient:
· Pakningsvedlegg
· Pasientkort
· Skjema for oppstart av behandling og skjema for fortsettelse av behandling
· Skjema for avslutning av behandling
· Til pasienter og omsorgspersoner som administrerer Tysabri subkutant: Sjekkliste til bruk før administrering

Dette opplæringsmateriellet skal inneholde følgende hovedelementer:

Veiledning for helsepersonellInformasjon til legen og retningslinjer for håndtering:

· Bakgrunnsinformasjon om den økte risikoen for atypiske/opportunistiske infeksjoner, spesielt PML, som kan forekomme ved behandling med Tysabri, inkludert en detaljert diskusjon av data (inkludertkort beskrivelse av epidemiologi, etiologi og patologi) som gjelder utviklingen av PML hos pasienter som behandles med Tysabri.

· Informasjon knyttet til identifiseringen av risikofaktorer for PML forbundet med Tysabri, inkludert detaljer om algoritme for beregning av risiko for PML som oppsummerer risikoen for PML ut fra risikofaktor (ut fra anti-John Cunningham-virus (JCV)-antistoffstatus, tidligere behandling med immunsuppressiver og varighet av behandlingen (ut fra antall behandlingsår)), og stratifiserer denne risikoen ved en indeksverdi når dette er relevant.

· Informasjon om utvidelse av doseringsintervallet for reduksjon av PML-risiko, inkludert en påminnelse om den godkjente doseringsplanen. Reduksjonen i risiko for PML er basert på data fra intravenøsintravenøs administrasjonsveiering. Ingen kliniske data foreligger verken om sikkerheten eller effekten av dosering hver 6. uke med subkutan administrasjonsveisubkutan administrering.

· Inkludering av veiledning for overvåking ved bruk av MR og antistoffer mot JCV basert på risiko for PML, inkludert anbefalt tidsplan, protokoller og tolkning av resultater.

· DetaljerInformasjon vedrørende diagnostisering av PML, inkludert prinsipper, klinisk vurdering (inkludert MR og laboratorietesting) og differensiering mellom PML og MS.

· Anbefalinger for behandling ved tilfeller av mistenkt PML, inkludert vurdering av effektenen av plasmaferese/plasmautskifting og behandling av assosiert IRIS.

· Detaljer om prognosen ved PML, inkludert informasjon om forbedret utfall som er sett ved asymptomatiske tilfeller av PML.

· En påminnelse om at uavhengig av forekomsten eller fraværet av risikofaktorer for PML, skal økt klinisk årvåkenhet med tanke på PML opprettholdes hos alle pasienter som behandles med Tysabri og i 6 måneder etter avsluttet behandling.

· Et utsagn om at alle data som er tilgjengelig for å karakterisere risiko for PML, er fra intravenøs administrasjonsvei. Tatt i betraktning de like profilene for farmakodynamikk, antas det at risikoen for PML og relevante risikofaktorer er lik for de ulike administrasjonsveiene.

· En påminnelse om at nytte-risikoprofilen for Tysabri-behandling skal diskuteres med pasienten, og kravet om å gi informasjonspakken til pasienten.

· En påminnelse om at det er behandlende legespesialist sitt ansvar å regelmessig avgjøre om pasienten er egnet til å få injeksjoner med Tysabri subkutant utenfor spesialisthelsetjenesten, og å sørge for tilstrekkelig overvåking for PML (inkludert risikofaktorer og MR-undersøkelse).

· Et utsagn om at administrering av Tysabri subkutant utenfor spesialisthelsetjenesten ikke erstatter behovet for regelmessig kontakt med og klinisk overvåking utført av pasientens behandlende legespesialist.
[bookmark: _Hlk129169039]Sjekkliste til bruk før administrering:
· Sjekkliste til bruk før administrering er utformet for å hjelpe helsepersonell og pasienter/omsorgspersoner som administrerer Tysabri med å identifisere risikofaktorer for og tidlige tegn og symptomer på PML.

· Sjekkliste til bruk før administrering skal brukes av både helsepersonell som administrerer Tysabri subkutant utenfor spesialisthelsetjenesten og av pasienter og omsorgspersoner som administrerer Tysabri subkutant. Sjekklisten skal gjennomgås før hver administrering av Tysabri subkutant.

· Veiledning basert på svar fra sjekklisten gitt av pasient/omsorgsperson for videre henvisning til den ansvarlige legespesialisten, som avgjør de neste trinnene med tanke på egnethet og tidspunkter for administrering av Tysabri dersom det er mistanke om tegn og symptomer på eller nye risikofaktorer for PML.

· Et utsagn om at sjekklisten ikke er ment som en erstatning for konsultasjon med pasientens behandlende legespesialist.
Tilleggsinformasjon for helsepersonell:
· Bakgrunnsinformasjon om PML, for å bidra til at helsepersonell får bedre forståelse for og nytte av Sjekkliste til bruk før administrering.

· Informasjon knyttet til identifisering av risikofaktorer for PML forbundet med Tysabri, inkludert detaljer om algoritme for beregning av risiko for PML som oppsummerer risikoen for PML ut fra risikofaktorer (anti-John Cunningham-virus (JCV)-antistoffstatus, tidligere behandling med immunsuppressiver og varighet av behandlingen (antall behandlingsår)), og stratifisering av denne risikoen ved en indeksverdi når dette er relevant.

· En påminnelse om at uavhengig av forekomsten eller fraværet av risikofaktorer for PML, skal økt klinisk årvåkenhet med tanke på PML opprettholdes hos alle pasienter som behandles med Tysabri og i 6 måneder etter avsluttet behandling.

· Detaljer om klinisk vurdering ved PML, inkludert kliniske egenskaper som kan bidra til å skille MS-lesjoner fra PML.

· Et utsagn om at alle data som er tilgjengelig for å karakterisere risiko for PML, er fra intravenøs administrasjonsvei. Tatt i betraktning de like profilene for farmakodynamikk, antas det at risikoen for PML og relevante risikofaktorer er lik for de ulike administrasjonsveiene.

· En påminnelse om at pasienten må få pasientkortet og at kortet kan bestilles fra det lokale Biogen-kontoret.

· En påminnelse om at det er behandlende legespesialist sitt ansvar å regelmessig avgjøre om pasienten er egnet til å få injeksjoner med Tysabri subkutant utenfor spesialisthelsetjenesten, og å sørge for tilstrekkelig overvåking for PML (inkludert risikofaktorer og MR-undersøkelse).

· Et utsagn om at administrering av Tysabri subkutant utenfor spesialisthelsetjenesten ikke erstatter behovet for regelmessig kontakt med og klinisk overvåking utført av pasientens behandlende legespesialist.

Pasientkort:

· Påminnelse til pasienter om å vise kortet til alle leger og/eller omsorgspersoner som er involvert i behandlingen deres, og å beholde kortet i 6 måneder etter siste dose med Tysabri.

· Påminnelse til pasienter om å lese pakningsvedlegget nøye før de begynner å bruke Tysabri, og ikke begynne å bruke Tysabri ved alvorlige problemer med immunsystemet.

· Påminnelse til pasienter om å ikke bruke andre legemidler til langvarig behandling av MS ved bruk av Tysabri.

· En beskrivelse av PML, potensielle symptomer og behandling av PML.

· En påminnelse om hvor bivirkninger skal rapporteres.

· Detaljer om pasienten, behandlende lege og dato for oppstart av Tysabri.

· Påminnelse til pasienter som administrerer selv og omsorgspersoner som administrerer Tysabri subkutant om å gjennomgå Sjekkliste til bruk før administrering før hver administrering av Tysabri subkutant. Dersom de merker symptomer på PML, skal Tysabri ikke administreres subkutant, og forskriver skal informeres umiddelbart.

Skjemaer for oppstart og fortsettelse av behandling:

Informasjon om PML og IRIS, inkludert risikoen for å utvikle PML under behandling med Tysabri, stratifisert etter tidligere behandling med immunsuppressiver og JCV-infeksjon.

Bekreftelse på at legen har diskutert risikoen for PML og risikoen for IRIS hvis behandlingen seponeres etter mistanke om PML, og bekreftelse på at pasienten forstår risikoen for PML og at de har fått en kopi av skjemaet og pasientkortet.

Informasjon om pasienten og forskrivers navn.

Skjemaet for fortsettelse av behandling skal inneholde elementene i skjemaet for oppstart av behandling, samt et utsagn om at risikoen for PML øker med varigheten av behandlingen, og at behandling utover 24 måneder medfører ytterligere risiko.

Skjema for avslutning av behandling:

Informasjon til pasienten om at PML er rapportert i opptil 6 måneder etter seponering av Tysabri, og at pasientkortet derfor skal beholdes etter seponering av behandling.

Påminnelse om PML-symptomer og om når MR-undersøkelse kan være nødvendig.

Rapportering av bivirkninger.

MERKING OG PAKNINGSVEDLEGG

























A. MERKING


OPPLYSNINGER SOM SKAL ANGIS PÅ YTRE EMBALLASJE

ESKE


1.	LEGEMIDLETS NAVN

TYSABRI 300 mg konsentrat til infusjonsvæske, oppløsning
natalizumab


2.	DEKLARASJON AV VIRKESTOFF

Hvert hetteglass med 15 ml konsentrat inneholder 300 mg natalizumab (20 mg per ml). Etter fortynning inneholder infusjonsvæsken ca. 2,6 mg/ml natalizumab.


3.	LISTE OVER HJELPESTOFFER

Natriumdihydrogenfosfatmonohydrat; dinatriumhydrogenfosfatheptahydrat; natriumklorid; polysorbat 80 (E 433) og vann til injeksjonsvæsker.

Les pakningsvedlegget før bruk.


4.	LEGEMIDDELFORM OG INNHOLD (PAKNINGSSTØRRELSE)

konsentrat til infusjonsvæske, oppløsning
1 x 15 ml hetteglass


5.	ADMINISTRASJONSMÅTE OG -VEI

Intravenøs bruk.
Fortynnes før infusjon.
Skal ikke ristes etter fortynning.

Les pakningsvedlegget før bruk.


6.	ADVARSEL OM AT LEGEMIDLET SKAL OPPBEVARES UTILGJENGELIG FOR BARN


7.	EVENTUELLE ANDRE SPESIELLE ADVARSLER


8.	UTLØPSDATO

Utløpsdato


9.	OPPBEVARINGSBETINGELSER

Oppbevares i kjøleskap. Skal ikke fryses. Oppbevar hetteglasset i ytteremballasjen for å beskytte mot lys.


10.	EVENTUELLE SPESIELLE FORHOLDSREGLER VED DESTRUKSJON AV UBRUKTE LEGEMIDLER ELLER AVFALL


11.	NAVN OG ADRESSE PÅ INNEHAVEREN AV MARKEDSFØRINGSTILLATELSEN

Biogen Netherlands B.V.
Prins Mauritslaan 13
1171 LP Badhoevedorp
Nederland


12.	MARKEDSFØRINGSTILLATELSESNUMMER

EU/1/06/346/001


13.	PRODUKSJONSNUMMER

Lot


14.	GENERELL KLASSIFIKASJON FOR UTLEVERING


15.	BRUKSANVISNING


16.	INFORMASJON PÅ BLINDESKRIFT

Fritatt fra krav om blindeskrift.


17.	SIKKERHETSANORDNING (UNIK IDENTITET) – TODIMENSJONAL STREKKODE

Todimensjonal strekkode, inkludert unik identitet.


18.	SIKKERHETSANORDNING (UNIK IDENTITET) – I ET FORMAT LESBART FOR MENNESKER

PC
SN
NN

MINSTEKRAV TIL OPPLYSNINGER SOM SKAL ANGIS PÅ SMÅ INDRE EMBALLASJER

ETIKETT PÅ HETTEGLASS


1.	LEGEMIDLETS NAVN OG ADMINISTRASJONSVEI

TYSABRI 300 mg konsentrat til infusjonsvæske, oppløsning
natalizumab
i.v.


2.	ADMINISTRASJONSMÅTE

Fortynnes før infusjon. Skal ikke ristes etter fortynning.

Les pakningsvedlegget før bruk.


3.	UTLØPSDATO

EXP


4.	PRODUKSJONSNUMMER

Lot


5.	INNHOLD ANGITT ETTER VEKT, VOLUM ELLER ANTALL DOSER

15 ml


6.	ANNET



OPPLYSNINGER SOM SKAL ANGIS PÅ YTRE EMBALLASJE

ESKE


1.	LEGEMIDLETS NAVN

Tysabri 150 mg injeksjonsvæske, oppløsning i ferdigfylt sprøyte
natalizumab


2.	DEKLARASJON AV VIRKESTOFF

Hver ferdigfylte sprøyte inneholder 150 mg natalizumab i 1 ml oppløsning


3.	LISTE OVER HJELPESTOFFER

Natriumdihydrogenfosfatmonohydrat; dinatriumhydrogenfosfatheptahydrat; natriumklorid; polysorbat 80 (E 433) og vann til injeksjonsvæsker.


4.	LEGEMIDDELFORM OG INNHOLD (PAKNINGSSTØRRELSE)

Injeksjonsvæske, oppløsning
2 ferdigfylte sprøyter


5.	ADMINISTRASJONSMÅTE OG -VEI

Les pakningsvedlegget før bruk.
Subkutan bruk.
Kun til engangsbruk.


6.	ADVARSEL OM AT LEGEMIDLET SKAL OPPBEVARES UTILGJENGELIG FOR BARN

Oppbevares utilgjengelig for barn.


7.	EVENTUELLE ANDRE SPESIELLE ADVARSLER
Bruk to 150 mg sprøyter.
Full dose = 300 mg.

8.	UTLØPSDATO

Utløpsdato


9.	OPPBEVARINGSBETINGELSER

Oppbevares i kjøleskap. Skal ikke fryses.
Oppbevar den ferdigfylte sprøyten i originalpakningen for å beskytte mot lys.

Sprøyter kan ligge i romtemperatur (opptil 30 °C) i opptil 24 timer totalt.

Noter samlet tid utenfor kjøleskap.
[bookmark: _Hlk58405943]

10.	EVENTUELLE SPESIELLE FORHOLDSREGLER VED DESTRUKSJON AV UBRUKTE LEGEMIDLER ELLER AVFALL


11.	NAVN OG ADRESSE PÅ INNEHAVEREN AV MARKEDSFØRINGSTILLATELSEN

Biogen Netherlands B.V.
Prins Mauritslaan 13
1171 LP Badhoevedorp
Nederland


12.	MARKEDSFØRINGSTILLATELSESNUMMER (NUMRE)

EU/1/06/346/002


13.	PRODUKSJONSNUMMER

Lot


14.	GENERELL KLASSIFIKASJON FOR UTLEVERING


15.	BRUKSANVISNING


16.	INFORMASJON PÅ BLINDESKRIFT

Tysabri 150 mg


17.	SIKKERHETSANORDNING (UNIK IDENTITET) – TODIMENSJONAL STREKKODE

Todimensjonal strekkode, inkludert unik identitet.


18.	SIKKERHETSANORDNING (UNIK IDENTITET) – I ET FORMAT LESBART FOR MENNESKER

PC
SN
NN

OPPLYSNINGER SOM SKAL ANGIS PÅ YTRE EMBALLASJE

YTTERESKE FOR MULTIPAKNING

Ferdigfylt sprøyte 150 mg, multipakning (med bluebox)


1.	LEGEMIDLETS NAVN

Tysabri 150 mg injeksjonsvæske, oppløsning i ferdigfylt sprøyte
natalizumab


2.	DEKLARASJON AV VIRKESTOFFER

Hver ferdigfylte sprøyte inneholder 150 mg natalizumab i 1 ml oppløsning


3.	LISTE OVER HJELPESTOFFER

Natriumdihydrogenfosfatmonohydrat; dinatriumhydrogenfosfatheptahydrat; natriumklorid; polysorbat 80 (E 433) og vann til injeksjonsvæsker.


4.	LEGEMIDDELFORM OG INNHOLD (PAKNINGSSTØRRELSE)

Injeksjonsvæske, oppløsning

Multipakning: 6 (3 pakninger à 2) ferdigfylte sprøyter med 150 mg.


5.	ADMINISTRASJONSMÅTE OG -VEIER

Les pakningsvedlegget før bruk.
Subkutan bruk.
Kun til engangsbruk.


6.	ADVARSEL OM AT LEGEMIDLET SKAL OPPBEVARES UTILGJENGELIG FOR BARN

Oppbevares utilgjengelig for barn.


7.	EVENTUELLE ANDRE SPESIELLE ADVARSLER
Bruk to 150 mg sprøyter.
Full dose = 300 mg.

8.	UTLØPSDATO

Utløpsdato


9.	OPPBEVARINGSBETINGELSER

Oppbevares i kjøleskap. Skal ikke fryses.
Oppbevar den ferdigfylte sprøyten i originalpakningen for å beskytte mot lys.

Sprøyter kan ligge i romtemperatur (opptil 30 °C) i opptil 24 timer totalt.

Noter samlet tid utenfor kjøleskap.


10.	EVENTUELLE SPESIELLE FORHOLDSREGLER VED DESTRUKSJON AV UBRUKTE LEGEMIDLER ELLER AVFALL


11.	NAVN OG ADRESSE PÅ INNEHAVEREN AV MARKEDSFØRINGSTILLATELSEN

Biogen Netherlands B.V.
Prins Mauritslaan 13
1171 LP Badhoevedorp
Nederland


12.	MARKEDSFØRINGSTILLATELSESNUMMER (NUMRE)

EU/1/06/346/003


13.	PRODUKSJONSNUMMER

Lot


14.	GENERELL KLASSIFIKASJON FOR UTLEVERING


15.	BRUKSANVISNING


16.	INFORMASJON PÅ BLINDESKRIFT

Tysabri 150 mg


17.	SIKKERHETSANORDNING (UNIK IDENTITET) – TODIMENSJONAL STREKKODE

Todimensjonal strekkode, inkludert unik identitet.


18.	SIKKERHETSANORDNING (UNIK IDENTITET) – I ET FORMAT LESBART FOR MENNESKER

PC
SN
NN

OPPLYSNINGER SOM SKAL ANGIS PÅ YTRE EMBALLASJE

INDRE ESKE FOR MULTIPAKNING

Ferdigfylt sprøyte 150 mg, multipakning (uten bluebox)


1.	LEGEMIDLETS NAVN

Tysabri 150 mg injeksjonsvæske, oppløsning i ferdigfylt sprøyte
natalizumab


2.	DEKLARASJON AV VIRKESTOFFER

Hver ferdigfylte sprøyte inneholder 150 mg natalizumab i 1 ml oppløsning


3.	LISTE OVER HJELPESTOFFER

Natriumdihydrogenfosfatmonohydrat; dinatriumhydrogenfosfatheptahydrat; natriumklorid; polysorbat 80 (E 433) og vann til injeksjonsvæsker.


4.	LEGEMIDDELFORM OG INNHOLD (PAKNINGSSTØRRELSE)

Injeksjonsvæske, oppløsning
2 ferdigfylte sprøyter. Del av multipakning, kan ikke selges separat.


5.	ADMINISTRASJONSMÅTE OG -VEIER

Les pakningsvedlegget før bruk.
Subkutan bruk.
Kun til engangsbruk.


6.	ADVARSEL OM AT LEGEMIDLET SKAL OPPBEVARES UTILGJENGELIG FOR BARN

Oppbevares utilgjengelig for barn.


7.	EVENTUELLE ANDRE SPESIELLE ADVARSLER
Bruk to 150 mg sprøyter.
Full dose = 300 mg.

8.	UTLØPSDATO

Utløpsdato


9.	OPPBEVARINGSBETINGELSER

Oppbevares i kjøleskap. Skal ikke fryses.
Oppbevar den ferdigfylte sprøyten i originalpakningen for å beskytte mot lys.

Sprøyter kan ligge i romtemperatur (opptil 30 °C) i opptil 24 timer totalt.

Noter samlet tid utenfor kjøleskap.


10.	EVENTUELLE SPESIELLE FORHOLDSREGLER VED DESTRUKSJON AV UBRUKTE LEGEMIDLER ELLER AVFALL


11.	NAVN OG ADRESSE PÅ INNEHAVEREN AV MARKEDSFØRINGSTILLATELSEN

Biogen Netherlands B.V.
Prins Mauritslaan 13
1171 LP Badhoevedorp
Nederland


12.	MARKEDSFØRINGSTILLATELSESNUMMER (NUMRE)

EU/1/06/346/003


13.	PRODUKSJONSNUMMER

Lot


14.	GENERELL KLASSIFIKASJON FOR UTLEVERING


15.	BRUKSANVISNING


16.	INFORMASJON PÅ BLINDESKRIFT

Tysabri 150 mg


17.	SIKKERHETSANORDNING (UNIK IDENTITET) – TODIMENSJONAL STREKKODE


18.	SIKKERHETSANORDNING (UNIK IDENTITET) – I ET FORMAT LESBART FOR MENNESKER


OPPLYSNINGER SOM SKAL ANGIS PÅ YTRE EMBALLASJE

BRETT MED SPRØYTER


1.	ANNET

Bruk to 150 mg sprøyter
Full dose = 300 mg

Tekst som skal angis på den avtakbare delen:
2 x Tysabri 150 mg s.c.

Lot

EXP



MINSTEKRAV TIL OPPLYSNINGER SOM SKAL ANGIS PÅ SMÅ INDRE EMBALLASJER

ETIKETT PÅ FERDIGFYLT SPRØYTE


1.	LEGEMIDLETS NAVN OG ADMINISTRASJONSVEI

Tysabri 150 mg injeksjonsvæske
natalizumab
s.c.


2.	ADMINISTRASJONSMÅTE


3.	UTLØPSDATO

EXP


4.	PRODUKSJONSNUMMER

Lot


5.	INNHOLD ANGITT ETTER VEKT, VOLUM ELLER ANTALL DOSER

1 ml


6.	ANNET



























B. PAKNINGSVEDLEGG


Pakningsvedlegg: Informasjon til pasienten

Tysabri 300 mg konsentrat til infusjonsvæske, oppløsning
natalizumab


Les nøye gjennom dette pakningsvedlegget før du begynner å bruke dette legemidlet. Det inneholder informasjon som er viktig for deg.

I tillegg til dette pakningsvedlegget får du et pasientkort. Dette inneholder viktig sikkerhetsinformasjon du må kjenne til før og under behandlingen med Tysabri.

· Ta vare på dette pakningsvedlegget og pasientkortet. Du kan få behov for å lese det igjen. Du må ha pakningsvedlegget og pasientkortet med deg under behandlingen og i seks måneder etter at du har fått den siste dosen med dette legemidlet, fordi bivirkninger kan oppstå også etter at du har avsluttet behandlingen.
· Spør lege hvis du har flere spørsmål eller trenger mer informasjon.
· Kontakt lege dersom du opplever bivirkninger, inkludert mulige bivirkninger som ikke er nevnt i dette pakningsvedlegget. Se avsnitt 4.

I dette pakningsvedlegget finner du informasjon om:
1.	Hva Tysabri er og hva det brukes mot
2.	Hva du må vite før du får Tysabri
3.	Hvordan Tysabri blir gitt
4.	Mulige bivirkninger
5. Hvordan du oppbevarer Tysabri
6.	Innholdet i pakningen og ytterligere informasjon


1. Hva Tysabri er og hva det brukes mot

Tysabri brukes til å behandle multippel sklerose (MS) hos voksne. Det inneholder virkestoffet natalizumab. Dette kalles et monoklonalt antistoff.

MS forårsaker betennelse i hjernen, som skader nervecellene. Denne betennelsen oppstår når hvite blodceller kommer inn i hjernen og ryggmargen. Dette legemidlet forhindrer at de hvite blodcellene kommer over i hjernen. Dette gjør at nerveskaden forårsaket av MS blir mindre.

Symptomer på multippel sklerose
Symptomene på MS kan variere fra pasient til pasient, og du kan oppleve alle eller ingen av dem.

De kan omfatte: problemer med å gå, nummenhet i ansikt, armer eller bein, problemer med synet, tretthet, en følelse av manglende balanse eller ørhet, blære- og tarmproblemer, problemer med å tenke og konsentrere seg, depresjon, akutte eller kroniske smerter, seksuelle problemer, stivhet og muskelspasmer.
Når symptomene blusser opp, kalles det et attakk (også kalt en forverring eller et anfall). Når det oppstår et attakk, kan du merke symptomene plutselig, innen noen få timer, eller merke en langsom utvikling over flere dager. Symptomene dine vil så vanligvis forbedres gradvis (dette kalles en remisjon).

Hvordan Tysabri kan hjelpe
I studier har dette legemidlet omtrent halvert utviklingen av funksjonsnedsettelse som er forårsaket av MS, og redusert antallet MS-attakk med omtrent to tredeler. Mens du behandles med dette legemidlet er det ikke sikkert du kan merke noen forbedring, men det kan hende at det likevel virker ved å forhindre at din MS blir verre.


2. Hva du må vite før du får Tysabri

Før du begynner behandlingen med dette legemidlet er det viktig at du og legen din har diskutert nytten du kan forvente å få av denne behandlingen og risikoen forbundet med den.

Du må ikke få Tysabri:
· dersom du er allergisk overfor natalizumab eller noen av de andre innholdsstoffene i dette legemidlet (listet opp i avsnitt 6).

· dersom du har fått diagnosen PML (progressiv multifokal leukoencefalopati). PML er en sjelden infeksjon i hjernen.

· dersom du har alvorlige problemer med immunforsvaret. Dette kan skyldes sykdom (f.eks. hiv) eller et legemiddel du bruker eller tidligere har brukt (se nedenfor).

· dersom du bruker legemidler som påvirker immunforsvaret ditt, inkludert visse andre legemidler som brukes til behandling av MS. Disse legemidlene kan ikke brukes sammen med Tysabri.

· dersom du har kreft (med mindre det er en type hudkreft som kalles basalcellekarsinom).

Advarsler og forsiktighetsregler

Du må snakke med legen din om hvorvidt Tysabri er den behandlingen som er best egnet for deg. Gjør dette før du begynner å bruke Tysabri, og når du har fått Tysabri i mer enn to år.

Mulig hjerneinfeksjon (PML)

Enkelte som får dette legemidlet (færre enn 1 av 100) har fått en mindre vanlig hjerneinfeksjon som kalles PML (progressiv multifokal leukoencefalopati). PML kan føre til alvorlig uførhet eller død.

· Før oppstart av behandling sørger legen for at det tas blodprøver av alle pasienter for testing for JC-virusinfeksjon. JC-virus er et vanlig virus som vanligvis ikke gjør deg syk. PML er imidlertid forbundet med en økning av JC-virus i hjernen. Årsaken til denne økningen hos enkelte pasienter som får behandling med Tysabri, er ikke klar. Før og under behandling vil legen teste blodet ditt for å sjekke om du har antistoffer mot JC-virus, som er et tegn på at du er smittet av JC-virus.

· Legen din vil ordne med magnetresonansavbilding (MR-undersøkelse), som vil bli gjentatt under behandlingen for å utelukke PML.

· Symptomene på PML kan ligne et MS-attakk (se avsnitt 4, Mulige bivirkninger). Du kan også få PML opptil 6 måneder etter at behandlingen med Tysabri er avsluttet.

Informer legen så snart som mulig hvis du legger merke til at MS-sykdommen din blir verre eller hvis du legger merke til nye symptomer mens du får behandling med Tysabri eller i opptil 6 måneder etterpå.

· Informer partneren din eller dine omsorgspersoner om hva de skal være oppmerksomme på (se også avsnitt 4, Mulige bivirkninger). Noen symptomer kan være vanskelige for deg å legge merke til selv, som endringer i humør eller atferd, forvirring, og vanskeligheter med å snakke og kommunisere. Hvis du opplever noe av dette, trenger du kanskje flere tester. Fortsett å være oppmerksom på symptomer i opptil 6 måneder etter at behandlingen med Tysabri er avsluttet.

· Ta vare på pasientkortet du har fått av legen. Det inneholder denne informasjonen. Vis det til din partner eller dine omsorgspersoner.

Tre ting kan øke risikoen for PML mens du får Tysabri. Hvis du har to eller flere av disse risikofaktorene, økes risikoen ytterligere:

· Hvis du har antistoffer mot JC-virus i blodet. Disse er et tegn på at du har viruset i kroppen. Du vil bli testet før og under behandling med Tysabri.

· Hvis du får behandling med Tysabri over lang tid, spesielt hvis det er mer enn to år.

· Hvis du har tatt et såkalt immunhemmende legemiddel, som svekker immunforsvaret ditt.

En annen tilstand, som kalles JCV-GCN (JC-virus-granulacellenevropati), er også forårsaket av JC-virus, og har forekommet hos enkelte pasienter som får Tysabri. Symptomene på JCV-GCN ligner på symptomene på PML.

Hos personer med lavere risiko for PML kan legen gjenta testen med jevne mellomrom for å undersøke:

· om du fortsatt ikke har antistoffer mot JC-virus i blodet.

· hvis du har fått behandling i mer enn 2 år, at du fortsatt har et lavt nivå av antistoffer mot JC-virus i blodet.

Hvis noen får PML
PML kan behandles, og behandling med Tysabri vil bli stoppet. Enkelte får imidlertid en reaksjon når Tysabri fjernes fra kroppen. Denne reaksjonen (kalles IRIS eller immunrekonstitusjonssyndrom) kan føre til at tilstanden din blir verre, og dette omfatter også forverret hjernefunksjon.

Vær oppmerksom på andre infeksjoner
Enkelte andre infeksjoner enn PML kan også være alvorlige og kan skyldes virus eller bakterier, eller ha andre årsaker.

Informer lege eller sykepleier umiddelbart hvis du tror du kan ha en infeksjon (se også avsnitt 4, Mulige bivirkninger).

Endringer i blodplater
Natalizumab kan gi redusert antall blodplater som er ansvarlig for blodlevring (koagulering). Dette kan føre til en tilstand som kalles trombocytopeni (se avsnitt 4) der blodet ditt kanskje ikke koagulerer raskt nok til å stoppe blødninger. Dette kan føre til blåmerker, og også andre mer alvorlige problemer som kraftig blødning. Du bør snakke med legen umiddelbart hvis du får uforklarlige blåmerker, røde eller lilla flekker på huden (kalles petekkier), blødning fra skader i huden som ikke stopper eller pipler ut, langvarig blødning fra tannkjøttet eller nesen, blod i urinen eller avføringen, eller blødning i det hvite i øynene.

Barn og ungdom
Dette legemidlet skal ikke gis til barn eller ungdom under 18 år.

Andre legemidler og Tysabri
Snakk med lege dersom du bruker, nylig har brukt eller planlegger å bruke andre legemidler.

· Du skal ikke gis dette legemidlet hvis du nå får behandling med legemidler som påvirker immunforsvaret ditt, inkludert visse andre legemidler for å behandle MS.

· Det er ikke sikkert at du kan bruke dette legemidlet hvis du tidligere har fått legemidler som påvirker immunforsvaret.

Graviditet og amming

· Du skal ikke bruke dette legemidlet hvis du er gravid, med mindre du har diskutert dette med legen din først. Informer legen din straks dersom du blir gravid, tror du kan være gravid eller hvis du planlegger å bli gravid.

· Du skal ikke amme mens du bruker Tysabri. Legen vil hjelpe deg med å avgjøre om du skal slutte å amme eller avbryte bruk av legemidlet.

Snakk med lege før du tar dette legemidlet dersom du er gravid eller ammer, tror at du kan være gravid eller planlegger å bli gravid. Legen vil ta hensyn til risikoen for barnet og nytten for moren.

Kjøring og bruk av maskiner
Svimmelhet er en svært vanlig bivirkning. Hvis du opplever dette, må du ikke kjøre eller bruke maskiner.

Tysabri inneholder polysorbat 80 (E 433)
Dette legemidlet inneholder 3 mg polysorbat 80 i hvert hetteglass. Polysorbater kan forårsake allergiske reaksjoner. Snakk med legen din dersom du har kjente allergier.

Tysabri inneholder natrium
Hvert hetteglass med dette legemidlet inneholder 2,3 mmol (eller 52 mg) natrium. Etter fortynning til bruksferdig oppløsning inneholder dette legemidlet 17,7 mmol (eller 406 mg) natrium per dose. Dette må tas hensyn til dersom du er på en kontrollert natriumdiett.


3. Hvordan Tysabri blir gitt

Intravenøs (i.v.) infusjon med Tysabri vil bli gitt til deg av en lege som har erfaring med behandling av MS. Legen din kan la deg bytte direkte fra et annet MS-legemiddel til Tysabri hvis det ikke er tegn til problemer som er forårsaket av din tidligere behandling. 

· Legen vil bestille blodprøver for å teste om du har antistoffer mot JC-virus og andre mulige problemer.

· Legen din vil bestille en MR-undersøkelse, som vil bli gjentatt under behandlingen.

· For å bytte fra enkelte MS-legemidler kan det hende at legen vil råde deg til å vente en viss tid for å være sikker på at det meste av det forrige legemidlet er ute av kroppen.

· Den anbefalte dosen til voksne er 300 mg gitt én gang hver 4. uke.

· Tysabri må fortynnes før du får det. Det gis som drypp i en blodåre (ved intravenøs infusjon), vanligvis i armen. Dette tar omtrent 1 time.

· Informasjon til helsepersonell om tilberedning og administrering av legemidlet finnes til slutt i dette pakningsvedlegget.

Hvis du slutter å bruke Tysabri
Det er viktig at du tar dosen med Tysabri regelmessig, spesielt i de første månedene av behandlingen. Det er viktig å fortsette med legemidlet så lenge du og legen din er enige om at det hjelper deg. Pasienter som hadde fått én eller to doser med Tysabri og deretter hadde et avbrudd i behandlingen på tre måneder eller mer, hadde større sannsynlighet for å få en allergisk reaksjon da behandlingen ble startet på nytt.

Sjekke for allergiske reaksjoner
[bookmark: sluttpunkt]Noen få pasienter har fått en allergisk reaksjon på dette legemidlet. Legen kan komme til å sjekke om du får allergiske reaksjoner under infusjonen og i 1 time etterpå. Se også avsnitt 4, Mulige bivirkninger.

Dersom du har glemt å få Tysabri
Dersom du går glipp av din vanlige dose Tysabri, avtal med legen din for å få den så snart som mulig. Deretter kan du fortsette å få dosen med Tysabri hver 4. uke.

Vil Tysabri alltid virke?
Hos noen få pasienter som får Tysabri kan kroppens naturlige forsvar forhindre at legemidlet virker som det skal over tid, fordi kroppen utvikler antistoffer mot legemidlet. Legen kan ved hjelp av blodprøver avgjøre om dette legemidlet ikke virker som det skal for deg, og vil stoppe behandlingen hvis det er nødvendig.

Spør lege dersom du har noen spørsmål om Tysabri. Bruk alltid dette legemidlet nøyaktig som beskrevet i dette pakningsvedlegget eller som legen har fortalt deg. Kontakt lege hvis du er usikker.


4.	Mulige bivirkninger

Som alle legemidler kan dette legemidlet forårsake bivirkninger, men ikke alle får det.

Kontakt lege eller sykepleier umiddelbart hvis du legger merke til noe av følgende.

Tegn på en infeksjon i hjernen
· endringer i personlighet og atferd, som forvirring, delirium eller tap av bevissthet 
· kramper (anfall)
· hodepine 
· kvalme/oppkast 
· stiv nakke 
· ekstrem følsomhet for sterkt lys 
· feber 
· utslett (hvor som helst på kroppen)

Disse symptomene kan være forårsaket av en infeksjon i hjernen (encefalitt eller PML) eller i hjernehinnen (meningitt).

Tegn på andre alvorlige infeksjoner
· uforklarlig feber
· kraftig diaré
· kortpustethet
· langvarig svimmelhet
· hodepine
· vekttap
· likegyldighet
· svekket syn
· smerte eller rødhet i øynene

Tegn på en allergisk reaksjon
· kløende utslett (elveblest)
· hevelser i ansikt, lepper eller tunge
· pustebesvær
· smerter eller ubehag i brystet
· økning eller senkning av blodtrykket ditt (legen eller sykepleieren oppdager dette hvis de måler blodtrykket ditt)

Det er mest sannsynlig at dette oppstår under eller kort tid etter infusjonen.

Tegn på mulige leverproblemer
· Huden eller det hvite i øynene blir gulfarget
· Urinen blir uvanlig mørk
· Unormal leverfunksjonstest

Snakk med lege eller sykepleier umiddelbart hvis du får noen av bivirkningene som er angitt ovenfor, eller hvis du tror du kan ha en infeksjon. Vis pasientkortet ditt og dette pakningsvedlegget til alle leger eller sykepleiere som behandler deg, ikke bare til nevrologen.

Andre bivirkninger
Svært vanlige (oppstår hos flere enn 1 av 10 personer)
· urinveisinfeksjon
· sår hals og rennende eller tett nese
· hodepine
· svimmelhet
· kvalme
· leddsmerter
· utmattelse (fatigue)
· svimmelhet, kvalme, kløe og frysninger under eller kort tid etter infusjonen

Vanlige (oppstår hos opptil 1 av 10 personer)
· anemi (nedsatt antall røde blodceller, som kan gjøre at huden din blir blek og at du blir kortpustet eller føler at du mangler energi)
· allergi (overfølsomhet)
· skjelving
· utslett som klør (elveblest)
· oppkast
· feber
· pustebesvær (dyspné)
· rødming i ansiktet eller på kroppen
· herpesinfeksjoner
· ubehag rundt stedet du har fått infusjonen. Du kan oppleve blåmerker, rødhet, smerte, kløe eller hevelse

Mindre vanlige (oppstår hos opptil 1 av 100 personer)
· kraftig allergi (anafylaktisk reaksjon)
· progressiv multifokal leukoencefalopati (PML)
· betennelsessykdom etter at behandlingen med legemidlet er avsluttet.
· hevelse i ansiktet
· en økning i antallet hvite blodceller (eosinofili) 
· redusert antall blodplater
· lett for å få blåmerker (purpura)

Sjeldne (oppstår hos opptil 1 av 1 000 personer)
· herpesinfeksjon i øyet
· alvorlig anemi (nedsatt antall røde blodceller som kan gjøre at huden blir blek og kan føre til at du føler deg andpusten eller mangler energi)
· kraftig hevelse under huden
· høye nivåer av bilirubin i blodet (hyperbilirubinemi) som kan forårsake symptomer som gulning av øyne eller hud, feber og tretthet.

Ikke kjent (hyppigheten kan ikke anslås ut fra tilgjengelige data)
· uvanlige infeksjoner (såkalte “opportunistiske infeksjoner”)
· skade på leveren

Kontakt lege så snart som mulig dersom du tror du har en infeksjon.
Du finner også informasjon om dette i pasientkortet du har fått av legen din.

Melding av bivirkninger
Kontakt lege dersom du opplever bivirkninger. Dette gjelder også bivirkninger som ikke er nevnt i pakningsvedlegget. Du kan også melde fra om bivirkninger direkte via det nasjonale meldesystemet som beskrevet i Appendix V. Ved å melde fra om bivirkninger bidrar du med informasjon om sikkerheten ved bruk av dette legemidlet.


5. Hvordan du oppbevarer Tysabri

Oppbevares utilgjengelig for barn.

Bruk ikke dette legemidlet etter utløpsdatoen som er angitt på etiketten og esken. Utløpsdatoen er den siste dagen i den angitte måneden.

Uåpnet hetteglass:
Oppbevares i kjøleskap.
Skal ikke fryses.
Oppbevar hetteglasset i ytteremballasjen for å beskytte mot lys.

Fortynnet oppløsning:
Bør brukes umiddelbart etter fortynning. Dersom den fortynnede oppløsningen ikke brukes umiddelbart, må den oppbevares ved 2 °C til 8 °C og infunderes innen 24 timer etter fortynning.

Bruk ikke dette legemidlet hvis du oppdager partikler i væsken og/eller hvis væsken i hetteglasset er misfarget.


6. Innholdet i pakningen og ytterligere informasjon

Sammensetning av Tysabri
Virkestoff er natalizumab. Hvert hetteglass med 15 ml konsentrat inneholder 300 mg natalizumab (20 mg per ml). Etter fortynning inneholder infusjonsvæsken ca. 2,6 mg per ml natalizumab.

Andre innholdsstoffer er:
Natriumdihydrogenfosfatmonohydrat,
Dinatriumhydrogenfosfatheptahydrat,
Natriumklorid (se avsnitt 2 ”Tysabri inneholder natrium”),
Polysorbat 80 (E 433),
Vann til injeksjonsvæsker

Hvordan Tysabri ser ut og innholdet i pakningen
Tysabri er en klar, fargeløs til lett ugjennomskinnelig væske.
Hver eske inneholder ett hetteglass.

Innehaver av markedsføringstillatelsen og tilvirker
Biogen Netherlands B.V.
Prins Mauritslaan 13
1171 LP Badhoevedorp
Nederland

Ta kontakt med den lokale representanten for innehaveren av markedsføringstillatelsen for ytterligere informasjon om dette legemidlet.

Dette pakningsvedlegget ble sist oppdatert .

Andre informasjonskilder

[bookmark: _Hlk99111278]Detaljert informasjon om dette legemidlet er tilgjengelig på nettstedet til Det europeiske legemiddelkontoret (the European Medicines Agency): https://www.ema.europa.eu, og på nettstedet til www.felleskatalogen.no.

---------------------------------------------------------------------------------------------------------------------------
Påfølgende informasjon er bare beregnet på helsepersonell:

1. Undersøk hetteglasset med Tysabri for partikler før fortynning og administrasjon. Dersom det observeres partikler og/eller væsken i hetteglasset ikke er fargeløs eller klar til svakt opaliserende, må ikke hetteglasset brukes.

2. [bookmark: OLE_LINK1]Bruk aseptisk teknikk ved tilberedning av legemidlet. Ta ”flip-off”-hetten av hetteglasset. Stikk kanylen inn i hetteglasset gjennom midten av gummiproppen og trekk ut 15 ml konsentrat til infusjonsvæske.

3. Tilsett de 15 ml av konsentratet til 100 ml natriumklorid 9 mg/ml (0,9 %) injeksjonsvæske, oppløsning. Snu forsiktig på oppløsningen for å blande fullstendig. Må ikke ristes.

4. Tysabri skal ikke blandes med andre legemidler eller oppløsningsvæsker.

5. Undersøk det fortynnede legemidlet visuelt for partikler eller misfarging før administrasjon. Bruk ikke oppløsningen hvis den er misfarget eller inneholder partikler.

6. Det fortynnede legemidlet skal brukes så snart som mulig, og innen 24 timer etter fortynning. Hvis det fortynnede legemidlet oppbevares ved 2 °C til 8 °C (skal ikke fryses), la oppløsningen varmes til romtemperatur før infusjon.

7. Den fortynnede oppløsningen skal infunderes intravenøst i løpet av 1 time ved en hastighet på ca. 2 ml per minutt.

8.	Etter avsluttet infusjon skylles infusjonsslangen med natriumklorid 9 mg/ml (0,9 %) injeksjonsvæske, oppløsning.

9.	Hetteglasset er kun til engangsbruk.

10.	For å forbedre sporbarheten til biologiske legemidler skal preparatnavnet (Tysabri) og batchnummer til det administrerte legemidlet protokollføres.

11.	Ikke anvendt legemiddel samt avfall skal destrueres i overensstemmelse med lokale krav.

Pakningsvedlegg: Informasjon til pasienten

Tysabri 150 mg injeksjonsvæske, oppløsning i ferdigfylt sprøyte
natalizumab


Les nøye gjennom dette pakningsvedlegget før du begynner å bruke dette legemidlet. Det inneholder informasjon som er viktig for deg.

I tillegg til dette pakningsvedlegget får du et pasientkort, og dersom du selv eller en omsorgsperson skal gi behandlingen får du en Sjekkliste til bruk før administrering. Disse inneholder viktig sikkerhetsinformasjon du må kjenne til før og under behandlingen med Tysabri.

· Ta vare på dette pakningsvedlegget og pasientkortet. Du kan få behov for å lese det igjen. Du må ha pakningsvedlegget og pasientkortet med deg under behandlingen og i seks måneder etter at du har fått den siste dosen med dette legemidlet, fordi bivirkninger kan oppstå også etter at du har avsluttet behandlingen. Gjennomgå Sjekkliste til bruk før administrering før hver dose dersom det er du selv eller omsorgspersonen din som skal gi behandlingen.
· Spør lege hvis du har flere spørsmål eller trenger mer informasjon.
· Dette legemidlet er skrevet ut kun til deg. Ikke gi det videre til andre. Det kan skade dem, selv om de har symptomer på sykdom som ligner dine.
· Kontakt lege dersom du opplever bivirkninger, inkludert mulige bivirkninger som ikke er nevnt i dette pakningsvedlegget. Se avsnitt 4.

I dette pakningsvedlegget finner du informasjon om:
1. Hva Tysabri er og hva det brukes mot
2. Hva du må vite før du får Tysabri
3. Hvordan Tysabri blir gitt
4. Mulige bivirkninger
5. Hvordan du oppbevarer Tysabri
6. Innholdet i pakningen og ytterligere informasjon


1.	Hva Tysabri er og hva det brukes mot

Tysabri brukes til å behandle multippel sklerose (MS) hos voksne. Det inneholder virkestoffet natalizumab. Dette kalles et monoklonalt antistoff.

MS forårsaker betennelse i hjernen, som skader nervecellene. Denne betennelsen oppstår når hvite blodceller kommer inn i hjernen og ryggmargen. Dette legemidlet forhindrer at de hvite blodcellene kommer over i hjernen. Dette gjør at nerveskaden forårsaket av MS blir mindre.

Symptomer på multippel sklerose
Symptomene på MS kan variere fra pasient til pasient, og du kan oppleve alle eller ingen av dem.
De kan omfatte: problemer med å gå, nummenhet i ansikt, armer eller bein, problemer med synet, tretthet, en følelse av manglende balanse eller ørhet, blære- og tarmproblemer, problemer med å tenke og konsentrere seg, depresjon, akutte eller kroniske smerter, seksuelle problemer, stivhet og muskelspasmer.

Når symptomene blusser opp, kalles det et attakk (også kalt en forverring eller et anfall). Når det oppstår et attakk, kan du merke symptomene plutselig, innen noen få timer, eller merke en langsom utvikling over flere dager. Symptomene dine vil så vanligvis forbedres gradvis (dette kalles en remisjon).

Hvordan Tysabri kan hjelpe
I studier har dette legemidlet omtrent halvert utviklingen av funksjonsnedsettelse som er forårsaket av MS, og redusert antallet MS-attakk med omtrent to tredeler. Mens du behandles med dette legemidlet, er det ikke sikkert du kan merke noen forbedring, men det kan hende at det likevel virker ved å forhindre at din MS blir verre.


2. Hva du må vite før du får Tysabri

Før du begynner behandlingen med dette legemidlet er det viktig at du og legen din har diskutert nytten du kan forvente å få av denne behandlingen og risikoen forbundet med den.

Du må ikke få Tysabri:
· dersom du er allergisk overfor natalizumab eller noen av de andre innholdsstoffene i dette legemidlet (listet opp i avsnitt 6).

· dersom du har fått diagnosen PML (progressiv multifokal leukoencefalopati). PML er en sjelden infeksjon i hjernen.

· dersom du har alvorlige problemer med immunforsvaret. Dette kan skyldes sykdom (f.eks. hiv) eller et legemiddel du bruker eller tidligere har brukt (se nedenfor).

· dersom du bruker legemidler som påvirker immunforsvaret ditt, inkludert visse andre legemidler som brukes til behandling av MS. Disse legemidlene kan ikke brukes sammen med Tysabri.

· dersom du har kreft (med mindre det er en type hudkreft som kalles basalcellekarsinom).

Advarsler og forsiktighetsregler
Du må snakke med legen din om hvorvidt Tysabri er den behandlingen som er best egnet for deg. Gjør dette før du begynner å bruke dette legemidlet, og når du har fått det i mer enn to år.

Loggføring av opplysninger
For å forbedre sporbarheten til dette legemidlet skal legen eller apoteket registrere navn og batchnummer til legemidlet du har fått, i pasientjournalen din. Du vil kanskje også ha nytte av å notere disse opplysningene selv, i tilfelle du får spørsmål om denne informasjonen senere.

Mulig hjerneinfeksjon (PML)
Enkelte som får dette legemidlet (færre enn 1 av 100) har fått en mindre vanlig hjerneinfeksjon som kalles PML (progressiv multifokal leukoencefalopati). PML kan føre til alvorlig uførhet eller død.

· Før oppstart av behandling sørger legen for at det tas blodprøver av alle pasienter for testing for JC-virusinfeksjon. JC-virus er et vanlig virus som vanligvis ikke gjør deg syk. PML er imidlertid forbundet med en økning av JC-virus i hjernen. Årsaken til denne økningen hos enkelte pasienter som får behandling med Tysabri, er ikke klar. Før og under behandling vil legen teste blodet ditt for å sjekke om du har antistoffer mot JC-virus, som er et tegn på at du er smittet av JC-viruset.

· Legen din vil ordne med magnetresonansavbilding (MR-undersøkelse), som vil bli gjentatt under behandlingen for å utelukke PML.

· Symptomene på PML kan ligne et MS-attakk (se avsnitt 4, Mulige bivirkninger). Du kan også få PML opptil 6 måneder etter at behandlingen med Tysabri er avsluttet.

Informer legen så snart som mulig hvis du legger merke til at MS-sykdommen din blir verre eller hvis du legger merke til nye symptomer mens du får behandling med Tysabri eller i opptil 6 måneder etterpå.

· Informer partneren din eller dine omsorgspersoner om hva de skal være oppmerksomme på (se også avsnitt 4, Mulige bivirkninger). Noen symptomer kan være vanskelige for deg å legge merke til selv, som endringer i humør eller atferd, forvirring, og vanskeligheter med å snakke og kommunisere. Hvis du opplever noe av dette, trenger du kanskje flere tester. Fortsett å være oppmerksom på symptomer i opptil 6 måneder etter at behandlingen med Tysabri er avsluttet.

· Ta vare på pasientkortet du har fått av legen. Det inneholder denne informasjonen. Vis det til din partner eller dine omsorgspersoner.

· Dersom det er du selv eller omsorgspersonen din som skal gi behandlingen, gjennomgå Sjekkliste til bruk før administrering før hver dose.

Tre ting kan øke risikoen for PML mens du får Tysabri. Hvis du har to eller flere av disse risikofaktorene, økes risikoen ytterligere:

· Hvis du har antistoffer mot JC-virus i blodet. Disse er et tegn på at du har viruset i kroppen. Du vil bli testet før og under behandling med Tysabri.

· Hvis du får behandling med Tysabri over lang tid, spesielt hvis det er mer enn to år.

· Hvis du har tatt et såkalt immunhemmende legemiddel, som svekker immunforsvaret ditt.

En annen tilstand, som kalles JCV-GCN (JC-virus-granulacellenevropati), er også forårsaket av JC-virus, og har forekommet hos enkelte pasienter som får dette legemidlet. Symptomene på JCV-GCN ligner på symptomene på PML.

Hos personer med lavere risiko for PML kan legen gjenta testen med jevne mellomrom for å undersøke:

· om du fortsatt ikke har antistoffer mot JC-viruset i blodet.

· hvis du har fått behandling i mer enn 2 år, at du fortsatt har et lavt nivå av antistoffer mot JC-viruset i blodet.

Hvis noen får PML
PML kan behandles, og behandling med Tysabri vil bli stoppet. Enkelte får imidlertid en reaksjon når Tysabri fjernes fra kroppen. Denne reaksjonen (kalles IRIS eller immunrekonstitusjonssyndrom) kan føre til at tilstanden din blir verre, og dette omfatter også forverret hjernefunksjon.

Vær oppmerksom på andre infeksjoner
Enkelte andre infeksjoner enn PML kan også være alvorlige og kan skyldes virus eller bakterier, eller ha andre årsaker.

Informer lege eller sykepleier umiddelbart hvis du tror du kan ha en infeksjon (se også avsnitt 4, Mulige bivirkninger).

Endringer i blodplater
Natalizumab kan gi redusert antall blodplater som er ansvarlig for blodlevring (koagulering). Dette kan føre til en tilstand som kalles trombocytopeni (se avsnitt 4) der blodet ditt kanskje ikke koagulerer raskt nok til å stoppe blødninger. Dette kan føre til blåmerker, og også andre mer alvorlige problemer som kraftig blødning. Du bør snakke med legen umiddelbart hvis du får uforklarlige blåmerker, røde eller lilla flekker på huden (kalles petekkier), blødning fra skader i huden som ikke stopper eller pipler ut, langvarig blødning fra tannkjøttet eller nesen, blod i urinen eller avføringen, eller blødning i det hvite i øynene.

Barn og ungdom
Dette legemidlet skal ikke gis til barn eller ungdom under 18 år.

Andre legemidler og Tysabri
Snakk med lege dersom du bruker, nylig har brukt eller planlegger å bruke andre legemidler.

· Du skal ikke gis dette legemidlet hvis du nå får behandling med legemidler som påvirker immunforsvaret ditt, inkludert visse andre legemidler for å behandle MS.

· Det er ikke sikkert at du kan bruke dette legemidlet hvis du tidligere har fått legemidler som påvirker immunforsvaret.

Graviditet og amming
· Du skal ikke bruke dette legemidlet hvis du er gravid, med mindre du har diskutert dette med legen din først. Informer legen din straks dersom du blir gravid, tror du kan være gravid eller hvis du planlegger å bli gravid.

· Du skal ikke amme mens du bruker Tysabri. Legen vil hjelpe deg med å avgjøre om du skal slutte å amme eller avbryte bruk av legemidlet.

Snakk med lege før du tar dette legemidlet dersom du er gravid eller ammer, tror at du kan være gravid eller planlegger å bli gravid. Legen vil ta hensyn til risikoen for barnet og nytten for moren.

Kjøring og bruk av maskiner
Svimmelhet er en svært vanlig bivirkning. Hvis du opplever dette, må du ikke kjøre eller bruke maskiner.

Tysabri inneholder polysorbat 80 (E 433)
Dette legemidlet inneholder 0,4 mg polysorbat 80 i hver ferdigfylte sprøyte. Dette tilsvarer 0,8 mg per dose. Polysorbater kan forårsake allergiske reaksjoner. Snakk med legen din dersom du har kjente allergier.

Tysabri inneholder natrium
Dette legemidlet inneholder mindre enn 1 mmol natrium (23 mg) i hver dose på 300 mg, og er så godt som “natriumfritt”.


3. Hvordan Tysabri blir gitt

Tysabri-injeksjonene vil bli forskrevet av en lege som har erfaring med behandling av MS. Legen din kan la deg bytte direkte fra et annet legemiddel til Tysabri hvis det ikke er tegn til problemer som er forårsaket av din tidligere behandling.

· Legen vil bestille blodprøver for å teste om du har antistoffer mot JC-viruset og andre mulige problemer.

· Legen din vil bestille en MR-undersøkelse, som vil bli gjentatt under behandlingen.

· For å bytte fra enkelte MS-legemidler kan det hende at legen vil råde deg til å vente en viss tid for å være sikker på at det meste av det forrige legemidlet er ute av kroppen.

· Dersom tilstanden din tillater det, vil legen kanskje snakke med deg om muligheten for at du kan få injeksjonene dine utenfor spesialisthelsetjenesten (f.eks. hjemme). Disse injeksjonene kan settes av helsepersonell, av deg selv (såkalt egenadministrering) eller en omsorgsperson, gitt at du oppfyller visse kriterier. Du vil fortsatt måtte møte opp hos legen eller på sykehuset for regelmessige blodprøver og MR-undersøkelser.

· Dersom legen avgjør at du er egnet for egenadministrering (eller at administrering kan utføres av omsorgspersonen din), vil helsepersonell gi dere veiledning når de to første dosene skal gis (2 injeksjoner per dose).

· Helsepersonell vil gi deg eller omsorgspersonen din detaljerte instruksjoner og vise deg/dere hvordan legemidlet skal tilberedes og injiseres før du/dere skal bruke sprøytene for første gang.

· Dersom legen avgjør at du selv eller omsorgspersonen kan gi legemidlet, sørg for at du leser pasientkortet for å sjekke listen med PML-symptomer og gjennomgår Sjekkliste til bruk før administrering før hver dose. Du skal kontakte legen din umiddelbart og ikke sette dosen dersom symptomer oppstår eller blir verre.

· Den anbefalte dosen til voksne er 300 mg gitt én gang hver 4. uke.

· Hver dose gis som to injeksjoner under huden i låret, magen (minst 6 cm fra navlen) eller baksiden av overarmen (sistnevnte bare dersom injeksjonen settes av helsepersonell eller en omsorgsperson). Dette tar opptil 30 minutter.

· Informasjon om tilberedning og injeksjon av legemidlet finnes til slutt i dette pakningsvedlegget.

Hvis du slutter å bruke Tysabri
Det er viktig at du tar dosen med dette legemidlet regelmessig, spesielt i de første månedene av behandlingen. Det er viktig å fortsette med legemidlet så lenge du og legen din er enige om at det hjelper deg. Du må ikke slutte å bruke legemidlet uten legens anbefaling. Pasienter som hadde fått én eller to doser med Tysabri og deretter hadde et avbrudd i behandlingen på 3 måneder eller mer, hadde større sannsynlighet for å få en allergisk reaksjon da behandlingen ble startet på nytt.

Sjekke for allergiske reaksjoner
Noen få pasienter har fått en allergisk reaksjon på dette legemidlet. Legen kan komme til å sjekke om du får allergiske reaksjoner under injeksjonene og i 1 time etterpå. Ved egenadministrering eller når administrering utføres av en omsorgsperson, skal du avbryte injeksjonen og søke legehjelp umiddelbart dersom du får en allergisk reaksjon. Se også avsnitt 4, Mulige bivirkninger.

Dersom du har glemt å få Tysabri
Dersom du går glipp av din vanlige dose Tysabri, avtal med legen din for å få den så snart som mulig. Deretter kan du fortsette å få dosen med Tysabri hver 4. uke.
To sprøyter skal injiseres for å få full dose. Det er viktig at begge sprøytene injiseres og at du får dem i henhold til forskrevet doseringsplan. Kontakt legen for råd så snart som mulig dersom du eller omsorgspersonen din setter injeksjonene og har glemt en dose eller har injisert bare én sprøyte.

Vil Tysabri alltid virke?
Hos noen få pasienter som får Tysabri kan kroppens naturlige forsvar forhindre at legemidlet virker som det skal over tid, fordi kroppen utvikler antistoffer mot legemidlet. Legen kan ved hjelp av blodprøver avgjøre om dette legemidlet ikke virker som det skal for deg, og vil stoppe behandlingen hvis det er nødvendig.

Spør lege dersom du har noen spørsmål om Tysabri. Bruk alltid dette legemidlet nøyaktig som beskrevet i dette pakningsvedlegget eller som legen har fortalt deg. Kontakt lege hvis du er usikker.

Subkutan er forkortet til s.c. på etiketten på sprøyten.


4.	Mulige bivirkninger

Som alle legemidler kan dette legemidlet forårsake bivirkninger, men ikke alle får det.

Kontakt lege eller sykepleier umiddelbart hvis du legger merke til noe av følgende.

Tegn på en infeksjon i hjernen
· endringer i personlighet og atferd, som forvirring, delirium eller tap av bevissthet
· kramper (anfall)
· hodepine
· kvalme/oppkast 
· stiv nakke 
· ekstrem følsomhet for sterkt lys 
· feber 
· utslett (hvor som helst på kroppen)

Disse symptomene kan være forårsaket av en infeksjon i hjernen (encefalitt eller PML) eller i hjernehinnen (meningitt).

Tegn på andre alvorlige infeksjoner
· uforklarlig feber
· kraftig diaré
· kortpustethet
· langvarig svimmelhet
· hodepine
· vekttap
· likegyldighet
· svekket syn
· smerte eller rødhet i øynene

Tegn på en allergisk reaksjon
· kløende utslett (elveblest)
· hevelser i ansikt, lepper eller tunge
· pustebesvær
· smerter eller ubehag i brystet
· økning eller senkning av blodtrykket ditt (legen eller sykepleieren oppdager dette hvis de måler blodtrykket ditt)

Det er mest sannsynlig at dette oppstår under eller kort tid etter injeksjonen.

Tegn på mulige leverproblemer
· Huden eller det hvite i øynene blir gulfarget
· Urinen blir uvanlig mørk
· Unormal leverfunksjonstest

Snakk med lege eller sykepleier umiddelbart hvis du får noen av bivirkningene som er angitt ovenfor, eller hvis du tror du kan ha en infeksjon. Vis pasientkortet ditt og dette pakningsvedlegget til alle leger eller sykepleiere som behandler deg, ikke bare til nevrologen.

Andre bivirkninger
Svært vanlige (oppstår hos flere enn 1 av 10 personer)
· urinveisinfeksjon
· sår hals og rennende eller tett nese
· hodepine
· svimmelhet
· kvalme
· leddsmerter
· utmattelse (fatigue)

Vanlige (oppstår hos opptil 1 av 10 personer)
· anemi (nedsatt antall røde blodceller, som kan gjøre at huden din blir blek og at du blir kortpustet eller føler at du mangler energi)
· allergi (overfølsomhet)
· skjelving
· utslett som klør (elveblest)
· oppkast
· feber
· pustebesvær (dyspné)
· rødming i ansiktet eller på kroppen
· herpesinfeksjoner
· ubehag rundt stedet du har fått injeksjonen. Du kan oppleve smerte, blåmerker, rødhet, kløe eller hevelse

Mindre vanlige (oppstår hos opptil 1 av 100 personer)
· kraftig allergi (anafylaktisk reaksjon)
· progressiv multifokal leukoencefalopati (PML)
· betennelsessykdom etter at behandlingen med legemidlet er avsluttet
· hevelse i ansiktet
· en økning i antallet hvite blodceller (eosinofili)
· redusert antall blodplater
· lett for å få blåmerker (purpura)

Sjeldne (oppstår hos opptil 1 av 1 000 personer)
· herpesinfeksjon i øyet
· alvorlig anemi (nedsatt antall røde blodceller som kan gjøre at huden blir blek og kan føre til at du føler deg andpusten eller mangler energi)
· kraftig hevelse under huden
· høye nivåer av bilirubin i blodet (hyperbilirubinemi) som kan forårsake symptomer som gulning av øyne eller hud, feber og tretthet

Ikke kjent (hyppigheten kan ikke anslås ut fra tilgjengelige data)
· uvanlige infeksjoner i hjernen og øynene
· skade på leveren

Kontakt lege så snart som mulig dersom du tror du har en infeksjon.
Du finner også informasjon om dette i pasientkortet du har fått av legen din.

Melding av bivirkninger
Kontakt lege dersom du opplever bivirkninger. Dette gjelder også bivirkninger som ikke er nevnt i pakningsvedlegget. Du kan også melde fra om bivirkninger direkte via det nasjonale meldesystemet som beskrevet i Appendix V. Ved å melde fra om bivirkninger bidrar du med informasjon om sikkerheten ved bruk av dette legemidlet.


5.	Hvordan du oppbevarer Tysabri

Oppbevares utilgjengelig for barn.

Bruk ikke dette legemidlet etter utløpsdatoen som er angitt på etiketten og esken. Utløpsdatoen er den siste dagen i den angitte måneden.

Oppbevares i kjøleskap (2 °C–8 °C).
Skal ikke fryses.
Oppbevar sprøytene i ytteremballasjen for å beskytte mot lys.

[bookmark: _Hlk62556271]De ferdigfylte sprøytene kan oppbevares ved romtemperatur (opptil 30 °C) i en samlet periode på maksimalt 24 timer, inkludert tid som er brukt til oppvarming til romtemperatur før bruk. Sprøytene kan legges tilbake i kjøleskap og brukes før utløpsdatoen som er angitt på etiketten og esken. Dato og klokkeslett pakningen tas ut av kjøleskapet skal noteres på esken. Kast sprøyter som har ligget utenfor kjøleskap i mer enn 24 timer. Ikke bruk eksterne varmekilder som varmt vann for å varme opp de ferdigfylte sprøytene.

Bruk ikke dette legemidlet hvis du oppdager partikler i væsken og/eller hvis væsken i sprøyten er misfarget.


6.	Innholdet i pakningen og ytterligere informasjon

Sammensetning av Tysabri
Virkestoff er natalizumab.
Hver 1 ml ferdigfylte sprøyte inneholder 150 mg natalizumab.

Andre innholdsstoffer er:
Natriumdihydrogenfosfatmonohydrat,
Dinatriumhydrogenfosfatheptahydrat,
Natriumklorid (se avsnitt 2 ”Tysabri inneholder natrium”),
Polysorbat 80 (E 433),
Vann til injeksjonsvæsker

Hvordan Tysabri ser ut og innholdet i pakningen
Tysabri er en fargeløs til svakt gul, lett ugjennomskinnelig til ugjennomskinnelig (perlemorsaktig) væske.
Hver eske inneholder to sprøyter.
Tysabri finnes i pakninger med 2 ferdigfylte sprøyter eller 6 ferdigfylte sprøyter.
Ikke alle pakningsstørrelser vil nødvendigvis bli markedsført.

Innehaver av markedsføringstillatelsen og tilvirker
Biogen Netherlands B.V.
Prins Mauritslaan 13
1171 LP Badhoevedorp
Nederland

Ta kontakt med den lokale representanten for innehaveren av markedsføringstillatelsen for ytterligere informasjon om dette legemidlet.

	België/Belgique/Belgien
Biogen Belgium N.V./S.A.
Tél/Tel: +32 2 219 12 18

	Lietuva
Biogen Lithuania UAB
Tel: +370 5 259 6176


	България
ЕВОФАРМА ЕООД
Teл.: +359 2 962 12 00

	Luxembourg/Luxemburg
Biogen Belgium N.V./S.A.
Tél/Tel: +352 2 219 12 18


	Česká republika
Biogen (Czech Republic) s.r.o.
Tel: +420 255 706 200

	Magyarország
Biogen Hungary Kft.
Tel.: +36 (1) 899 9880

	Danmark
Biogen (Denmark) A/S
Tlf.: +45 77 41 57 57

	Malta
Pharma MT limited
Tel: +356 213 37008/9


	Deutschland
Biogen GmbH
Tel: +49 (0) 89 99 6170

	Nederland
Biogen Netherlands B.V.
Tel: +31 20 542 2000

	Eesti
Biogen Estonia OÜ
Tel: +372 618 9551

	Norge
Biogen Norway AS
Tlf: +47 23 40 01 00

	Ελλάδα
Genesis Pharma SA
Τηλ: +30 210 8771500

	Österreich
Biogen Austria GmbH
Tel: +43 1 484 46 13

	España
Biogen Spain SL
Tel: +34 91 310 7110

	Polska
Biogen Poland Sp. Z o.o.
Tel.: +48 22 351 51 00


	France
Biogen France SAS
Tél: +33 (0)1 41 37 95 95

	Portugal
Biogen Portugal Sociedade Farmacêutica Unipessoal, Lda
Tel: +351 21 318 8450


	Hrvatska
Biogen Pharma d.o.o.
Tel: +358 (0) 1 775 73 22

	România
Johnson & Johnson Romania S.R.L.
Tel: +40 21 207 18 00

	
Ireland
Biogen Idec (Ireland) Ltd.
Tel: +353 (0)1 463 7799

	Slovenija
Biogen Pharma d.o.o.
Tel: +386 1 511 02 90


	Ísland
Icepharma hf
Sími: +354 540 8000

	Slovenská republika
Biogen Slovakia s.r.o.
Tel.: +421 2 323 340 08

	Italia
Biogen Italia s.r.l.
Tel: +39 02 584 9901

	Suomi/Finland
Biogen Finland Oy
Puh/Tel: +358 207 401 200


	Κύπρος
Genesis Pharma (Cyprus) Ltd
Τηλ: +357 22 76 57 15

	Sverige
Biogen Sweden AB
Tel: +46 8 594 113 60


	Latvija
Biogen Latvia SIA
Tel: +371 68 688 158

	


Dette pakningsvedlegget ble sist oppdatert .

Andre informasjonskilder

Detaljert informasjon om dette legemidlet er tilgjengelig på nettstedet til Det europeiske legemiddelkontoret (the European Medicines Agency): https://www.ema.europa.eu, og på nettstedet til www.felleskatalogen.no.

---------------------------------------------------------------------------------------------------------------------------

BRUKSANVISNING
Tysabri 150 mg
injeksjonsvæske, oppløsning i ferdigfylt sprøyte
natalizumab
injeksjonsvæske til subkutan bruk

Full dose = To ferdigfylte sprøyter
[image: ]
Denne bruksanvisningen inneholder informasjon om hvordan du injiserer ved bruk av Tysabri ferdigfylt sprøyte.
Les bruksanvisningen før du begynner å bruke Tysabri ferdigfylt sprøyte (kalles “sprøyte” i denne bruksanvisningen) og hver gang du får en ny sprøyte. Det kan ha kommet ny informasjon.
Denne informasjonen erstatter ikke det å snakke med helsepersonell om din medisinske tilstand eller behandling.



Delene i Tysabri-enheten

Fingerflensen skal ikke fjernes. Den gir deg bedre grep på sprøyten under injeksjonsprosessen.

[image: Et bilde som inneholder sketch, diagram, design, illustrasjon

KI-generert innhold kan være feil.]Kanyleskjold
Stempelstang
Kanyleskjoldet er laget slik at det dekker hele kanylen når sprøyten er tom og stempelet slippes.
Kanyle 
Kanyle-hette
Finger-flens
Før bruk
Etter bruk



Viktig informasjon du må kjenne til før du injiserer Tysabri
· Tysabri leveres i en ferdigfylt sprøyte (kalles “sprøyte” i denne bruksanvisningen). Hver eske med Tysabri inneholder to sprøyter. Du skal bruke begge sprøytene innenfor 30 minutter, for å få din fulle dose.
· Ved egenadministrering eller hvis administrering utføres av en omsorgsperson, skal helsepersonell vise deg eller omsorgspersonen din hvordan sprøytene skal tilberedes og injiseres før du/dere skal bruke sprøytene for første gang. Kontakt apoteket eller behandlende lege dersom det er du eller omsorgspersonen din som setter injeksjonene og du/dere har glemt en dose eller har injisert bare én sprøyte.
· Sprøytene er kun til subkutan injeksjon (injeksjon direkte i fettlaget under huden).
· Hver sprøyte kan kun brukes én gang (engangsbruk). De kan ikke brukes om igjen.
· Du skal ikke dele sprøytene dine med andre, selv om de har samme sykdom som deg. Du kan gi dem en infeksjon eller få en infeksjon fra dem.
Merknad til helsepersonell:
Pasienter skal observeres under de subkutane injeksjonene og i 1 time etterpå for tegn og symptomer på injeksjonsreaksjoner, inkludert overfølsomhet. Etter de første seks dosene med Tysabri, uavhengig av administrasjonsmåte, skal pasienter observeres etter subkutan injeksjon i henhold til klinisk skjønn.

Oppbevaring av Tysabri
· Oppbevar sprøytene og alle legemidler utilgjengelig for barn.
· Oppbevar sprøytene i kjøleskap (2 °C til 8 °C).
· Ved behov kan sprøytene oppbevares ved romtemperatur (opptil 30 °C) i en samlet periode på maksimalt 24 timer. Dersom sprøytene har ligget utenfor kjøleskap i mer enn 24 timer, skal de ikke brukes.
· Oppbevar sprøytene i ytteremballasjen for å beskytte mot sollys.
· Sprøytene skal ikke fryses eller utsettes for temperaturer over 30 °C.
· Sprøytene kan legges tilbake i kjøleskap og brukes før utløpsdatoen som er angitt på etiketten og esken.





Klargjøring for injeksjon av Tysabri:
	1. Finn fram utstyret.
· 	Finn fram utstyret og legg det på en ren, jevn flate med god belysning.
	[image: Et bilde som inneholder Mobiltelefon, tekst, design

KI-generert innhold kan være feil.]Beholder for skarpe gjenstander
Plaster
Gasbind
Alkohol-serviett


	2. Ta 2 sprøyter ut av kjøleskapet og vent 30 minutter.
· Ta esken, som inneholder TO sprøyter, ut av kjøleskapet og la dem nå romtemperatur (opptil 30 °C) i minst 30 minutter. 

	[image: Et bilde som inneholder sketch, tegning, design, illustrasjon

KI-generert innhold kan være feil.]BRUKSANVISNING
30 min


	Ikke bruk eksterne varmekilder som varmt vann til å varme opp sprøytene.
	

	3. Vask og tørk hendene.
· Vask hendene godt med såpe og vann. Tørk deretter hendene.






	[image: A drawing of a person washing their hands

Description automatically generated]

	4. Sjekk sprøytene.
a. Sjekk utløpsdatoen på begge sprøytene (a).

	Ikke bruk sprøyten etter utløpsdatoen.
	

	b. Sjekk sprøytene for å se om de er skadet eller har sprekker (b).
	

	Ikke bruk sprøyten dersom den er skadet eller har sprekker.
	

	c. Sjekk at legemidlet i begge sprøytene er fargeløst til svakt gult, klart til lett ugjennomskinnelig til ugjennomskinnelig (perlemorsaktig) og uten synlige partikler (c).
	

	Ikke bruk sprøyten dersom væsken har synlige partikler.
Ikke bruk sprøyten dersom den har falt ned før bruk. Si fra til helsepersonell dersom du har noen av disse problemene med sprøytene.
	

	Du kan hende du ser bobler i legemidlet. Dette er vanlig.
Merk: Legemidlet kan endre utseende etter at det er tatt ut av kjøleskapet. Dette er vanlig.
	

	5. Velg 1. injeksjonssted.
a.	Bruk ett av følgende injeksjonssteder:
- Magen (minst 6 centimeter fra navlen)
- Forsiden av låret
- Utsiden av overarmen (dette er kun når omsorgsperson injiserer)
b. 	Ikke injiser et sted på kroppen der huden er øm, rød, infisert, har blåmerker eller arr.
c.	Bytt injeksjonssted for hver injeksjon.
	[image: Et bilde som inneholder design

	6. Rengjør 1. injeksjonssted.
a.	Rengjør huden med en alkoholserviett.
b.	La injeksjonsstedet lufttørke før dosen injiseres.

	[image: A hand holding a piece of paper

	Ikke berør, vift eller blås på det rene området.
	



Injisering av 1. sprøyte
	7. Ta av kanylehetten.
a.	Hold sprøytens hoveddel i den ene hånden med kanylen pekende opp.
b.	Med den andre hånden holder du godt fast i kanylehetten og trekker den rett av kanylen.
c.	Kast kanylehetten straks den er tatt av.
 
Merk: det kan hende du ser en dråpe væske på kanyletuppen. Dette er vanlig.

	[image: A close-up of a needle

	· Ikke berør kanylen eller sett hetten på igjen. Du kan få en stikkskade.
· Ikke trekk i stempelstangen.
	

	8. Før kanylen inn på det 1. injeksjonsstedet. 
a. 	Klem sammen huden rundt det rengjorte injeksjonsstedet.
b. 	Med den andre hånden holder du sprøyten som en blyant og bruker en rask, pilkastlignende bevegelse for å føre inn kanylen i en vinkel på 45 til 90 grader til hele kanylen er under huden.

	[image: Et bilde som inneholder sketch, strektegning, tegning, clip art

	9. Gi 1. injeksjon.
a. 	Når kanylen er i huden, slipp hudfolden.
b. 	Skyv stempelet langsomt helt ned så langt det kommer for å injisere alt legemiddel.
	[image: Et bilde som inneholder sketch, tegning, clip art, strektegning

	Sørg for å skyve stempelstangen helt ned for å få med alt legemiddel og utløse kanyleskjoldet.

	

	10. Fjern kanylen fra injeksjonsstedet.
· Når sprøyten er tom, begynn å slippe opp stempelet og trekk sprøyten rett ut fra injeksjonsstedet til hele kanylen er dekket av kanyleskjoldet.

	[image: A drawing of a syringe

	Dersom kanyleskjoldet ikke aktiveres og dekker kanylen, skal du ikke sette hetten tilbake på sprøyten. Legg den i beholderen for skarpe gjenstander og kontakt helsepersonell for å få hjelp.
	

	11. Sjekk og pleie av injeksjonsstedet.
· Legg et gasbind eller et plaster på injeksjonsstedet ved behov.
	[image: A hand holding a piece of paper

Injisering av 2. sprøyte
	12. Velg 2. injeksjonssted.
a.	Velg et annet område å injisere i. Du kan bruke ett av følgende injeksjonssteder:
- Magen (minst 6 centimeter fra navlen)
- Forsiden av låret
- Utsiden av overarmen (dette er kun når omsorgsperson injiserer)
b. 	Ikke injiser et sted på kroppen der huden er øm, rød, infisert, har blåmerker eller arr.
c. 	Bytt injeksjonssted for hver injeksjon.
d. 	Dersom du bruker samme område på kroppen, sørg for at det 2. injeksjonsstedet er minst 3 centimeter fra det første injeksjonsstedet.

	13. Rengjør 2. injeksjonssted.
a.	Rengjør huden med en alkoholserviett.
b.	La injeksjonsstedet lufttørke før dosen injiseres.

	Ikke berør, vift eller blås på det rene området.
	

	14. Sett 2. injeksjon.BRUK

a.	Gjenta trinn 7-11 for å injisere den ANDRE sprøyten for å få din fulle dose.
Sett den andre injeksjonen like etter den første, uten vesentlig opphold. Den andre injeksjonen skal settes senest 30 minutter etter den første injeksjonen.

Kasting av Tysabri
	15. Kast begge sprøytene.
· Legg de to brukte sprøytene i en beholder for skarpe gjenstander umiddelbart etter bruk.

	Ikke kast den brukte beholderen for skarpe gjenstander eller brukte sprøyter sammen med husholdningsavfallet. 
	

	Dersom du ikke har en beholder for skarpe gjenstander kan du spørre helsepersonellet om du kan få en eller du kan bruke en husholdningsbeholder som:
· er laget av hardplast,
· kan lukkes med tett lokk det ikke kan stikkes hull på, og der skarpe gjenstander ikke kan komme ut,
· står stødig under bruk,
· ikke lekker, og
· er godt merket for å advare om at den inneholder risikoavfall.
Når beholderen for skarpe gjenstander er nesten full, skal du følge lokale retningslinjer for hvordan du skal kaste den. Det kan være regionale eller lokale regler for hvordan du skal kaste brukte sprøyter.
Ikke kast den brukte beholderen for skarpe gjenstander sammen med husholdningsavfallet med mindre lokale retningslinjer tillater det.
Beholderen for skarpe gjenstander skal ikke resirkuleres.

